ഹിന്ദുക്കളുടെ ഓട്ടം: തുവ്വൂരിലെ കൂട്ടക്കൊല – Rashtravaartha\nകെ. മാധവന് നായര്\n(മലബാര് കലാപം, ഏഴാം പതിപ്പ്, പേജ് 201- 206)\nപട്ടാളം മാപ്പിളമാരുടെ വീടുകള് തീവച്ചു നശിപ്പിക്കുകയും അവരില് പലരെയും അറസ്റ്റ് ചെയ്യുകയും ചെയ്തു. പട്ടാളക്കാര് പോയതോടുകൂടെ അവരെ സഹായിച്ചവരോ അവരുടെ വരവില് സന്തോഷിച്ചവരോ ആ ഹിന്ദുക്കളുടെ നേരെ ലഹളക്കാര് തിരിഞ്ഞു. അങ്ങനെ സഹായം ചെയ്തവരില് ചുരുക്കം ചില മാപ്പിളമാരുമുണ്ടായിരുന്നു. 24-ാം തിയതി രാത്രി വരാന് പോകുന്ന ആപത്തുകള് യാതൊന്നും ശങ്കിക്കാതെ തുവ്വൂരിലെ നിവാസികള് അവരവരുടെ വീടുകളില് കിടന്നുറങ്ങുന്നു. അങ്ങനെയുള്ള നൂറോളം വീടുകള് നേരം പുലരുന്നതിനു മുമ്പായി മാപ്പിളമാര് വളഞ്ഞു. അകത്തുള്ളവരോട് പുറത്തിറങ്ങാന് കല്‍പിച്ചു. അവരില് ചിലര് ഓടി രക്ഷപ്പെട്ടു. ശേഷമുള്ളവരില് പുരുഷന്മാരെയെല്ലാം ലഹളക്കാര് കൈയും കാലും കെട്ടി ബന്ധനസ്ഥരാക്കി. സ്ത്രീകളെയും കുട്ടികളെയും ഒന്നും ഉപദ്രവിച്ചില്ല. അതിനുശേഷം ആ വീടുകളെല്ലാം ചുട്ടു. പിടിച്ചുകെട്ടിയവരെയെല്ലാം ചേരിക്കമ്മല്‍കുന്ന് എന്ന സ്ഥലത്തേക്കും പിന്നെ അവിടെ നിന്ന പാങ്ങോട് എന്ന സ്ഥലത്തേക്കും കൊണ്ടുപോയി. അവിടെ കുന്നിന്റെ ചരിവിലുള്ള ഒരു പറമ്പില് കിഴക്കുഭാഗത്തായി ഒരു പാറയുണ്ട്. ആ പാറയുടെ അടുത്തുവച്ച് ഓരോരുത്തരുടെയും വിചാരണ ആരംഭിച്ചു. ഈ വിചാരണ നടത്തിയത് വാരിയന്‍കുന്നന് കുഞ്ഞഹമ്മദ് ഹാജിയാണെന്നും ചെമ്പ്രശേരി തങ്ങളാണെന്നും ജനങ്ങള് രണ്ടുവിധത്തില് പറയുന്നുണ്ട്. അക്കാലത്ത് പത്രങ്ങളില് പ്രസിദ്ധം ചെയ്തിരുന്ന വര്‍ത്തമാനങ്ങളിലും ഈ വിധം വിരുദ്ധമായിട്ടാണ് കാണുന്നത്. അധികം ജനങ്ങളും വിശ്വസിച്ചു വന്നിട്ടുള്ളത് ഈ ക്രിയ ചെമ്പ്രശേരി തങ്ങളാണ് നടത്തിയിട്ടുള്ളതെന്നാണ്. തങ്ങളാണെങ്കില് തന്നെ അതുലഹളത്തലവനായി പ്രസിദ്ധി നേടിയിട്ടുള്ള കുഞ്ഞിക്കോയ തങ്ങളല്ലെന്നും തുവ്വൂരിലുള്ള ചില മാപ്പിളമാര് ്എന്നോട് പറയുകയുണ്ടായിട്ടുണ്ട്. ആരായാലും ആ പ്രദേശത്ത് വച്ച് ഒരു കഠിനകൃത്യം നടത്തിയിട്ടുണ്ടെന്നതിന് സംശയമില്ല. മേല്‍പറഞ്ഞ പാറയുടെ അടുത്തുവച്ച് അനേകം ഹിന്ദുക്കളെയും ഏതാനും മാപ്പിളമാരെയും ലഹളത്തലവന്‍മാരുടെ ‘മാര്‍ഷ്യല് ലോ’ പ്രകാരം വിചാരണ ചെയ്ത് ഗളച്ഛേദം ചെയ്യുവാന് വിധി കല്‍പിച്ചുവെന്നും അവരെ അപ്പോള്‍തന്നെ ആ പറായില് നിന്നു സുമാര് 15 വാര ദൂരത്തുള്ള കിണറ്റിനരികെ കൊണ്ടുപോയി വെട്ടി കിണറ്റിലിട്ടുവെന്നും ഉള്ളതിന് യാതൊരു സംശയവുമില്ല. മുപ്പത്തിനാല് ഹിന്ദുക്കളെയും രണ്ട് മാപ്പിളമാരെയുമാണങ്ങനെ ഗളച്ഛേദം ചെയ്തത് എന്നാണ് അക്കാലത്തെ ലഹളസ്ഥലത്തുനിന്ന് ഓടിവന്നവര് പറഞ്ഞിട്ടുള്ളത്. ഇരുപതു പേരെ മാത്രമേ അവിടെവച്ചു കൊന്നിട്ടുള്ളവെന്നും ശേഷം പേരെ വേറെ സ്ഥലത്തുവച്ചാണ് കൊന്നതെന്നും മറ്റൊരു വിധത്തിലും കേട്ടിട്ടുണ്ട്. ഏതായാലും ലഹള കഴിഞ്ഞ് കുറച്ചുമാസം കഴിഞ്ഞശേഷം ശ്രീനിവാസശാസ്ത്രിയോടുകൂടി ആ കിണറ്റില് ചെന്നുനോക്കുവാന് ഒരവസം എനിക്കുണ്ടായി. അപ്പോള് അതില് ഇരുപതോളം തല ഞങ്ങള്‍ക്കെണ്ണാന് സാധിച്ചു. ഒരു തല ഈര്‍ച്ചവാള് കൊണ്ട് ഈര്‍ന്നതായി കണ്ടിരുന്നുവെന്ന് ചില സന്ദര്‍ശകര് വര്‍ത്തമാനപ്പത്രങ്ങളില് എഴുതിക്കണ്ടതായി ഓര്‍ക്കുന്നുണ്ട്. പക്ഷേ, ഞങ്ങള് അതു പരിശോധിക്കുകയുണ്ടായില്ല.\nഇപ്രകാരം കൊല ചെയ്യപ്പെട്ടവരില് മൂന്ന് എമ്പ്രാന്തിരിമാരും ഉള്‍പ്പെട്ടിരുന്നു.\nഈ ഘോരകൃത്യം കഴിഞ്ഞതോടുകൂടി ഏറനാടിന്റെ കിഴക്കന് പ്രദേശങ്ങളിലുള്ള ഹിന്ദുക്കള് പല ദിക്കുകളിലേക്കും പാച്ചിലായി. ഉടുത്ത മുണ്ടിന്നിണയില്ലാതെ, ആഹാരത്തിന് വഴിയില്ലാതെ, കാട്ടിലൊളിച്ചും പട്ടിണി കിടന്നും വീടും കുടിയും വെടിഞ്ഞ് എങ്ങോട്ടെന്നറിയാതെ പേടിച്ചരണ്ടു പാഞ്ഞുപോയ ആ അഗതികളുടെ അപകടങ്ങള് ഓര്‍ക്കുമ്പോള് ഏവരുടെയും ഹൃദയം പൊട്ടിത്തകരുന്നതാണ്. ഇങ്ങനെയുള്ള അത്യാപത്തുകള്‍ക്ക് അവനവന്റെ ബുദ്ധിമോശമോ, ആലോചനക്കുറവോ വിദൂരമായിട്ടെങ്കിലും കാരണമായിട്ടുണ്ടെങ്കില് ആ മഹാപാപം കരുണാനിധിയായ ജഗദീശ്വരന് പൊറുത്തുരക്ഷിക്കട്ടെയെന്നു പ്രാര്‍ഥിക്കയല്ലാതെ മറ്റെന്തു ചെയ്യാം.\nലഹളയുടെ രണ്ടാമത്തെ ഘട്ടത്തിന്റെ ആരംഭത്തില് ഒറാളെ ജീവനോടെ തോലുരുച്ചുകൊന്നുവെന്നും അനേകം പേരെ വെട്ടി കിണറ്റിലിട്ടുവെന്നും പലവിധത്തിലുള്ള കഠോരകൃത്യങ്ങള് നടന്നിരുന്നുവെന്ന്ും ജനങ്ങള് കേട്ടും വിശ്വസിച്ചും വന്നിരുന്നു. ചെമ്പ്രശേരി കുഞ്ഞിക്കോയ തങ്ങളെപ്പറ്റി ചില വിവരണങ്ങള് കൊടുക്കുന്നത് ഈ സന്ദര്‍ഭത്തില് അനൗചിത്യമായിരിക്കില്ല. തോലുരിച്ചു കൊന്നുവെന്ന പ്രസ്താവം ഭോഷ്‌കാണെന്നാണ് എന്റെ അന്വേഷണത്തില് അറിഞ്ഞിട്ടുള്ളത്. തങ്ങള് അക്രമങ്ങളൊന്നും നടത്തിയിട്ടില്ലെന്നു പറയുവാന് ഞാന് തയ്യാറല്ലെങ്കിലും തുവ്വൂരില് ടന്ന കൂട്ടക്കൊലയും മറ്റും നടത്തിയത് അയാളല്ലെന്നുതന്നെയാണ് അറിയുന്നത്.\nചെമ്പ്രശേരി കുഞ്ഞിക്കോയ തങ്ങള് ആ പ്രദേശത്ത് സ്ഥാപിച്ച ഖിലാഫത്ത് കമ്മിറ്റിയിലെ പ്രസിഡന്റായിരുന്നു. വളരെ സാത്വികനും ദൈവവിശ്വാസമുള്ളവനും എല്ലാവരോടും വളരെ ദയയും അനുഭാവവുമുള്ള ആളുമായിട്ടാണ് ഇദ്ദേഹത്തെ പലരും വര്‍ണിച്ചു കേട്ടിട്ടുള്ളത്. ആരെപ്പറ്റി എന്തെങ്കിലും പറയുമ്പോഴെല്ലാം ‘പാവം, പാവം’ എന്ന വാക്കുകള് ഉച്ചരിക്കുന്നത് അദ്ദേഹത്തിന്റെ ഒരു പതിവായിരുന്നു. ഞാന് സഹകരണത്യാഗിയാകുന്നതിന് അല്‍പം മുമ്പാണ് ഈ തങ്ങളെ ആദ്യമായി കണ്ടത്. ഒരുവിധം വെളുത്ത് തടിച്ചു, നീണ്ട്, ആകൃതിഗുണങ്ങള് തികഞ്ഞ ദേഹത്തോടുകൂടിയ തങ്ങളെ വളരെ ശാന്തനും സാത്വികനുമായിട്ടാണ് എനിക്കു തോന്നിയത്. അദ്ദേഹത്തെപ്പറ്റി ലഹളക്കാലത്തു കേട്ട സംഗതികള് എനിക്ക് വലിയ അത്ഭുതത്തിന് കാരണമായി. അതിനാലാണ് ഞാന് ആ സംഗതിയെപ്പറ്റി പ്രത്യേകം പലരോടും അന്വേഷിക്കാനിടയായത്. എന്റെ അന്വേഷണത്തില് ഈ അക്രമപ്രവര്‍ത്തനങ്ങളൊന്നും ഈ തങ്ങളല്ല ചെയ്തിട്ടുള്ളത് എന്നുതന്നെയാണറിവായത്. ആ വംശത്തില്‍ത്തന്നെയുള്ള ഇമ്പിച്ചിക്കോയ തങ്ങള് കുഞ്ഞഹമ്മദ് ഹാജിയുടെ കൂട്ടത്തിലും അല്ലാതെയും പല അക്രമങ്ങള് പ്രവര്‍ത്തിച്ചതായി തുവ്വൂരില് നിന്നും മറ്റും എനിക്ക് വിവരം കിട്ടീട്ടുമുണ്ട്. ചെമ്പ്രശേരി തങ്ങന്മാര് രണ്ടുപേരുണ്ടായിരുന്നതുകൊണ്ടും അതില് പ്രധാനി കുഞ്ഞിക്കോയ തങ്ങളായിരുന്നതുകൊണ്ടും ഇമ്പിച്ചിക്കോയ തങ്ങളുടെ അപരാധങ്ങളെല്ലാം കുഞ്ഞിക്കോയ തങ്ങള് വഹിക്കേണ്ടി വന്നതില് അത്ഭുതമൊന്നുമില്ല. കിണറ്റിനടത്തുവച്ച് വെട്ടിക്കൊല്ലുന്ന വര്‍ത്തമാനം ഈ വലിയ തങ്ങള് കേട്ട് ‘പാവം, പാവം’ എന്നു പറഞ്ഞുകൊണ്ടുചെന്ന് കൊല്ലാന് ശേഷിച്ചിട്ടുള്ളവരെ രക്ഷപ്പെടുത്തിയെന്നുകൂടെ വര്‍ത്തമാനമുണ്ട്.\nചെമ്പ്രശേരി തങ്ങള് ഈ ലഹളയില് ഏര്‍പ്പെടുവാനുള്ള കാരണം കുഞ്ഞഹമ്മദ് ഹാജിയായിരുന്നു. ലഹളയുടെ ആരംഭത്തില് തന്നെ കുഞ്ഞഹമ്മദ് ഹാജി തങ്ങളുടെ അടുത്തുചെന്ന് പല സൂത്രങ്ങളും പ്രയോഗിച്ചു വശത്താക്കിയിരുന്നു. തങ്ങളുടെ അനുഗ്രഹമുണ്ടായാല് ഉണ്ടയെല്ലാം പഞ്ഞിയായിപ്പോകുമെന്നും വെടിതന്നെ പൊട്ടുകയില്ലെന്നും മാപ്പിളമാരില് പലരും വിശ്വസിച്ചിരുന്നതുകൊണ്ട് ലഹളക്കാരുടെ സംഘം വര്‍ധിപ്പിക്കാന് തങ്ങളുടെ സഹായം വളരെ ആവശ്യമാണെന്നു കാണുകയാലാണ് കുഞ്ഞഹമ്മദ് ഹാജി ആ കാര്യത്തില് അത്ര പരിശ്രമിച്ചത്. അതുപ്രകാരം തങ്ങള് ലഹളയ്‌ക്കൊരുമ്പെട്ടു. വെടി കൊള്ളുകയില്ലെന്നും ഉണ്ട വെള്ളമായോ പഞ്ഞിയായോ പോകുമെന്നും മറ്റും ജനങ്ങളെ വിശ്വസിപ്പിച്ചു. പക്ഷേ യുദ്ധത്തിനൊരുങ്ങിപ്പുറപ്പെട്ടപ്പോഴേക്ക് ലഹള ഒരുവിധം സമാധാനമായതിനാല് തങ്ങള് അബദ്ധത്തില്‍പ്പെട്ട് ചെമ്പ്രശേരിയിലും അടുത്തപ്രദേശത്തുമായി കഴിയുകയായിരുന്നു. അങ്ങനെയിരിക്കുമ്പോഴാണ് ചെമ്പ്രശേരി മുതലായ പ്രദേശങ്ങളില് പട്ടാളം വന്നതും പല മാപ്പിളമാരെയും അറസ്റ്റ് ചെയ്തതും വേറെ പല അക്രമങ്ങളും പ്രവര്‍ത്തിച്ചതും. അതു കേട്ടപ്പോള് തങ്ങള് പരിഭ്രമിച്ച് എന്തോ പറഞ്ഞിരിക്കണം. അതല്ലാതെ ഈ വിധം അക്രമങ്ങളൊന്നും നടത്തുവാന് താന് അനുവദിക്കുകയോ ആജ്ഞാപിക്കയോ ചെയ്തിരുന്നില്ല എന്നാണ് ഞാന് ചോദിച്ചവരെല്ലാം എ്‌ന്നോട് പറഞ്ഞ്. സത്യം ദൈവത്തിനറിയാം.\nചെമ്പ്രശേരിയില് ഈ സംഭവങ്ങള് കഴിഞ്ഞതിനുശേഷം ലഹളക്കാര് ലഹളയില് ചേരാത്തവരെ പല ദേഹോപദ്രവങ്ങളും ഏല്‍പിക്കാന് തുടങ്ങിയതായി ചേരാത്തവരെ പല ദേഹോപദ്രവങ്ങളും ഏല്‍പിക്കാന് തുടങ്ങിയതായി പല ദിക്കില് നിന്നും വര്‍ത്തമാനങ്ങള് കിട്ടിത്തുടങ്ങി. അവയില് അരീക്കോട്ടുവച്ച് എരഞ്ഞിക്കല് നാരായണിയമ്മ എന്ന സ്ത്രീയെ ചില മാപ്പിളമാര് വെട്ടി മുറിയാക്കിയതും ആ സ്ത്രീ അവരുടെ ആക്രമണത്തെ ധീരതയോടെ ചെറുത്തതും പ്രത്യേകം പ്രസ്താവയോഗ്യമാണ്. സെപ്റ്റംബര് 26-ാം തീയതിയോ മറ്റോ ആണ് ഈ സംഭവം നടന്നത്. ആ സ്ത്രീയും അവരുടെ സഹോദരിയും മാത്രമേ അവരുടെ വീട്ടിലുണ്ടായിരുന്നുള്ളൂ. രാത്രി സമയത്ത് ചില മാപ്പിളമാര് അകത്തു പ്രവേശിക്കുന്നതു കണ്ടപ്പോള് ഓടി രക്ഷപ്രാപിക്കാന് നാരായണിയമ്മ ശ്രമിച്ചു. അപ്പോള് മാപ്പിളമാരില് ഒരാള് കത്തികൊണ്ടവരെ വെട്ടി. മരണവേദനയോടുകൂടി നാരായണിയമ്മ അങ്ങോട്ടും വെട്ടി. അപ്പോള്‍ത്തന്നെ മുറിപ്പെടുത്തിയ മാപ്പിള ഓടിയെങ്കിലും ശേഷമുള്ള മാപ്പിളമാര് ആയമ്മയുടെ നേരെ തിരിഞ്ഞു. ഒടുവില് ആയമ്മ ബോധംകെട്ടു വീണു. പക്ഷേ, തന്നെ എതിര്‍ത്ത രണ്ടുമൂന്നാളുകളെ മുറിപ്പെടുത്തിയതിനുശേഷമാണ് ആയമ്മ വീണത്. ആയമ്മയുടെ സഹോദരി ഈ തിരക്കില്‍കൂടി രക്ഷപ്രാപിച്ചു. ഇതെല്ലാം കേട്ടുസഹായത്തിനോടിവന്ന പള്ളിയില് കൃഷ്ണന് നായരെ മാപ്പിളമാര് അടിച്ചുവീഴ്ത്തി. അയാല് മരിച്ചുവെന്നു കരുതി അവര് അയാളെ ഇട്ടേച്ചു പോയി. പിറ്റേന്ന് അരീക്കോട്ടുള്ള ഒരു മാപ്പിള പ്രമാണിയുടെ സഹായത്തോടുകൂടെ ആ സ്ത്രീയെ കോഴിക്കോട്ട് ആശുപത്രിയില് കൊണ്ടുവന്നു. അപ്പോള് ആ സ്ത്രീയുടെ ദേഹത്തില് സൂക്ഷിച്ചിട്ടുണ്ടായിരുന്ന 100 ക. യോടുകൂടെയാണ് കോഴിക്കോട്ടേക്ക് കൊണ്ടുവന്നത്. ഇത് കൊള്ളക്കാര്‍ക്ക് കൊണ്ടുപോവാന് സാധിച്ചിരുന്നില്ല.\nഇക്കാലത്തുതന്നെ കോട്ടയ്ക്കല് അടുത്തു പുത്തൂരില് നടന്ന ഒരു സംഭവം പ്രസ്താവയോഗ്യമാണ്. കന്നിമാസം 14-ാനു (സെപ്റ്റംബര് 24) രാത്രി ഏകദേശം എട്ടു മണിക്ക് സുമാര് മുന്നൂറോളം മാപ്പിളമാര് പുത്തൂരിലുള്ള വിളക്കിനാല കുറ്റിപ്പുറത്ത് എന്ന വീടിനെ ആക്രമിച്ച് അതില് ബലമായി പ്രവേശിച്ചു. അപ്പോള് അവിടെയുണ്ടായിരുന്ന കരുണാകരന് നായര് ഒരു വെട്ടുകത്തിയും വടിവവാളുമായി പുറത്തുചാടി മാപ്പിളമാരെ എതിര്‍ത്തു. അവരില് നാലുപേരെ അയാള് കൊന്നു. കുറെപ്പേരെ മുറിപ്പെടുത്തി. പിന്നെ പടിക്കലേക്കു പാഞ്ഞു. പായുന്നവഴിക്ക് ഒരു മാപ്പിള അയാളെ കുന്തം കൊണ്ടെറിഞ്ഞു. അയാളുടെ കഴുത്തില് തറയ്ക്കുകയും അയാള് നിലംപതിച്ചു മരണപ്പെടുകയും ചെയ്തു. അതിനുശേഷം മാപ്പിളമാര് കൊള്ള ചെയ്ത മുതലെല്ലാം കൊണ്ടുപോയി.\nഈ രണ്ടു സംഭവങ്ങളും കൊള്ള ചെയ്യുവാനുള്ള ശ്രമത്തിലുണ്ടായ ചില ദേഹോപദ്രവങ്ങള് അല്ലാതെ കല്‍പിച്ചുകൂട്ടിയുള്ള കൊലയോ അതിനുള്ള ഒരുക്കമോ ആയിരുന്നില്ല. ലഹളക്കാലത്ത് മാപ്പിളമാരുടെ ആക്രമണത്തെ ചെറുക്കാതെ ഭീതിയോടുകൂടി പായുക മാത്രമാണ് ഹിന്ദുക്കള് ചെയ്തതെന്ന ഒരു അപഖ്യാതി അവരെപ്പറ്റി നാട്ടിലെല്ലാം പരന്നിട്ടുണ്ട്. ഇതില് വളരെ വാസ്തവമുണ്ട്. എങ്കിലും അവര് ഭീരുക്കളാണെന്നു തീര്‍ച്ചവിധി കല്‍പിക്കുന്നതിനു മുമ്പ് ചില പ്രത്യേക സംഗതികള് ആലോചിക്കേണ്ടതുണ്ട് എന്ന് പറയാതെ കഴികയില്ല.\nഹിന്ദുക്കളുടെ ജാതിവിഭാഗവും തീണ്ടല് മുതലായ അനാചാരങ്ങളും അവരെ തമ്മില് എത്രമാത്രം അകറഅറിയിരിക്കുന്നുവെന്നും ഇങ്ങനെയുള്ള ആപത്തുകളില് ഏകോപിച്ച് ശത്രുക്കളോട് എതിര്‍പ്പാന് സാധിക്കാതെ അവരെ എത്രമാത്രം ദുര്‍ബലരാക്കിയിരിക്കുന്നുവെന്നും മുമ്പൊരവസരത്തില് പ്രസ്താവിച്ചിട്ടുണ്ട്. എന്നാല് ആ കാരണം കൊണ്ടു മാത്രമല്ല മാപ്പിളമാരോട് എതിര്‍ക്കാന് അവര് തീരെ അശക്തരായിത്തീര്‍ന്നത്. ഏറനാട് മാത്രമല്ല അവര് മിക്കവാറും നിരത്തിന്റെ വകത്തും അങ്ങാടിയില് തെരുവുകളുടെ സമ്പ്രദായത്തിലുമാണ് താമസിച്ചിരുന്നത്. ഏതെങ്കിലും കാര്യത്തിന് ഒരുമിച്ചുകൂടുവാന് അവര്‍ക്ക് ക്ഷണനേരം കൊണ്ട് സാധിക്കുന്നു എന്നുമാത്രമല്ല വിട്ടുതാമസിക്കുന്നവര്‍പോലും ഒരുമിച്ചുകൂടി വേണ്ടുന്ന ആലോചനകള് ചെയ്യുവാന് അവരുടെ പള്ളികള് അവര്‍ക്ക് അത്യന്തം ഉപകരിക്കുകയും ചെയ്യുന്നു. ലഹളക്കാലത്ത് പ്രത്യേകിച്ചും ഇത് എല്ലാവര്‍ക്കും അനുഭവപ്പെട്ട സംഗതിയാണ്. ലഹളയുടെ ആരംഭത്തോടുകൂടി നാട്ടിലുള്ള സകല ആയുധങ്ങളും അവര് കരസ്ഥമാക്കി. അതിനുശേഷം സംഘം സംഘമായിട്ടാണ് അവര് ഹിന്ദുക്കളുടെ വീടുകള് കൊള്ള ചെയ്യുവാന് തുടങ്ങിയത്. അവരില് പുരുഷന്മാര് മിക്കവാറും അതതു ദിക്കില്‍തന്നെ പ്രവര്‍ത്തിച്ച് ഉപജീവനം കഴിക്കുന്നവരാണ്. എന്നാല് ഹിന്ദുക്കളുടെ സ്ഥിതി ഇതില് നിന്നെല്ലാം വ്യത്യാസപ്പെട്ടിരിക്കുന്നു. അവര് മിക്കവരും അധികം ദൂരം വിട്ടുതാമസിക്കുന്നു. ഓരോ പറമ്പില് ഹിന്ദുക്കളുടെ രണ്ടു വീടുകള് ഒരുമിച്ചു കാണുന്നത് ദുര്‍ലഭമാണ്. അവരില് ഉയര്‍ന്ന ജാതിക്കാര് ദേഹാധ്വാനമുള്ള പ്രവൃത്തികളെ നിന്ദ്യമായിക്കരുതി, മാന്യമായ കൃഷിപ്രവൃത്തിയെ മിക്കവാറും ഉപേക്ഷിച്ചിരുന്നു. വിദ്യാഭ്യാസമുള്ളവരെല്ലാം ഗുമസ്തന്മാരായും മറ്റു ഉദ്യോഗസ്ഥന്മാരായും വിദ്യാഭ്യാസമില്ലാത്തവര് കോണ്‍സ്റ്റബിള്‍മാരും ശിപായിമാരും ഭൃത്യന്മാരും ആയും അവനവനും വീട്ടുകാര്‍ക്കും ഗുണമില്ലാതെ അന്യദിക്കുകളില് കാലയാപനം ചെയ്യുന്നു. അവരുടെ ദേഹബലം പ്രായേണ ക്ഷയിച്ചിരിക്കുന്നുവെന്നു മാത്രമല്ല, ഒരുമിച്ചു ചേരാനോ, പ്രവര്‍ത്തിക്കാനോ സൗകര്യം നല്‍കുന്ന യാതൊരു സ്ഥാപനവും അവര്‍ക്കില്ലതാനും. അതിനാല് സംഘം ചേര്‍ന്ന് ആയുധങ്ങളുമായി അക്രമത്തിനിറങ്ങിയ മാപ്പിളമാരോട് എതിര്‍ക്കുവാന് അവര് തീരെ അശക്തരായി. മാപ്പിളമാര് ദേഹോപദ്രവം ഏല്‍പിക്കാന് തുടങ്ങിയ രണ്ടാമത്തെ ഘട്ടത്തില് അവരില് ചിലര് വളരെ ധൈര്യവും പരാക്രമവും കാണിച്ചിരുന്നുവെങ്കിലും അധിക ജനങ്ങളുടെ നേരെ ഏകന്റെയോ ചുരുക്കം ചിലരുടെയോ ധീരതയും ബലപ്രയോഗവും നിഷ്ഫലമായിത്തന്നെ കലാശിച്ചു. മതം മാറുവാന് നിര്‍ബന്ധിക്കപ്പെട്ട അവസരത്തില് ശാന്തധീരനായി ചുഴലിപ്പുറത്ത് വാസുദേവന് നമ്പൂതിരി മരണത്തെ വരിച്ചു. ഇദ്ദേഹം ഏതു സമുദായത്തിനും അഭിമാനിക്കാവുന്ന ശൂരപുരുഷന് തന്നെയായിരുന്നു. തന്റെ വീടിനെയും കുടുംബത്തെയും രക്ഷിക്കാന് വേണ്ടി ജീവന് ബലികൊടുത്ത വേറെയും പല ഉദാഹരണങ്ങളുണ്ട്. അവയെല്ലാം ഇവിടെ വിവരിക്കുവാന് ഒരുങ്ങുന്നില്ല.\nമേല് പ്രസ്താവിച്ച വിധം അല്‍പം ചിലര് ലഹളക്കാരുടെ നേരെ ബലവും ഉപായവും പ്രയോഗിച്ച് എതിര്‍ത്തുവെങ്കിലും ആകപ്പാടെ ഹിന്ദുക്കള് നാടും വീടും വിട്ടോടിപ്പോവുകയാണ് ചെയ്തത്. പക്ഷേ, ഇതുകൊണ്ടൊന്നും ഹിന്ദുക്കള് യാതൊരു പാഠവും പഠിച്ചതായി തോന്നുന്നില്ല. അവനവന്റെ സമുദായത്തിലുള്ള അസമത്വങ്ങള് തീര്‍ത്ത് ദേഹബലവും സംഘബലവും വര്‍ധിപ്പിക്കുവാന് അവര് ശ്രദ്ധിക്കാത്തപക്ഷം അവരെപ്പോഴും ഈ ആപത്തുകള്‍ക്ക് വശപ്പെടുവാന് വഴിയുള്ളതാണെന്നതിനു സംശയമില്ല. മാപ്പിളമാര് അജ്ഞാനത്തിലും അന്ധവിശ്വാസത്തിലും മുഴുകിയിരിക്കുന്നിടത്തോളം കാലം ഹിന്ദുക്കള്‍ക്ക് അവരില് നിന്ന് ഇപ്രകാരമുള്ള ആപത്തുകള് നേരിടാനിടയുള്ളതാണ്. അതിനാല് മാപ്പിളമാരെ പരിഷ്‌കരിക്കുവാനും തങ്ങളുടെ സമുദായത്തില് ബാധിച്ചിട്ടുള്ള ദോഷങ്ങള് തീര്‍ക്കുവാനും ഹിന്ദുക്കള് ബാധ്യസ്ഥരായിരിക്കുന്നു.\nhindu massacre kmadhavan nair malabar kalapam malabar mopla riot tuvvur well\nസുപ്രീംകോടതിയില് സിപിഎമ്മിന് പെരിയ തിരിച്ചടി\nടിബറ്റന് യുവതയോട് കമ്മ്യൂണിസ്റ്റ് ചൈനയുടെ ക്രൂരത\nസംസ്ഥാനത്ത് മഴ തുടരുമെന്ന് കാലാവസ്ഥാ നിരീക്ഷണ കേന്ദ്രം\nതൃശൂര് പൂരം നടത്തിപ്പിലെ അന്തിമ തീരുമാനം നാളെ\nതൃശൂര് പൂരം കൊടിയേറി\nഎം.എ. യൂസഫലി ശസ്ത്രക്രിയക്ക് വിധേയനായി


Singer Biju Narayanan`s wife passes away : Sreelatha Narayanan | പ്രിഡിഗ്രി കാലത്തെ പ്രണയം അസ്ഥിക്ക് പിടിച്ചത് മഹാരാജാസിലെ ഡിഗ്രിക്കാലത്ത്; എന്തു വന്നാലും മനസ്സിലെ ആഗ്രഹം പറയാൻ ചെന്ന വാലന്റൈന് കിട്ടിയത് വിവാഹത്തിന് സമ്മതമെങ്കിൽ മാത്രം സൗഹൃദമെന്ന സന്തോഷിപ്പിക്കുന്ന പാട്ടുകാരന്റെ മറുപടിയും; അടുത്ത പ്രണയ ദിനത്തിൽ കിട്ടിയത് 'എന്റെ ഭാര്യയ്ക്ക്' എന്നു പറഞ്ഞെഴുതിയ പ്രണയ ലേഖനം; എല്ലാവരുടേയും സമ്മതത്തോടെ വിവാഹവും; ശ്രീലത മായുമ്പോൾ ബിജു നാരായണനെ ആശ്വസിപ്പിക്കാനാകാതെ സുഹൃത്തുക്കളും ബന്ധുക്കളും - MarunadanMalayali.com\nAugust 13, 2019 | 01:38 PM IST | Permalink\nകൊച്ചി: ഗായകൻ ബിജു നാരായണന്റെ ഭാര്യ വിടവാങ്ങിയത് മലയാള സംഗീത ലോകത്തെ മുഴുവൻ വേദനിപ്പിച്ചാണ്. വെങ്കലം എന്ന ചിത്രത്തിലൂടെ മലയാള പിന്നണി ഗാനരംഗത്തേക്ക് എത്തിയ ബിജു നാരായണൻ വിവാഹിതനാകുന്നത് 1998 ജൂലൈയിലാണ്. അനശ്വര പ്രണയത്തിനാടുവിലായിരുന്നു വിവാഹം. പ്രിഡിഗ്രി പഠനകാലത്തെ പ്രണയം പിന്നീട് വിവാഹത്തിലെത്തുകയായിരുന്നു. ക്യാൻസർ രോഗത്തെ തുടർന്ന് ശ്രീലത നാരായണൻ വിട പറയുമ്പോൾ മുൻപ് ശ്രീലത ഒരു അഭിമുഖത്തിൽ തങ്ങളുടെ വിവാഹത്തെക്കുറിച്ച് പറഞ്ഞ വാക്കുകളാണ് കണ്ണീരണിയിക്കുന്നത്.\nഒരു സംഗീത കുടുമ്പത്തിലാണ് ബിജു നാരായണൻ ജനിച്ചത്. അമ്മയും സഹോദരിയും ശാസ്ത്രീയസംഗീതജ്ഞരായിരുന്നു. സംഗീതത്തിന്റെ ആദ്യപാഠങ്ങൾബിജു നാരായണൻ പഠിച്ചത് അദ്ദേഹത്തിന്റെ അമ്മയിൽ നിന്നാണ്. ഭക്തിഗാനങ്ങളിലൂടെയാണ് ബിജു നാരായണൻ ശ്രദ്ധേയനായി തുടങ്ങിയത്. എട്ട് വർഷക്കാലം ആര്യനാട് സദാശിവന്റെ കീഴിൽ കർണ്ണാടക സംഗീതം പഠിച്ച ബിജു നാരായണൻ പി. ജയചന്ദ്രനും, ഉണ്ണി മേനോനും, മാർക്കോസിനുമെല്ലാം ട്രാക്ക് പാടിയാണ് സംഗീത ജീവിതമാരംഭിച്ചത്. ഈ സമയത്തായിരുന്നു മഹാരാജാസിലെ പഠനവും. ഇതിനിടെയാണ് ശ്രീലതയുടെ മനസ്സിലേക്ക് ബിജു നാരായണൻ കടന്നു വന്നത്.\n1992ൽ പ്രീഡിഗ്രീ വിദ്യാർത്ഥിയായിരിക്കെ ആദ്യമായി ഒരു ഭക്തിഗാന ആൽബത്തിൽ പാടാൻ അവസരം ലഭിച്ചു. എം.ജി. സർവ്വകലാശാല യുവജനോത്സവത്തിൽ ലളിതഗാനത്തിന് ഒന്നാം സമ്മാനം കിട്ടിയത് ബിജു നാരായണന്റെ ജീവിതത്തിൽ വഴിത്തിരിവായി. ഇതെല്ലാം കോളേജിൽ വലിയ ചർച്ചകളായി. പാട്ടുകാരനെ ശ്രീലത തന്റെ മനസ്സിൽ പ്രതിഷ്ഠിച്ചു. പിന്നെയും പ്രണയം തുറന്നു പറയാൻ ഏറെ കാലം വേണ്ടി വന്നു. പക്ഷേ പ്രണയത്തെ ബിജു നാരായണൻ ഇരു കൈയും ചേർച്ച് മാറോടണക്കുകയായിരുന്നു. അങ്ങനെ മഹാരാജാസിലെ പ്രണയം പൂത്തുലഞ്ഞു. ഈ ജീവിത പങ്കാളിയെയാണ് ബിജു നാരായണന് ഇന്ന് നഷ്ടമാകുന്നത്. അതുകൊണ്ടാണ് ഗായകനെ സമാശ്വസിപ്പിക്കാൻ വാക്കുകളില്ലാതെ സുഹൃത്തുകളും വിതുമ്പുന്നത്.\nകൊച്ചിയിലെ മഹാരാജാസ് കോളേജിൽ പ്രീ ഡിഗ്രി ക്ലാസിലാണ് ശ്രീലത ആദ്യമായി ബിജു നാരായണനെ കണ്ടത്. പ്രീഡിഗ്രി ഒന്നാം വർഷകാലത്ത് തന്നെ പരസ്പരം കണ്ടിരുന്നെങ്കിലും പ്രണയം തുറന്നു പറഞ്ഞത് ഒരു വാലന്റൈൻ്സ് ദിനത്തിലാണെന്ന് ശ്രീലത പറഞ്ഞിരുന്നു. അന്ന് ആ പ്രണയത്തെ പറഞ്ഞു മനസിലാക്കാൻ നന്നേ ചെറുപ്പമായിരുന്നതിനാൽ തന്നെ ഏറെ പ്രയാസപ്പെട്ടിരുന്നു. പ്രീഡിഗ്രിയിൽ നിന്ന് ്മഹാരാജാസിൽ തന്നെ ഡിഗ്രി പ്രവേശനത്തിലേക്ക് കടന്നതോടെ തങ്ങളുടെ പ്രണയം തുറന്നു പറയാൻ തീരുമാനിക്കുകയായിരുന്നു. ആദ്യമായി തന്നെ പ്രപ്പോസ് ചെയ്യുന്നത് ബിജു ചേട്ടനായിരുന്നെന്നാണ് ശ്രീലത അന്നത്തെ അഭിമുഖത്തിൽ വ്യക്തമാക്കിയത്.\nഒരു ദിവസം, സഹപാഠിയായ ആശ ബിജുവിനോട് സയൻസ് ഗ്രൂപ്പിൽ മെലിഞ്ഞ് സുന്ദരിയായ ഒരു പെൺകുട്ടി വന്നിട്ടുണ്ടെന്ന് പറഞ്ഞു. എനിക്ക് അവളോട് പ്രണയത്തിന് താൽപര്യമില്ല. വിവാഹം കഴിക്കാനാണെങ്കിൽ മാത്രമേ ഞാൻ എന്നും അവളോട് സൗഹൃദം കൂടു എന്നും ബിജു അന്ന് അവരോട് മറുപടി പറഞ്ഞു. അന്നത്തെ ബിജു ചേട്ടന്റെ മറുപടി എന്നെ വളരെയധികം സന്തോഷിപ്പിച്ചിരുന്നു എന്നും ശ്രീലത വെളിപ്പെടുത്തിയിരുന്നു. പിന്നീട് ജീവിതത്തിൽ സംഭവിച്ചതും ഇത് തന്നെയായിരുന്നു.\nഅദ്ദേഹം നിസാര ആളല്ലെന്ന് പലപ്പോഴും തോന്നിട്ടുണ്ട് ആ കൗതുകമാണ് പലപ്പോഴും പ്രണയമായി മാറിയത്. ആ സമയത്തെ ഇരുവരുടേയും ഏറ്റവും അവസ്മരണീയമായ പ്രണയനിമിഷം ഒരു പ്രണയദിനത്തിൽ ബിജു നാരായണൻ അവൾക്കായി കൈമാറിയ പ്രണയലേഖനമായിരുന്നു. 'എന്റെ ഭാര്യക്ക്' എന്ന് ആലേഖനം ചെയ്ത ഒരു കാർഡ് സമ്മാനിച്ചു. പ്രണയം വീട്ടിലറിയിക്കുക എന്നത് ഏറെ പ്രയാസപ്പെട്ട കടമ്പയായിരുന്നു.\nഅച്ഛൻ നാരായണൻ നായരുമായി തിരുവനന്തപുരത്തേക്കുള്ള യാത്രവേളയിലാണ് ശ്രീലത ഒരു മാസികയിൽ പ്രസിദ്ധീകരിച്ചു വന്ന ബിജു നാരായണന്റെ ചിത്രം പിതാവിന് കാട്ടിക്കൊടുത്തത്. തന്റെ സഹപാഠിയാണെന്നും അച്ഛനെ കാണിച്ചു കൊണ്ട് ശ്രീലത പറഞ്ഞു. അച്ഛൻ അത് സന്തോഷത്തോട വായിച്ചപ്പോഴും ഞാൻ പ്രണയിക്കുന്ന ആളാണിത് എന്ന് പറയണമെന്നുണ്ടായിരുന്നെന്നും ശ്രീലത പറയുന്നു. മഹാരാജാസ് കോളജിൽ നിന്ന് നിയമബിരുദവും ബിരുദാനന്തര ബിരുദവും നേടിയ ശേഷമായിരുന്നു ഇരുവരുടേയും വിവാഹം.\nശ്രീലതയെ സംബന്ധിച്ചിടത്തോളം, ഭർത്താവിനെക്കുറിച്ച് പറയുമ്പോൾ ആയിരം നാവായിരുന്നു. ആരും മോശമായി സംസാരിക്കുന്നത് പോലും ഇഷ്ടപ്പെട്ടിരുന്നില്ല. ബിജുവും അത്തരത്തിൽ തന്നെ. കോളജിലെ ആ പഴയ സുഹൃത്തുക്കളല്ലാം ഇപ്പോഴും ബിജുവിന് ജീവിത്തതിലുണ്ട്. ബിജു പലപ്പോഴും സ്റ്റേജ് ഷോകളുടെ കാര്യത്തിനായി ഓടുമ്പോഴും വീട്ടിൽ ശ്രീലതയ്ക്ക് നല്ലൊരു ഭർത്താവായിരുന്നു. മക്കളായ സിദ്ധാർത്ഥ് (13), സൂര്യനാരായണൻ (8) എന്നിവരെ പരിപാലിക്കാനും ഗിരി നഗറിലെ ഭവന്റെ കേന്ദ്ര വിദ്യാലയ സ്‌കൂളിൽ പഠിക്കുകയാണ്. ബിജുവിനേയും മക്കളേയും തനിച്ചാക്കിയാണ് ശ്രീലതയുടെ മടക്കം.\n1993ൽ രവീന്ദ്രൻ സംഗീതസംവിധാനം നിർവഹിച്ച വെങ്കലം എന്ന ചിത്രത്തിലെ പത്തുവെളുപ്പിന് എന്നു തുടങ്ങുന്ന ഗാനം പാടിക്കൊണ്ടാണ് പിന്നണിഗായകനായി രംഗപ്രവേശനം ചെയ്തത്. ഈ ഗാനം സിനിമയിൽ ഉൾപ്പെടുത്തിയിരുന്നില്ല. ഇതേ ഗാനം കെ.എസ്. ചിത്ര പാടിയത് ഉൾപ്പെടുത്തുകയും ചെയ്തു. പതിയെ ബിജു നാരായണനേയും മലയാള സിനിമ അംഗീകരിക്കുകയായിരുന്നു. ഇതോടെ തിരക്കായി. അപ്പോഴും ഭർത്താവിന് സംഗീത ജീവിതത്തിൽ മുന്നോട്ട് കുതിക്കാനുള്ള ശക്തിയായി ശ്രീലത ഒപ്പം നിന്നു. 1998 ജനുവരി 23നാണ് ബിജു നാരായണൻ ശ്രീലതയെ വിവാഹം കഴിക്കുന്നത്. ശ്രീലതയുടെ സംസ്‌കാരം ചൊവ്വാഴ്ച രാത്രി 7.30ന് കളമശേരിയിൽ നടക്കും.


വിസ്മയ കേസ്: പ്രതി കിരൺ കുമാറിനെ സർവീസിൽനിന്ന് പിരിച്ചുവിട്ടു-Vismaya case acuused kiran kumar was dismissed from the service\nവിസ്മയ കേസ്: പ്രതി കിരൺ കുമാറിനെ സർവീസിൽനിന്ന് പിരിച്ചുവിട്ടു\nസ്ത്രീധന പീഡനത്തെ തുടർന്ന് ഭാര്യ മരണപ്പെട്ടതു മൂലം ഭർത്താവിനെ സർവീസിൽനിന്ന് പിരിച്ചുവിടുന്നത് കേരളത്തിൽ ആദ്യമായിട്ടാണെന്ന് മന്ത്രി\nAugust 6, 2021 3:50:01 pm\nതിരുവനന്തപുരം: വിസ്മയ കേസിലെ പ്രതി കിരൺ കുമാറിനെ സർവീസിൽനിന്ന് പിരിച്ചുവിട്ടു. കൊല്ലം മോട്ടോര് വെഹിക്കിള് എന്‍ഫോഴ്‌സ്‌മെന്റിലെ അസി. മോട്ടോര് വെഹിക്കിള് ഇന്‍സ്‌പെക്ടറായ കിരൺ കുമാറിനെ പിരിച്ചുവിട്ടതായി ഗതാഗത മന്ത്രി ആന്റണി രാജുവാണ് അറിയിച്ചത്.\nസ്ത്രീധന പീഡനത്തെ തുടർന്ന് ഭാര്യ മരണപ്പെട്ടതു മൂലം ഭർത്താവിനെ സർവീസിൽനിന്ന് പിരിച്ചുവിടുന്നത് കേരളത്തിൽ ആദ്യമായിട്ടാണെന്ന് മന്ത്രി പറഞ്ഞു. അതിനുള്ള വകുപ്പുണ്ട്. പലപ്പോഴും പ്രയോഗിക്കാറില്ലെന്നും മന്ത്രി പറഞ്ഞു. വിസ്മയയുടെ മരണത്തിനുപിന്നാലെ ഭർത്താവ് കിരൺ കുമാറിനെ സസ്‌പെന്‍ഡ് ചെയ്തിരുന്നു. അന്വേഷണത്തിൽ കിരൺ കുമാറിനെതിരെ കുറ്റം തെളിഞ്ഞതിനാലാണ് ഇപ്പോഴത്തെ നടപടി.\nവിസ്മയയെ ഭര്‍തൃവീട്ടില് തൂങ്ങിമരിച്ച നിലയിലാണ് കണ്ടെത്തിയത്. രണ്ടാം നിലയിലെ കിടപ്പുമുറിയോട് ചേര്‍ന്ന ശുചിമുറിയുടെ വെന്റിലേഷനിലേഷനിലാണ് വിസ്മയെ തൂങ്ങിയ നിലയില് കണ്ടത്. സ്ത്രീധനത്തിന്റെ പേരില് വിസ്മയയെ താൻ മർദിച്ചിരുന്നതായി കിരൺ പൊലീസിനു മൊഴി നൽകിയിരുന്നു.\nRead More: വിസ്മയ ഒന്നു വിളിച്ചിരുന്നെങ്കിൽ, കാറെടുത്ത് പോയി അവനെ പൊട്ടിച്ചേനെ; വൈകാരികമായി സുരേഷ് ഗോപി\nWeb Title: Vismaya case acuused kiran kumar was dismissed from the service says transport minister541297\nകേരളത്തിൽ ശക്തമായ മഴയ്ക്ക് സാധ്യത; എട്ട് ജില്ലകളിൽ യെല്ലോ അലർട്ട്


ഇതിൽ ആരാണ് അമ്മ; ചുവന്ന ഡ്രസ്സിൽ തിളങ്ങി മുക്തയും കൺമണിയും.. അമ്മയ്ക്ക് പിന്നാലെ മകളും സിനിമയിലേക്കോ..\nമലയാളികളുടെ പ്രിയപ്പെട്ട നടിയാണ് മുക്ത. കുറെ വർഷങ്ങളായി സിനിമാ സീരിയൽ രംഗത്ത് പ്രവർ ത്തിച്ച് വരുന്ന അഭിനെയത്രി ആണ് മുക്ത. ഗായികയായ റിമി ടോമിയുടെ സഹോദരൻ റിങ്കു ടോമിയെ ആണ് മുക്ത വിവാഹം കഴിച്ചത്. ഇവർക്ക് രണ്ട് മക്കളാണ്. മൂത്ത മകൾ കണ്മണി എന്ന് വിളിക്കുന്ന കയാരാ. കൺമണിയ്ക്കും മുക്തയെ പോലെ തന്നെ ഫാൻസ് ഒരുപാടുണ്ട്. കൺമണിയുടെ ഫോട്ടോയും വീഡിയോകളും വീഡിയോകളും സോഷ്യൽ മീഡിയയിൽ\nവൈറൽ ആണ്. അത്തരത്തിൽ ഇരുവരും ചേർന്ന് ചെയ്ത ഒരു റീൽസാണ് ഇപ്പോൾ സോഷ്യൽ മീഡിയയിൽ ചർച്ചാ വിഷയം. ഇഫ് ഐ വാസ് യൂ എന്ന് തുടങ്ങുന്ന വൈറൽ റീൽ ആണ് കൺമണിയും മുക്തയും ചേർന്ന് ചെയ്തത്. ഇരു വരും ഒരു പോലെയുള്ള ചുവന്ന ഗൗൺ അണിഞ്ഞു കൊണ്ടാണ് വീഡിയോയ്ക്ക് പോസ് ചെയ്തത്. പലപ്പോഴും കൺമണിയും മുക്തയും ഒരേ നിറത്തിലും രൂപത്തിലുമുള്ള വസ്ത്രങ്ങളാണ് അണി യാറുള്ളത്. ടെലിവിഷൻ\nപരിപാടികളിലും മറ്റും ഇതുപോലെ ഒരേ നിറത്തിൽ ഉള്ള വേഷത്തിലെത്തുന്ന ഈ അമ്മയും മകളും ശ്രദ്ധിക്കപ്പെടാറുണ്ട്. അത് പോലെ തന്നെ ഈ ഡാൻസും സോഷ്യൽ മീഡിയയിൽ നിമിഷങ്ങൾക്കുള്ളിൽ തന്നെ വൈറൽ ആയി കഴിഞ്ഞു. മുക്തയുടെയും കണ്മണി യുടെയും വിവിധ ഫാൻസ് പേജുകളിലും വീഡിയോ പോസ്റ്റ് ചെയ്തിട്ടുണ്ട്. ചുരുക്കം നേരം കൊ ണ്ടാണ് അതിലും വീഡിയോ ശ്രദ്ധിക്കപ്പെട്ടത്. സിനിമാ മേഖലയിലെ ചില സെലിബ്രിറ്റികളും വീഡിയോക്ക്\nകമൻ്റ് ചെയ്തിട്ടുണ്ട്. അമ്മയും മകളും ചേർന്നുള്ള കൂടുതൽ വീഡിയോ പ്രതീക്ഷിക്കുന്നു എന്നാണ് ആരാധകർ പറയുന്നത്. കൺമണിയും മുക്തയെ പോലെ സിനിമയിൽ വരാനും ചിലർ ആശംസകൾ അറിയിച്ചിട്ടുണ്ട്. മുമ്പ് കൺമണിയുടെ മറ്റൊരു വീഡിയോ ഇത്പോലെ വൈറൽ ആയിട്ടുണ്ട്. നന്ദനം സിനിമയിലെ ബാലാമണിയേ അനുകരിക്കുന്ന സീൻ ആയിരുന്നു കണ്മണി ചെയ്തത്. ബാലാമണിയായി വളരെ മികച്ച രീതിയിലാണ് കണ്മണി വീഡിയോയിൽ അഭിനയിച്ചത്.\nA post shared by Rb Photography (@rb_photographystudio)


Case against Binoy Kodiyeri: If anticipatory bail not granted, police will arrest Binoy | ബിനോയ് കോടിയേരിക്ക് നിര്‍ണായക ദിനം; മുൻകൂർ ജാമ്യമില്ലെങ്കിൽ അറസ്റ്റ് തന്നെ... ബിനോയ് രാജ്യം വിട്ടോ? - Malayalam Oneindia\nUpdated: Thu, Jun 27, 2019, 10:42 [IST]\nമുംബൈ: വിവാഹ വാഗ്ദാനം നല്‍കി പീഡിപ്പിച്ചു എന്ന കേസില് ബിനോയ് കോടിയേരിയുടെ മുന്‍കൂര് ജാമ്യഹര്‍ജിയില് മുംബൈ സെഷന്‍സ് കോടതി ജൂണ് 27 ന് വിധി പറയും. വിധി ബിനീഷിന് അനുകൂലമല്ലെങ്കില് അറസ്റ്റ് ഉണ്ടാകും എന്നാണ് മുംബൈ പോലീസ് പറയുന്നത്.\nകാര്യങ്ങള് ഇങ്ങനെയൊക്കെ ആണെങ്കിലും ബിനോയ് ഇപ്പോള് എവിടെയാണെന്ന് പോലീസിനും അറിയില്ല. ബിനോയ് കോടിയേരിയെ കണ്ടെത്താന് മുംബൈ പോലീസിന് സാധിച്ചിട്ടില്ല.\nകഴിഞ്ഞ ദിവസം ബിനോയ്‌ക്കെതിരെ മുംബൈ പോലീസ് ലുക്ക് ഔട്ട് നോട്ടീസ് പുറത്തിറക്കിയിരുന്നു. എന്നാല് അതിന് മുമ്പ് തന്നെ ബിനോയ് രാജ്യം വിട്ടോ എന്ന സംശയവും നിലനില്‍ക്കുന്നുണ്ട്. മുന്‍കൂര് ജാമ്യം ലഭിക്കാതിരിക്കാനുള്ള നീക്കങ്ങളാണ് മുംബൈ പോലീസ് ഇപ്പോള് നടത്തുന്നത്.\nമുംബൈ ദിന്‍ഷോദി സെഷന്‍സ് കോടതിയാണ് ബിനോയ് കോടിയേരിയുടെ മുന്‍കൂര് ജാമ്യാപേക്ഷയില് വിധിപറയുന്നത്. കേസില് കോടതി വിധി പറയുന്നതിന് മുമ്പ് ബിനോയ്‌ക്കെതിരെ കൂടുതല് തെളിവുകള് സമര്‍പ്പിക്കും എന്നാണ് യുവതി വ്യക്തമാക്കിയിട്ടുള്ളത്. പുതിയ അഭിഭാഷകനെ നിയോഗിക്കാനുള്ള ശ്രമങ്ങളും നടക്കുന്നുണ്ട്.\nബിനോയ്ക്ക് കോടതി മുന്‍കൂര് ജാമ്യം അനുവദിച്ചില്ലെങ്കില് ഉടന് അറസ്റ്റ് ഉണ്ടാകും എന്നാണ് മുംബൈ പോലീസ് വ്യക്തമാക്കിയിട്ടുള്ളത്. ബിനോയെ അറസ്റ്റ് ചെയ്യാന് ഉതകുന്ന തെളിവുകള് എല്ലാം ലഭിച്ചിട്ടുണ്ടെന്നും പോലീസ് പറയുന്നു. ഡിഎന്‍എ ടെസ്റ്റ് നടത്താന് ബിനോയ് കോടിയേരിയെ കസ്റ്റഡിയില് കിട്ടണം എന്നതാണ് പോലീസിന്റെ ആവശ്യം.\nവിവാഹവും വിവാഹ വാഗ്ദാനവും\nയുവതിയുടെ പരാതിയില് വൈരുദ്ധ്യങ്ങളുണ്ട് എന്നായിരുന്നു കഴിഞ്ഞ ദിവസം കേസ് പരിഗണിച്ചപ്പോള് ബിനോയ് കോടിയേരിയുടെ അഭിഭാഷകന് വാദിച്ചത്. ആദ്യം അയച്ച വക്കീല് നോട്ടീസില് പറഞ്ഞിരുന്നത് ബിനോയ് വിവാഹം കഴിച്ചു എന്നാണ്. എന്നാല് പിന്നീട് പോലീസില് നല്‍കിയ പരാതിയില് അത് വിവാഹ വാഗ്ദാനം നല്‍കിയുള്ള പീഡനം ആയി മാറി. ഇത് ബ്ലാക്ക് മെയിലിങ്ങിന് വേണ്ടി കെട്ടിച്ചമച്ച കേസ് ആണെന്നും ബിനോയുടെ അഭിഭാഷകന് വാദിച്ചു.\nബലാത്സംഗ കുറ്റം ഉണ്ടെങ്കില്\nയുവതി പോലീസില് നല്‍കിയ പരാതി പ്രകാരം ബലാത്സംഗ കുറ്റം ബിനോയ്‌ക്കെതിരെ ചുമത്താനാവും. എന്നാല് ആദ്യം അയച്ച വക്കീല് നോട്ടീസ് പ്രകാരം അത് സാധ്യവും അല്ല. ഇക്കാര്യത്തില് കോടതിയുടെ നിലപാടായിരിക്കും നിര്‍ണായകമാവുക. ബലാത്സംഗ കുറ്റം ചുമത്താനാവില്ലെന്ന് കോടതി വിലയിരുത്തിയാല് ബിനോയ്ക്ക് മുന്‍കൂര് ജാമ്യം കിട്ടിയേക്കും.\nബിനോയ് കോടിയേരി രാജ്യം വിട്ടോ എന്ന സംശയവും ഉയരുന്നുണ്ട്. കഴിഞ്ഞ ദിവസം മാത്രമാണ് ബിനോയ്ക്ക് വേണ്ടി മുംബൈ പോലീസ് ലുക്ക്ഔട്ട് നോട്ടീസ് പുറത്തിറക്കിയത്. അതിന് മുമ്പ് ബിനോയ് വിദേശത്തേക്ക് കടന്നിരിക്കാമെന്നും സൂചനയുണ്ട്.\nഎന്നാല് ബിനോയ് കേരളത്തില് തന്നെ ഉണ്ടാകും എന്ന നിഗമനത്തിലാണ് മുംബൈ പോലീസ് ഇപ്പോഴും.\nCase against Binoy Kodiyeri: If anticipatory bail not granted, police will arrest Binoy


രാജ്യസ്നേഹമുള്ളവര് മാസ്ക് ധരിക്കും; തന്നേക്കാള് അധികം ദേശത്തെ സ്നേഹിക്കുന്ന ആരുമില്ല: ട്രംപ് | US President Donald Trump called wearing mask as patriotic\nരാജ്യസ്നേഹമുള്ളവര് മാസ്ക് ധരിക്കും; തന്നേക്കാള് അധികം ദേശത്തെ സ്നേഹിക്കുന്ന ആരുമില്ല: ട്രംപ്\nWashington D.C., First Published 21, Jul 2020, 10:50 AM\nസാമൂഹ്യ അകലം പാലിക്കാന് സാധിക്കാത്ത സമയത്ത് മാസ്ക് ധരിക്കുന്നത് രാജ്യസ്നേഹമാണ്. എന്നേക്കാള് അധികം ദേശത്തെ സ്നേഹിക്കുന്ന ആരുമില്ലെന്ന് ട്രംപ്\nസാമൂഹ്യ അകലം പാലിക്കാന് സാധിക്കുന്നില്ലെങ്കില് മാസ് ധരിക്കുന്നവരാണ് യഥാര്‍ത്ഥ രാജ്യസ്നേഹികളെന്ന് വിശദമാക്കുന്ന ചിത്രവുമായി അമേരിക്കന് പ്രസിഡന്‍റെ ഡൊണാള്‍ഡ് ട്രംപ്. മാസ്‌ക് ധരിക്കണമോ വേണ്ടയോ എന്ന് നിശ്ചയിക്കുന്നത് ജനങ്ങളാണ്. ഒരിക്കലും അവരെ ഞാനതിന് നിര്‍ബന്ധിക്കുകയില്ലെന്ന് മുന്‍പ് നടത്തിയ പരാമര്‍ശത്തിന് പിന്നാലെയാണ് മാസ്ക് അണിഞ്ഞ് ദേശഭക്തനാണെന്ന അവകാശവാദത്തോടെ ട്രംപ് എത്തുന്നത്.\nചൈനയുടെ വൈറസിനെതിരായ പ്രവര്‍ത്തനത്തില് നമ്മള് ഒറ്റക്കെട്ടാണ്. നിരവധി ആളുകള് പറയുന്നുണ്ട് ദേശസ്നേഹമുള്ളവര് മാസ്ക് ധരിക്കുമെന്ന്. സാമൂഹ്യ അകലം പാലിക്കാന് സാധിക്കാത്ത സമയത്ത് മാസ്ക് ധരിക്കുന്നത് രാജ്യസ്നേഹമാണ്. എന്നേക്കാള് അധികം ദേശത്തെ സ്നേഹിക്കുന്ന ആരുമില്ലെന്ന കുറിപ്പോടെയാണ് ട്രംപ് മാസ് ധരിച്ച ചിത്രം ട്വിറ്ററില് പങ്കുവച്ചിട്ടുള്ളത്. രാജ്യത്ത് കൊവിഡ് വ്യാപനം രൂക്ഷമായ സമയത്ത് മാസ് ധരിച്ച് പൊതുവേദികളില് വരാന് ട്രംപ് വിമുഖത കാണിച്ചിരുന്നു. എന്നാല് രാജ്യത്തെ മരണസംഖ്യ വലിയ രീതിയില് കൂടിയതോടെയാണ് മാസ്ക് ധരിക്കുന്നത് സംബന്ധിച്ച നിലപാടില് ട്രംപ് അയവ് വരുത്തിയത്.\nഏതാനും ദിവസങ്ങള്‍ക്ക് മുമ്പ് സൈനിക ആശുപത്രി സന്ദര്‍ശന വേളയിലാണ് ട്രംപ് പൊതുവേദിയില് മാസ്ക് ധരിച്ച് ആദ്യമായി എത്തിയത്. കൊവിഡ് വ്യാപനത്തിന്‍റെ ആദ്യ ഘട്ടത്തില് മാസ്ക് ധരിച്ച് എത്തിയ ഡെമോക്രാറ്റ് പ്രസിഡന്‍റ് സ്ഥാനാര്‍ത്ഥി ജോ ബിഡനെ ട്രംപ് പരിഹസിച്ചിരുന്നു. ഏപ്രില് മാസത്തില് ഒരു പത്ര സമ്മേളനത്തിന് ഇടയിലായിരുന്നു ഇത്.\nLast Updated 21, Jul 2020, 10:50 AM\nജോലിഭാരത്താൽ വലഞ്ഞ പൊലീസിന് ഇരട്ടി പണി; 4700 ഹെൽത്ത് ഇൻസ്പെക്ർമാർ എന്തു ചെയ്യണം?\nപെരിങ്ങൽകുത്തിൽ ജലനിരപ്പ് കുറഞ്ഞു, ആശങ്ക നീങ്ങി; തൃശ്ശൂരിൽ യെല്ലോ അലർട്ട്\nഇനിയും എത്ര നാൾ കാത്തിരിക്കണം; ഹൈക്കോടതിയെ സമീപിക്കാനൊരുങ്ങി വനിത സിപിഓ റാങ്ക് ജേതാക്കൾ\nമുല്ലപ്പെരിയാര്‍ഡാമിലെ ജലനിരപ്പ് 136 അടിയിലെത്തി;പെരിയാര് തീരത്തുള്ളവര്‍ക്ക് ഉടന് ജാഗ്രത നിര്‍ദേശം നല്‍കില്ല\nവിജയും സൂര്യയുമടക്കമുള്ള താരങ്ങള്‍ക്കെതിരെ ആരോപണവുമായി നടി മീര മിഥുന്; കേസെടുത്ത് പൊലീസ്\nഇലക്ട്രോകെമിക്കല് ഇന്‍സ്റ്റിറ്റ്യൂട്ടില് 29 ഒഴിവ്; ഓഗസ്റ്റ് 11 വരെ അപേക്ഷിക്കാം\nഇത് റോയല് ലുക്ക്; വിവാഹത്തിന് മുഗള് രാജകുമാരിയെ പോലെ നടി പ്രാചി തെഹ്ലാൻ


പ്രായപൂര്‍ത്തിയാകാത്ത പെണ്‍കുട്ടിയെ പീഡിപ്പിച്ച കേസ്: മതപ്രഭാഷകന് കുറ്റം സമ്മതിച്ചതായി പോലീസ്; ജമാ അത്ത് ഇമാം ഷഫീഖ് ഖാസിക്ക് പോക്സോ-ബലാത്സംഗക്കുറ്റങ്ങള് - TVSAMSKARA\nപ്രായപൂര്‍ത്തിയാകാത്ത പെണ്‍കുട്ടിയെ പീഡിപ്പിച്ച കേസ്: മതപ്രഭാഷകന് കുറ്റം സമ്മതിച്ചതായി പോലീസ്; ജമാ അത്ത് ഇമാം ഷഫീഖ് ഖാസിക്ക് പോക്സോ-ബലാത്സംഗക്കുറ്റങ്ങള്\nപ്രായപൂര്‍ത്തിയാകാത്ത പെണ്‍കുട്ടിയെ പീഡിപ്പിച്ചുവെന്ന കേസില് വ്യാഴാഴ്ച്ച പിടികൂടിയ മതപ്രഭാഷകന് ഷഫീഖ് ഖാസിമി കുറ്റം സമ്മതിച്ചതായി പോലീസ്. പെണ്‍കുട്ടിയുടെ കുടുംബാംഗങ്ങളുമായി ഉറ്റ അടുപ്പം പുലര്‍ത്തിയിരുന്നു. ഈ അടുപ്പം ദുരുപയോഗം ചെയ്താണ് പെണ്‍കുട്ടിയെ ശാരീരികമായി പീഡിപ്പിക്കാന് ശ്രമിച്ചതെന്ന് സമ്മതിച്ചതായി പോലീസ് പറഞ്ഞു. പീഡനവിവരം ആരോടും പറയരുതെന്ന് നിര്‍ബന്ധിച്ച് കുട്ടിയില് നിന്ന് ഉറപ്പ് വാങ്ങിയെന്നും ഷെഫീഖ് ഖാസിമി പറഞ്ഞതായി പോലീസ് അറിയിച്ചു. ഇതേത്തുടര്‍ന്ന് ഇയാള്‍ക്കെതിരെ പോക്സോ നിയമപ്രകാരം കേസെടുത്തു. തൊളിക്കോട് ജമാഅത്ത് ഇമാം ആയ ഖാസിമിയെ പോക്സോ കോടതിയിലേക്ക് കൊണ്ടുപോകും.\nപെണ്‍കുട്ടിയെ പീഡിപ്പിച്ച പേപ്പാറ വനത്തില് ഖാസിമിയെ കൊണ്ടുപോയി പൊലീസ് തെളിവെടുപ്പ് നടത്തും. സംഭവം പുറത്തറിഞ്ഞതോടെ മധുരയില് ഒളിവില് കഴിയുകയായിരുന്ന മതപ്രഭാഷകനെ ഷാഡോ പൊലീസിന്‍റെ പിന്തുണയോടെ നെടുമങ്ങാട് ഡി.വൈ.എസ്.പിയും സംഘവുമാണ് പിടികൂടിയത്. സംഭവത്തിന് ശേഷം ഒരു മാസമായി ഇയാള് ഒളിവിലായിരുന്നു. ബംഗളൂരു അടക്കം പല സ്ഥലങ്ങളിലും നടത്തിയ പരിശോധനയ്ക്കുശേഷമാണ് ഇയാളെ പിടികൂടാനായത്.\nഅന്വേഷണത്തിനിടെ കഴിഞ്ഞ ദിവസം ഇയാളുടെ ബന്ധുവായ നൌഷാദിനെ പോലീസ് പിടികൂടിയിരുന്നു. നൗഷാദാണ് പ്രതി മധുരയിലുണ്ടെന്ന കാര്യം പോലീസിനെ അറിയിക്കുന്നത്. തുടര്‍ന്ന് മധുരയില് എത്തിയ സംഘം പ്രതിയെ കസ്റ്റഡിയിലെടുക്കുകയായിരുന്നു. വ്യാഴാഴ്ച്ച രാത്രി എട്ടരയോടെ നെടുമങ്ങാട് വലിയമല പൊലീസ് സ്റ്റേഷനില് എത്തിച്ച ഷഫീഖ് ഖാസിമിയുടെ അറസ്റ്റ് ഇന്ന് രേഖപ്പെടുത്തു.ഫാസില് എന്നൊരു സഹായിയെയും ഇയാള്‍ക്കൊപ്പം പിടികൂടിയിട്ടുണ്ട്.\njama ath imam rape case SHAFEEQ AL QUASIMI


നിര്‍ഭയ കേസിലെ പ്രതി ജയിലില് ആത്മഹത്യക്ക് ശ്രമിച്ചു\n30 May, 2018 at 04:02 PM\nമൂന്നാം പ്രതി വിനയ് ശര്‍മയാണ് ആത്മഹത്യക്ക് ശ്രമിച്ചത്.\nഡല്‍ഹി കൂട്ടബലാത്സംഗ കേസിലെ പ്രതി തിഹാര് ജയിലില് ആത്മഹത്യക്ക് ശ്രമിച്ചു. മൂന്നാംപ്രതിയായ വിനയ് ശര്‍മയാണ് ജയിലില് ആത്മഹത്യക്ക് ശ്രമിച്ചത്. ആശുപത്രിയില് പ്രവേശിപ്പിച്ച ഇയാളുടെ നില ഗുരുതരമാണെന്നാണ് വിവരം.\nഇന്നലെയാണ് ഡല്‍ഹി കൂട്ടബലാത്സംഗക്കേസിലെ പ്രതി വിനയ് ശര്‍മ ആത്മഹത്യാ ശ്രമം നടത്തിയത്. ജയിലിലെ സുരക്ഷാ ചുമതലയിലുള്ള പൊലീസുകാര് കണ്ടതിനെ തുടര്‍ന്ന് ആശുപത്രിയില് പ്രവേശിപ്പിക്കുകയായിരുന്നു. വാര്‍ത്താ ഏജന്‍സിയായ എഎന്‍ഐ ആണ് ഇതു സംബന്ധിച്ച വിവരം പുറത്തു വിട്ടത്. വിനയ് ശര്‍മയെ പാര്‍പ്പിച്ചിരുന്ന എട്ടാം നമ്പര് ജയിലിലായിരുന്നു ആത്മഹത്യാ ശ്രമം. കൂടിയ അളവില് വേദന സംഹാരികള് കഴിച്ച ശേഷം തോര്‍ത്തുപയോഗിച്ച് തൂങ്ങിമരിക്കാന് ശ്രമിക്കുകയായിരുന്നു.\nഇതേ കേസില് പ്രതിയായിരുന്ന രാംസിങ് നേരത്തെ തിഹാര് ജയിലില് തൂങ്ങി മരിച്ചിരുന്നു. വധശിക്ഷയ്ക്കെതിരെയുള്ള അപ്പീല് ഹൈക്കോടതി തള്ളിയതിനെ തുടര്‍ന്ന് വിനയ് ശര്‍മ സുപ്രീം കോടതിയെ സമീപിച്ചിട്ടുണ്ട്. മറ്റു മൂന്നു പ്രതികളായ മുകേഷ്, പവന്, അക്ഷയ് കുമാര് സിങ് എന്നിവരോടൊപ്പമാണ് സുപ്രീം കോടതിയില് അപ്പീല് നല്‍കിയിരിക്കുന്നത്. ഈ കേസ് നടന്നുകൊണ്ടിരിക്കെയാണ് ആത്മഹത്യാശ്രമം.


തിരച്ചിലിന് റഡാര് സംവിധാനമെത്തിക്കും; മറിച്ചുള്ളത് വ്യാജ പ്രചാരണം-മന്ത്രി എ.കെ ശശീന്ദ്രന് | kerala flood 2019 gpr radar for search\nതിരച്ചിലിന് റഡാര് സംവിധാനമെത്തിക്കും; മറിച്ചുള്ളത് വ്യാജ പ്രചാരണം-മന്ത്രി എ.കെ ശശീന്ദ്രന്\nകോഴിക്കോട്: ഉരുള്‍പൊട്ടലില് കാണാതായവരെ കണ്ടെത്താന് റഡാര് സംവിധാനം ഉപയോഗിച്ച് പരിശോധന തുടരുമെന്ന് മന്ത്രി എ.കെ ശശീന്ദ്രന്. ജി.പി.ആര് ( ഗ്രൗണ്ട് പെനട്രേറ്റിങ്ങ് റഡാര് ) എന്ന ഉപകരണമാണ് എത്തിക്കുന്നത്. ഹൈദരാബാദില് നിന്നുള്ള ഊ ഉപകരണം വ്യോമമാര്‍ഗമെ എത്തിക്കാന് കഴിയൂ. ഇതിനായി വ്യോമ സേനയുമായി ചര്‍ച്ച ചെയ്തിട്ടുണ്ടെന്നും ഇന്നോ നാളെയോ ആയി ജി.പി.ആര് എത്തുമെന്നാണ് പ്രതീക്ഷിക്കുന്നതെന്നും മന്ത്രി അറിയിച്ചു.\nതിരച്ചില് നിര്‍ത്തിയെന്ന വാര്‍ത്ത വ്യാജമാണ്. ഇത്തരം പ്രചരണത്തില് നിന്ന് ആളുകള് വിട്ടു നില്‍ക്കണമെന്നും മന്ത്രി ആവശ്യപ്പെട്ടു.\nകവളപ്പാറയിലാണ് ആദ്യം ജി.പി.ആര് എത്തിക്കുക. പിന്നീട് പുത്തുമലയിലും എത്തിക്കും. ഉറ്റവരെ നഷ്ടപ്പെട്ട ബന്ധുക്കളുടെ വികാരത്തിനൊപ്പം സര്‍ക്കാര് ഉറച്ചു നില്‍ക്കുമെന്നും ആദ്ദേഹം പറഞ്ഞു. തിരച്ചില് തുടരാന് തന്നെയാണ് തീരുമാനം. മൃതദേഹങ്ങള് പൂര്‍ണമായും കണ്ടെത്തുന്നത് വരെയാവും തിരച്ചില്.\nകഴിഞ്ഞ ദിവസം ബന്ധുക്കളുമായി ഒരു ആലോചനാ യോഗം നടന്നിരുന്നു. അവര്‍ക്ക് സംശയമുള്ള ഇടം ചൂണ്ടിക്കാട്ടി അതിനനുസരിച്ചുള്ള തിരച്ചിലിനും നേതൃത്വം കൊടുക്കും. ഇത്തരം സംഭവങ്ങളെല്ലാം നടക്കുന്നതിനിടെ തിരച്ചില് നിര്‍ത്തുന്നു എന്ന വ്യാജ പ്രചരണം ബന്ധുക്കളോടും മരിച്ചവരോടും ചെയ്യുന്ന ക്രൂരതയാണ്. മഴ കുറഞെങ്കിലും ജാഗ്രത തുടരണമെന്ന് തന്നെയാണ് തീരുമാനിച്ചിരിക്കുന്നത്. പലയിടത്തും ഭൂമി വിണ്ടു കീറുന്ന പ്രതിഭാസം ശ്രദ്ധയില് പെട്ടിട്ടുണ്ട്. ഇക്കാര്യത്തില് ആവശ്യമായ നടപടി കൈകൊള്ളാന് പ്രദേശിക ഭരണ സംവിധാനങ്ങള്‍ക്ക് നിര്‍ദേശം നല്‍കിയിട്ടുണ്ടെന്നും അദ്ദേഹം പറഞ്ഞു.\ncontent highlights: kerala flood 2019 gpr radar for search\nKozhikode: Minister A. K. Saseendran said that radar system will be utilised to locate ..\nപ്രളയനഷ്ടം 7500 കോടി; കേന്ദ്രസംഘം നാളെ പര്യടനം തുടങ്ങും\nമഴ; തിരുവനന്തപുരത്ത് തിങ്കളാഴ്ച വിദ്യാഭ്യാസ സ്ഥാപനങ്ങള്‍ക്ക് അവധി, തൃശ്ശൂരില് ഉച്ചയ്ക്കുശേഷം


Once Upon A Time There Was A Kallan - An Overview - Malayalam Filmibeat\n| Updated: Monday, December 16, 2013, 10:39 [IST]\nഫാസില് മുഹമ്മദ് സംവിധാനം ചെയ്യുന്ന വണ്‍സ് അപ്പോണ് എ ടൈം ദേര് വാസ് എ കള്ളന് എന്ന ചിത്രം ഒട്ടേറെ പ്രത്യേകതകളുമായിട്ടാണ് ഒരുങ്ങുന്നത്. ന്യൂജനറേഷന് ചിത്രങ്ങൡലെ സ്ഥിരം സാന്നിധ്യമായ ശ്രീനാഥ് ഭാസി ആദ്യമായി നായകനാകുന്ന ചിത്രത്തില് ജഗതിശ്രീകുമാറിന്റെ മകള് ശ്രീലക്ഷ്മിയാണ് നായികയായി എത്തുന്നത്.\nനീലങ്കാവില് ജോസഫ് കുര്യന് എന്ന കഥാപാത്രമായി പ്രതാപ് പോത്തന് എത്തുന്നുണ്ട് ചിത്രത്തില് വളരെ പ്രധാനപ്പെട്ട വേഷമാണ് പ്രതാപിന്റേത്. രണ്ട് മക്കളുള്ള ഭാര്യമരിച്ച കഥാപാത്രമാണ് ജോസഫ് കുര്യന്.\nഒരിക്കല് ഒരു കള്ളന് ജോസഫിന്റെ വീട്ടിലെത്തുന്നതോടെയാണ് പലകാര്യങ്ങളും സംഭവിയ്ക്കുന്നത്. ഒരു പ്രത്യേക ലക്ഷ്യവുമായിട്ടാണ് കള്ളന് ജോസഫിന്റെ വീട്ടിലെത്തുന്നത്. കള്ളനും ജോസഫിനും ഇടയില് നടക്കുന്ന കാര്യങ്ങളാണ്ചിത്രത്തെ മുന്നോട്ട് നയിയ്ക്കുക.\nവണ്‍സ് അപ്പോണ് എ ടൈം ദേര് വാസ് എ വില്ലന്\nപ്രണയമെന്ന ചിത്രം മുതല് ശ്രീനാഥിന്റെ സാന്നിധ്യം മലയാലത്തിലുണ്ട്. പലചിത്രങ്ങളിലും രസകരമായ റോളുകള് ചെയ്ത ശ്രീനാഥ് ഈ ചിത്രത്തില് എത്തുന്നത് കള്ളന് ഹരിയായിട്ടാണ്.\nതീര്‍ത്തും വ്യത്യസ്തമായ ഗെറ്റപ്പിലാണ് പ്രതാപ് ഈ ചിത്രത്തില് അഭിനയിക്കുന്നത്. പിശുക്കനായ ഒരു വൃദ്ധന്റെ വേഷമാണ് പ്രതാപ് പോത്തന്റേത്.\nശ്രീലക്ഷ്മിയുടെ അരങ്ങേറ്റ ചിത്രമാണിത്. ജോസഫ് കുര്യന്റെ വീട്ടിലെ വേലക്കാരി വനീതയുടെ റോളിലാണ് ശ്രീലക്ഷ്മിയെത്തുന്നത്. മികച്ചൊരു കഥാപാത്രമാണിതെന്നാണ് ശ്രീലക്ഷ്മി പറയുന്നത്.\nകലവൂര് ശ്രീകുമാറാണ് ചിത്രത്തിന് തരക്കഥയെഴുതിയിരിക്കുന്നത്.\nടിനി ടോം, കലാഭവന് ഷാജോണ്, ശ്രീകുമാര് തുടങ്ങിയവരെല്ലാം ചിത്രത്തില് വേഷമിടുന്നുണ്ട്.\nമനോഹരമായ ഒരു നര്‍മ്മ കഥയാണ് വണ്‍സ് അപ്പോണ് എ ടൈം ദേര് വാസ് എ കള്ളന് എന്ന ചിത്രമെന്ന് സംവിധായകന് പറയുന്നു.\nകണ്ണൂരാണ് ചിത്രത്തിന്റെ പ്രധാന ലൊക്കേഷന്. ചിത്രീകരണം പുരോഗമിക്കുകയാണ്.\nRead more about: sreenath bhasi prathap pothan sreelakshmi fazil muhammed ശ്രീനാഥ് ഭാസി പ്രതാപ് പോത്തന് ശ്രീലക്ഷ്മി കലവൂര് രവികുമാര് ഫാസില് മുഹമ്മദ്\nSreenath Bhasi and Sreelakshmi Sreekumar are pairing up for the first time with the movie Once Upon A Time There Was A Kallan.


കളക്ടര്‍മാര്‍ക്ക് മുഖ്യമന്ത്രിയുടെ നിര്‍ദേശം; ദുരിതാശ്വാസനിധിയില് നിന്നുളള സഹായം സമയബന്ധിതമാക്കണം – Kairali News | Kairali News Live l Latest Malayalam News\nതിരുവനന്തപുരം: മുഖ്യമന്ത്രിയുടെ ദുരിതാശ്വാസനിധിയില് നിന്നുളള സഹായ വിതരണം സമയബന്ധിതമാക്കണമെന്ന് കലക്ടര്‍മാരോട് മുഖ്യമന്ത്രി പിണറായി വിജയന് നിര്‍ദേശിച്ചു. 100 മണിക്കൂറിനകം അപേക്ഷകരുടെ ബാങ്ക് അക്കൗണ്ടില് സഹായധനം എത്തിക്കാന് കഴിയുംവിധം നടപടിക്രമങ്ങള് വേഗത്തിലാക്കണമെന്ന് മുഖ്യമന്ത്രി പറഞ്ഞു. എഴുതി ലഭിക്കുന്ന അപേക്ഷകളും ഓണ്‍ലൈനിലേക്ക് മാറ്റണം.\nവീഡിയോ കോണ്‍ഫറന്‍സിംഗ് വഴി കലക്ടര്‍മാരുമായി സംസാരിക്കുകയായിരുന്നു മുഖ്യമന്ത്രി. പരാതി പരിഹാര അദാലത്തുകള് താലൂക്ക് തലത്തില് നടത്തണമെന്ന് മുഖ്യമന്ത്രി നിര്‍ദേശിച്ചു. ഓരോ ജില്ലയിലും മാസത്തില് ഒരു താലൂക്കില് അദാലത്ത് നടത്തണം. ഇക്കാര്യം മുന്‍കൂട്ടി പൊതുജനങ്ങളെ അറിയിക്കുയും വേണം. പരാതികള് പരിഹരിക്കുന്നതിനുളള പൊതുമാര്‍ഗ്ഗനിര്‍ദേശങ്ങള് കലക്ടര്‍മാര്‍ക്ക് ഉടനെ നല്‍കും.\nതണ്ണീര്‍ത്തട-നീര്‍ത്തട സംരക്ഷണ നിയമം, തീരദേശ പരിപാലന നിയമം എന്നിവ കാരണം തീര്‍പ്പാവാതെ കിടക്കുന്ന ഭവനനിര്‍മ്മാണ അപേക്ഷകളിേډല് പെട്ടെന്ന് തീരുമാനമെടുക്കുന്നതിന് പ്രത്യേക അദാലത്ത് താലൂക്ക് തലത്തില് നടത്തണം. ജനനം രജിസ്റ്റര് ചെയ്യാന് വൈകിയ കേസുകളില് പരിഹാരമുണ്ടാക്കുന്നതിന് പട്ടികജാതി- പട്ടികവര്‍ഗ്ഗ കോളനികളിലും മത്സ്യത്തൊഴിലാളി കേന്ദ്രങ്ങളിലും അദാലത്തുകള് നടത്തണമെന്നും മുഖ്യമന്ത്രി നിര്‍ദേശിച്ചു. പട്ടികജാതി-പട്ടികവര്‍ഗ്ഗ വിദ്യാര്‍ത്ഥികള്‍ക്കുളള പ്രീ-മെട്രിക്, പോസ്റ്റ് മെട്രിക് ഹോസ്റ്റലുകളുടെ പ്രവര്‍ത്തനം മെച്ചപ്പെടുത്താന് കലക്ടര്‍മാര് പ്രത്യേകം ശ്രദ്ധിക്കണം. ചില ഹോസ്റ്റലുകളുടെ സ്ഥിതി ശോചനീയമാണ്. കലക്ടര്‍മാര് ഇടയ്ക്ക് ഹോസ്റ്റലുകള് സന്ദര്‍ശിക്കണം. ആദിവാസി/ പട്ടികജാതി പ്രൊമോട്ടര്‍മാരായി നിയോഗിക്കപ്പെട്ടവരുടെ പ്രവര്‍ത്തനം മാസത്തിലൊരു ദിവസം വിലയിരുത്തണം.\nഅര്‍ഹതപ്പെട്ട മുഴുവന്‍പേര്‍ക്കും അടുത്ത വര്‍ഷം അവസാനത്തോടെ പട്ടയം ലഭ്യമാക്കുന്നതിന് ഓരോ ജില്ലയിലും തീവ്രയത്ന പരിപാടി നടപ്പാക്കണം. പട്ടയവിതരണത്തിന്‍റെ പുരോഗതി ഓരോ ആഴ്ചയും വിലയിരുത്തണം. നാഷണല് ഹൈവെ, ദേശീയ ജലപാത, ഗെയില് പൈപ്പ്ലൈന്, റെയില്‍വെ ലൈന്, തിരുവനന്തപുരം-കോഴിക്കോട് വിമാനത്താവളം, കിഫ്ബി പദ്ധതികള് എന്നിവയ്ക്കുവേണ്ടി സ്ഥലം ഏറ്റെടുക്കുന്ന കാര്യത്തില് കലക്ടര്‍മാര് പ്രത്യേക ശ്രദ്ധ പതിപ്പിക്കേണ്ടതാണ്.\nലൈഫ് പദ്ധതിക്ക് എല്ലാ ജില്ലയിലും ഭൂമി കണ്ടെത്തണം. വിവിധ വകുപ്പുകളുടെ അധീനത്തിലുളള അനുയോജ്യമായ സ്ഥലവും ഈ പദ്ധതിക്ക് ഉപയോഗിക്കണം. സ്വകാര്യ പങ്കാളിത്തം ഉറപ്പാക്കാനും കലക്ടര്‍മാര് ശ്രദ്ധിക്കണം. ഹരിതകേരളം മിഷന് ആവിഷ്കരിച്ച പരിപാടികള് നടപ്പാക്കുന്നതിന് വിവിധ വകുപ്പുകളുടെ ഏകോപനം ഉണ്ടാകണം. വേണ്ടത്ര മഴ കിട്ടാത്തതിനാല് വരള്‍ച്ചാ ഭീഷണി ഒഴിവായിട്ടില്ല. ഇനി ലഭിക്കുന്ന മഴ ഭൂമിയിലേക്ക് ഇറങ്ങണം. അതിനുവേണ്ടി ധാരാളം മഴക്കുഴികള് നിര്‍മിക്കണം. മഴവെളളം കിണറുകളിലേക്ക് തിരിച്ചുവിടുന്നതിന് എല്ലാ വീടുകളിലും സംവിധാനം ഉണ്ടാക്കണം. സര്‍ക്കാര് സ്ഥാപനങ്ങളിലും മഴവെളള സംരക്ഷണത്തിനുളള നടപടികള് എടുക്കണം.\nമാലിന്യ സംസ്കരണത്തില് വേണ്ടത്ര പുരോഗതി ഉണ്ടായിട്ടില്ല. എല്ലാം ഉറവിട മാലിന്യ സംസ്കരണത്തിലൂടെ പരിഹരിക്കാന് കഴിയില്ല. പട്ടണങ്ങളില് കേന്ദ്രീകൃത മാലിന്യ സംസ്കരണ സംവിധാനം നിര്‍ബന്ധമാക്കണം. അതിനുവേണ്ടി സ്ഥലം കണ്ടെത്താന് കലക്ടര്‍മാര് മുന്‍കൈ എടുക്കണം. തദ്ദേശസ്വയംഭരണ സ്ഥാപനങ്ങളുമായി ബന്ധപ്പെട്ട് മാലിന്യ നിര്‍മാര്‍ജ്ജനത്തിന്‍റെ പുരോഗതി കൃത്യമായി വിലയിരുത്തണം.\nആര്‍ദ്രം പദ്ധതിയില് പ്രാഥമിക ആരോഗ്യകേന്ദ്രങ്ങള് കുടുംബാരോഗ്യ കേന്ദ്രങ്ങളാക്കാനുളള പരിപാടി മുന്നോട്ടു കൊണ്ടുപോകണം. എല്ലാ പൊതുവിദ്യാലയങ്ങളും പൊതുവിദ്യാലയ സംരക്ഷണ യജ്ഞത്തിന്‍റെ ഭാഗമാക്കണം.\nനോക്കുകൂലി തടയാന് കര്‍ശനമായ നടപടികള് എടുക്കണം. ഒരു തൊഴിലാളി സംഘടനയും നോക്കുകൂലിയെ അനുകൂലിക്കുന്നില്ല. വികസന പദ്ധതികള് നടപ്പാക്കുന്നതിന് തടസ്സം സൃഷ്ടിക്കുന്നവര്‍ക്കെതിരെ കര്‍ശന നടപടികള് എടുക്കണമെന്നും മുഖ്യമന്ത്രി നിര്‍ദേശിച്ചു.\nTags: cm fundCollectorPinarayiPinarayi GovernmentPinarayi Vijayan


സിപിഎം പ്രവർത്തകന്റെ കൊലപാതകം:9സിപിഎം പ്രവർത്തകർക്കു ജീവപര്യന്തം | Crime News | Manorama News\nസിപിഎം പ്രവർത്തകന്റെ കൊലപാതകം:9സിപിഎം പ്രവർത്തകർക്കു ജീവപര്യന്തം\nവടക്കുമ്പാട് ഷിധിൻ വധക്കേസിൽ ശിക്ഷിക്കപ്പെട്ട പ്രതികൾ. വിപിൻ എന്ന ബ്രിട്ടോ, എം.ധീരജ്, സി.കെ.നിഹാൽ, മിഥുൻ എന്ന മൊയ്തു, വി.കെ.സോജിത്ത് എന്നിവർ.\nതലശ്ശേരി∙ കൊളശ്ശേരിയിൽ സിപിഎം പ്രവർത്തകനെ അടിച്ചു കൊലപ്പെടുത്തിയ കേസിൽ9സിപിഎം പ്രവർത്തകർക്കു ജീവപര്യന്തം കഠിനതടവും ഒരു ലക്ഷം രൂപ വീതം പിഴയും വിധിച്ചു. അഡീഷനൽ സെഷൻസ് കോടതി (3) ജഡ്ജിയുടേതാണു വിധി. സിപിഎം പ്രവർത്തകൻ വടക്കുമ്പാട് സിന്ധു നിവാസിൽ യു.ഷിധിനെ (22) കൊലപ്പെടുത്തിയ കേസിലാണു ശിക്ഷ.\n2013 ഒക്ടോബർ 4ന് രാത്രി 10.30ന് കാവുംഭാഗം അയോധ്യ ബസ് സ്റ്റോപ്പിനു സമീപം തെരുറോഡിൽ അക്രമിസംഘം ഷിധിനെ ഇരുമ്പു വടി കൊണ്ട് അടിച്ചു പരുക്കേൽപ്പിക്കുകയായിരുന്നു. ആശുപത്രിയിൽ പ്രവേശിപ്പിക്കപ്പെട്ട ഷിധിൻ 11.25 നു മരിച്ചുവെന്നാണു കേസ്. ഷിധിൻ വധക്കേസിൽ പ്രതികളായ വിപിൻ എന്ന ബ്രിട്ടോ, മിഥുൻ എന്ന മൊയ്തു, വി.കെ.സോജിത്ത് എന്നിവർ സിപിഎം മുൻനേതാവ് സി.ഒ.ടി. നസീറിനെ വധിക്കാൻ ശ്രമിച്ച കേസിലും പ്രതികളാണ്. നസീർ വധശ്രമക്കേസിൽ ഇവർ ഇപ്പോൾ റിമാൻഡിലാണ്.


വിധവയായ ജേഷ്ഠ ഭാര്യയെ വിവാഹം ചെയ്ത 15 കാരൻ ആത്മഹത്യ ചെയ്തു - IE Malayalam\nവിധവയായ ജേഷ്ഠ ഭാര്യയെ വിവാഹം ചെയ്ത 15 കാരൻ ആത്മഹത്യ ചെയ്തു\nനഷ്ടപരിഹാരം കൈമറിഞ്ഞു പോകാതിരിക്കാൻ നടത്തിയ വിവാഹം. ജേഷ്ഠഭാര്യക്ക് 10 വയസ്സ് കൂടുതൽ\nബിഹാറിൽ ജേഷ്ഠ ഭാര്യയെ വിവാഹംകഴിക്കാൻ നിർബന്ധിതനായ 15 കാരൻ ആത്മഹത്യ ചെയ്തു. വിവാഹം കഴിഞ്ഞു മൂന്നാം നാൾ ആയിരുന്നു ഒൻപതാം ക്ലാസ് കാരനായ മഹാദേവ് കുമാർ ദാസ് ജീവനൊടുക്കിയത്.\nഗയയിലെ വിനോഭ നഗർ നിവാസിയായിരുന്നു.മഹാദേവ് കുമാർ ദാസ്. മഹാദേവിന്റെ ജേഷ്ഠൻ സന്തോഷ് കുമാർ ദാസ് 2013 ൽ ഷോക്കേറ്റതിനെ തുടർന്ന് മരിച്ചു . സന്തോഷ് കുമാർ ദാസിന്റെ ഇരുപത്തഞ്ചു കാരിയായ ഭാര്യ റൂബി ദേവിയെയാണ് മഹാദേവ് കുമാറിന് വിവാഹം ചെയ്തു നൽകിയത്. റൂബി ദേവിയെ അമ്മയെ പോലെ ആണ് മഹാദേവ് കുമാർ കരുതിയിരുന്നതെന്നു പറയുന്നു.\nവിവാഹത്തോടെ തകർന്നു പോയ മഹാദേവ് കുമാർ ആത്‌മഹത്യയിൽ അഭയം തേടുകയായിരുന്നു എന്ന് നാട്ടുകാർ പറഞ്ഞു. അതെ സമയം സന്തോഷ് കുമാർ ദാസിന്റെ അപകട മരണത്തെ തുടർന്ന് നഷ്ട പരിഹാരമായി ലഭിച്ച 80000 രൂപയ്ക്കു വേണ്ടിയാണ് മാതാപിതാക്കൾ ജേഷ്ഠന്റെ ഭാര്യയെ മഹാദേവന് വിവാഹം ചെയ്തു നൽകിയതെന്നാണ് പോലീസ് പറയുന്നത് . ഈ മുഴുവൻ തുകയും റൂബി ദേവിക്ക് നൽകണം എന്ന് അവരുടെ കുടുംബം മഹാദേവിന്റെ മാതാപിതാക്കളോട് ആവശ്യപ്പെട്ടിരുന്നു. തുടർന്ന് 27000 രൂപയും മഹാദേവിനെകൊണ്ട് റൂബിയെ വിവാഹം കഴിപ്പിക്കലും എന്ന ഫോർമുലയിൽ പ്രശ്നം അവസാനിക്കുകയായിരുന്നു.\nകുടുംബത്തിൽ നിന്നനുള്ള സമ്മർദ്ദം സഹിക്കാതെയാണ് മഹാദേവ് വിവാഹത്തിന് നിന്നുകൊടുത്തതെന്നു പോലീസ് പറഞ്ഞു. മഹാദേവിന്റെ കുടുംബത്തിനെതിരെ പോലീസ് കേസ് രജിസ്റ്റർ ചെയ്തിട്ടുണ്ട്.\nTags: Bihar, Suicide\nകാറ്റ് വിതച്ച കണ്ണീരൊപ്പാന് രാഹുല് ഗാന്ധിയെത്തി: വിഴിഞ്ഞവും പൂന്തുറയും സന്ദര്‍ശിച്ചു\nമത്സര വിഭാഗത്തിലേക്ക് തെരെഞ്ഞെടുക്കപ്പെട്ടിട്ടും ഒഴിവാക്കപ്പെട്ടതില് സങ്കടവുമായി മേളയുടെ റോക്ക്സ്റ്റാര്\nഅഖിലേഷ് യാദവിനെ വീട്ടിലേക്ക് കൊണ്ടുവരാന് മായാവതി അയച്ചത് മെഴ്സീഡസ് ബെന്‍സ്


'തിരനുരയും ചുരുൾമുടിയിൽ...' ദിഗംബരനായി വേദിയിൽ നിറഞ്ഞാടി അക്ഷിത്; ആസ്വാദക ഹൃദയങ്ങൾ കീഴടക്കി ഒരു പെർഫോമൻസ് -\nHome FlowersOnline Special ‘തിരനുരയും ചുരുൾമുടിയിൽ…’ ദിഗംബരനായി വേദിയിൽ നിറഞ്ഞാടി അക്ഷിത്; ആസ്വാദക ഹൃദയങ്ങൾ കീഴടക്കി ഒരു പെർഫോമൻസ്\n‘തിരനുരയും ചുരുൾമുടിയിൽ…’ ദിഗംബരനായി വേദിയിൽ നിറഞ്ഞാടി അക്ഷിത്; ആസ്വാദക ഹൃദയങ്ങൾ കീഴടക്കി ഒരു പെർഫോമൻസ്\nഅനന്തഭദ്രം എന്ന ചിത്രത്തിലെ മനോജ് കെ ജയൻ അവതരിപ്പിച്ച ദിഗംബരൻ എന്ന കഥാപാത്രത്തെ മലയാളികൾക്ക് ഏറെ സുപരിചിതമാണ്… മലയാളികളെ ഏറെ ഭീതിയിലാഴ്ത്തിയ ദിഗംബരനായി നിറഞ്ഞാടുകയാണ് പാട്ട് വേദിയിലെ കൊച്ചു ഗായകൻ അക്ഷിത്. അനന്തഭദ്രം എന്ന ചിത്രത്തിലെ തിരനുരയും ചുരുൾമുടിയിൽ എന്ന ഗാനവുമായാണ് അക്ഷിത് പാട്ട് വേദിയിൽ എത്തുന്നത്. അതിമനോഹരമായ ആലാപനത്തിനൊപ്പം തന്നെ ഏറെ ശ്രദ്ധ നേടുകയാണ് അക്ഷിതിന്റെ വേഷപ്പകർച്ചയും.\nഅതേസമയം കെ ജെ യേശുദാസിന്റെ ശബ്ദത്തിലൂടെ മലയാളികൾ ആസ്വദിച്ചതാണ് ഈ ഗാനം. പാട്ടിന്റെ ശോഭയോടും ചോരാതെയാണ് ഈ കൊച്ചുഗായകൻ വേദിയിൽ ഈ ഗാനവുമായി എത്തുന്നത്. ആലാപനമാധുര്യം കൊണ്ട് ഇതിനോടകം നിരവധി ആരാധകരെ സമ്പാദിച്ചതാണ് ഫ്ളവേഴ്സ് ടോപ് സിംഗറിലെ കൊച്ചുമിടുക്കൻ അക്ഷിത്. ഇപ്പോഴിതാ ദിഗംബരനായി വേദിയിൽ നിറഞ്ഞാടുന്ന ഈ കൊച്ചുഗായകന് മികച്ച സ്വീകാര്യതയാണ് സംഗീതപ്രേമികളിൽ നിന്നും ലഭിച്ചുകൊണ്ടിരിക്കുന്നത്.\nസ്വരമാധുര്യം കൊണ്ട് മലയാളികളുടെ ഹൃദയതാളങ്ങൾ കീഴടക്കിയ ഒരുപിടി കുട്ടി പ്രതിഭകൾ മാറ്റുരയ്ക്കുന്ന വേദിയാണ് ടോപ് സിംഗർ. കുരുന്നു ഗായകരുടെ പാട്ടുകൾ ആസ്വദിക്കാനും അവർക്ക് പ്രോത്സാഹനം നൽകുന്നതിനുമായി വേദിയിൽ സിനിമ ലോകത്തെ നിരവധി പ്രതിഭകളും അതിഥികളായി എത്താറുണ്ട്. സംഗീതപ്രേമികൾ കേൾക്കാൻ കൊതിക്കുന്ന ഗാനങ്ങൾക്ക് പുറമെ ദൃശ്യമികവുകൊണ്ടും ടോപ് സിംഗർ പ്രേക്ഷകർക്ക് പ്രിയപ്പെട്ടതായി നിൽക്കുന്നു. മനോഹരമായ പാട്ട് വിശേഷങ്ങളുമായി എത്തുന്ന ടോപ് സിംഗർ എപ്പിസോഡുകൾക്കായി കാത്തിരിക്കാറുണ്ട് പ്രേക്ഷകർ.\nStory highlights: Akshith As Digambaran Top Perfomance


കോതമംഗലം: ആർ ഡി ഒ യുടെയും തഹസീൽദാരുടെയും പൊലീസിന്റെയും വനംവകുപ്പിന്റെയുമെല്ലാം വാഹനങ്ങൾ അതിവേഗം എത്തി. പിന്നാലെ ആർഡിഒയും തഹസീൽദാരുമടക്കം ഉദ്യോഗസ്ഥ സംഘം അതിവേഗം കുന്നിൻ മുകളിലേ വീട്ടിലേയ്ക്ക്. വീടിന്റ...\nതൊടുപുഴ: വീടിന്റെ ഭിത്തി ഇടിഞ്ഞ് വീണ് അഞ്ചര വയസ്സുകാരൻ മരിച്ചു. മുളപ്പുറം ഈന്തുങ്കൽ പരേത നായ ജെയ്സന്റെ മകൻ റയാൻ ജോർജ് ജെയ്സൺ ആണ് മരിച്ചത്. മുളപ്പുറം അങ്കണവാടി യിലെ വിദ്യാർത്ഥിയാണ്. ഇന്നലെ ഉച്ചയ്ക്ക് ര...\nസ്വർണക്കടത്ത് തടയാൻ നെടുമ്പാശേരിയിൽ പൊലീസ് പരിശോധന ശക്തമാക്കി\nആലുവ:സ്വർണ്ണ കള്ളകടത്ത് തടയാൻ എയർപോർട്ട് പരിസരത്ത് പൊലീസ് പരിശോധന ശക്തമാക്കി. വിദേശ രാജ്യങ്ങളിൽ നിന്നും എയർപോർട്ട് വഴി സ്വർണ്ണ കടത്ത് വ്യാപകമാകുന്നതിന്റെ അടിസ്ഥാനത്തിലാണ് നടപടി. കസ്റ്റംസ് പരിശോധന കഴിഞ...\nകോതമംഗലം: സൈക്കിളിൽ ഇന്ത്യ മുഴുവൻ ചുറ്റണമെന്ന് ആഗ്രഹം. കുന്നും മലയും താണ്ടി, കോരിച്ചൊരിയുന്ന മഴയും, ചൂട്ടുപൊള്ളുന്ന വെയിലും വകവയ്ക്കാതെ 15 കാരൻ സൈക്കിളിൽ പിന്നിട്ടത് 500-ൽപ്പരം കിലോമീറ്റർ. കവളങ്ങാട് സ...\nമൂന്നാർ: ഗുണ്ടുമല എസ്റ്റേറ്റിൽ കണ്ടെത്തിയ, കറുപ്പ് ഉത്പാദിപ്പിക്കുന്ന ഒപ്പിയം പോപ്പി ചെടികൾ പൂന്തോട്ട പരിപാലനത്തിന്റെ ഭാഗമായി നട്ടുവളർത്തിയതെന്ന് എക്‌സൈസ്. ഇതിനു പിന്നിൽ മറ്റ് ലക്ഷ്യങ്ങൾ ഇല്ലെന്നാണ് പ...\nഇടുക്കി: മൂന്നാർ പൊലീസ് സ്റ്റേഷനിൽ നിന്ന് തന്ത്രപ്രധാനമായ വിവരങ്ങൾ ചോർത്തി നൽകിയതുമായി ബന്ധപ്പെട്ട് വിശദ അന്വേഷണത്തിന് ജില്ലാ പൊലീസ് മേധാവി മൂന്നാർ ഡി വൈ എസ് പി കെ ആർ മനോജിന് നിർദ്ദേശം നൽകിയതായി സൂചന....\nഎംഡിഎംഎയുമായി മൂന്നുയുവാക്കൾ രാജാക്കാട് പിടിയിൽ\nരാജാക്കാട് : മാരക മയക്കുമരുന്നായ എം.ഡി.എം.എ യുമായി3പേരെ രാജാക്കാട് പൊലീസ് കസ്റ്റഡിയിലെടുത്തു. രാജാക്കാട് പൊന്മുടി ചേലച്ചുവട് താ ന്നിക്കാ മറ്റത്തിൽ ടോണി ടോമി (22 ) രാജാക്കാട് ചെരിപുറം ശോഭനാ ല യ ത്തിൽ...\nപെരുമ്പാവൂർ:പ്രായപൂർത്തിയാകാത്ത പെൺകുട്ടിക്കെതിരെ ലൈംഗികാതിക്രമം നടത്തിയ കരാട്ടെ പരിശീലകൻ അറസ്റ്റിൽ. അശമന്നൂർ ഓടക്കാലി നൂലേലി ഭാഗത്ത് ചിറ്റേത്തുകുടി വീട്ടിൽ അന്ത്രു (39) വിനെയാണ് കോട്ടപ്പടി പൊലീസ് അറസ...\nകോതമംഗലം: പഞ്ചായത്ത് കൈയൊഴിഞ്ഞു. 8 ലക്ഷത്തിനിമേൽ വാടകുടിശിക. കെട്ടിട ഉടമ വൈദ്യുത വകുപ്പിന് വക്കീൽ നോട്ടീസ് അയച്ചു. നെല്ലിക്കുഴിയിൽ കെ എസ് ഇ ബി സെക്ഷൻ ഓഫീസ് പ്രവർത്തിച്ചുവരുന്ന കെട്ടിടത്തിന്റെ ഉടമ തണ്ട...\n25 ഓളം മോഷണ കേസുകളിലെ പ്രതി പെരുമ്പാവൂരിൽ പിടിയിൽ\nപെരുമ്പാവൂർ: ഇരുപത്തഞ്ചോളം മോഷണ കേസുകളിൽ പ്രതിയായ ആൾ പെരുമ്പാവൂരിൽ പൊലീസ് പിടിയിൽ. ഉടുമ്പൻചോല ബഥേൽ തേക്കുംകാട്ടിൽ വീട്ടിൽ ജിജോ (43) നെയാണ് പ്രത്യേക അന്വേഷണ സംഘം പിടികൂടിയത്. ഇയാളെ ചോദ്യം ചെയ്തതിൽ നിന്...\nവിൽപ്പനയ്ക്കായി വീട്ടിൽ കഞ്ചാവ്; പറവൂരിൽ രണ്ടുപേർ പിടിയിൽ\nപറവൂർ: വിൽപ്പനയ്ക്കായി വീട്ടിൽ സൂക്ഷിച്ചിരുന്ന കഞ്ചാവുമായി രണ്ട് പേർ പിടിയിൽ. പറവൂർ വെടിമറ ജി.സി.ഡി.എ ഹൗസിങ് കോളനി പഴമ്പിള്ളിശ്ശേരിയിൽ വീട്ടിൽ ഉമാശങ്കർ (22), നന്ദികുളങ്ങര കളരിപറമ്പിൽ വീട്ടിൽ നിഹാൽ കരി...\nകെ എസ് ആർ ടി സി ജീവനക്കാരൻ കുഴഞ്ഞുവീണ് മരിച്ചു; മരണമടഞ്ഞത് അങ്കമാലി ഡിപ്പോയിലെ ഡ്രൈവർ അബൂബക്കർ\nകോതമംഗലം: കെ എസ് ആർ ടി സി ജീവനക്കാരൻ കുഴഞ്ഞുവീണ് മരിച്ചു. നെല്ലിക്കുഴി കുറ്റിലഞ്ഞി സ്വദേശി ചെമ്മായം അബൂബക്കർ (49) മരണപെട്ടത് .കെ എസ് ആർ ടി സി അങ്കമാലി ഡിപ്പോയിലെ ഡ്രൈവർ ആയിരുന്നു. ജോലി കഴിഞ്ഞ് ഇന്ന് പ...\nഅടിമാലി: അടിമാലി മരംമുറി കേസിൽ ഒന്നാം പ്രതി മുൻ റെയ്ഞ്ച് ഓഫീസർ ജോജി ജോൺ കീഴടങ്ങി. മുൻകൂർ ജാമ്യം തള്ളിയ സുപ്രീം കോടതി അന്വേഷണ ഉദ്യോഗസ്ഥന് മുന്നിൽ കീഴടങ്ങാൻ നിർദ്ദേശം നൽകിയിരുന്നു. പട്ടയം ഉണ്ടെന്ന് റവന...\nഅടിമാലി : കൊച്ചി - ധനുഷ്‌കോടി ദേശീയ പാതയിൽ ചീയപ്പാറ ഉൾപ്പടെ തകർന്ന പ്രദേശങ്ങളിൽ പുനരുദ്ധാരണ പ്രവർത്തനങ്ങൾക്കായി5കോടി 74 ലക്ഷം രൂപ കേന്ദ്ര സർക്കാർ അനുവദിച്ചതായി ഡീൻ കുര്യാക്കോസ് എംപി അറിയിച്ചു. മൂന്ന...\nതോക്കുചൂണ്ടിക്കാറും ഡ്രൈവറേയും തട്ടിക്കൊണ്ടു പോയി; പ്രധാന പ്രതികളിലൊരാൾ അറസ്റ്റിൽ\nആലുവ: തോക്കുചൂണ്ടിക്കാറും ഡ്രൈവറേയും തട്ടിക്കൊണ്ടുപോയ കേസിൽ പ്രധാന പ്രതികളിലൊരാൾ അറസ്റ്റിൽ. പറവൂർ വെടിമറ കാഞ്ഞിരപ്പറമ്പ് വീട്ടിൽ അൻഷാദ് (30)എന്നയാളെയാണ് അറസ്റ്റ് ചെയ്തത്. കൃത്യത്തിൽ നേരിട്ട് പങ്കെടുത...


തിരുവനന്തപുരത്ത് വീണ്ടും യുവാവ് കുത്തേറ്റ് മരിച്ചു :: Janmabhumi Daily\nതിരുവനന്തപുരത്ത് വീണ്ടും യുവാവ് കുത്തേറ്റ് മരിച്ചു\nFriday 15 March 2019 10:18 am IST\nഉത്സവത്തിനിടെ‍യുണ്ടായ തർക്കത്തെ തുടർന്നു കഴിഞ്ഞ ദിവസം അനന്തു ഗിരീഷ് എന്ന യുവാവിനെ ഒരുസംഘം തട്ടിക്കൊണ്ടുപോയി മർദിച്ചു കൊലപെടുത്തിയിരുന്നു. ഇതിന് പിന്നാലെയാണ് തലസ്ഥാനത്തെ നടുക്കി വീണ്ടും ഒരു കൊലപാതകം കൂടി നടന്നത്.\nതിരുവനന്തപുരം: തലസ്ഥാന നഗരത്തിൽ കഴിഞ്ഞ മൂന്നാഴ്ചയ്ക്കിടെ കൊല്ലപ്പെടുന്നവരുടെ എണ്ണം മൂന്നായി. ശ്രീവരാഹം സ്വദേശി മണിക്കുട്ടനാണ് കുത്തേറ്റ് മരിച്ചത്. സംഭവവുമായി ബന്ധപ്പട്ട് രജിത്ത്, മനോജ് എന്നിവരെ പോലീസ് കസ്റ്റഡിയിലെടുത്തു. രജിത്തിനും കുത്തേറ്റിട്ടുണ്ട്. കൊലപാതകത്തിന് പിന്നിൽ ലഹരി മാഫിയ ആണെന്ന് പോലീസ് പറഞ്ഞു.\nലഹരി ഉപയോഗിച്ച ശേഷമുണ്ടായ വാക്ക് തർക്കമാണ് കത്തിക്കുത്തിൽ കലാശിച്ചതെന്നാണ് വിവരം. മൂന്ന് പേർ ചേർന്ന് യുവാവിനെ ആക്രമിക്കുകയായിരുന്നു. മൂന്നാമത്തെ ആൾ ഓടി രക്ഷപ്പെട്ടു. കസ്റ്റഡിയിലുള്ള പരുക്കേറ്റ യുവാവിനെ ആശുപത്രിയിൽ പ്രവേശിപ്പിച്ചിട്ടുണ്ട്. രക്ഷപ്പെട്ട പ്രതിക്കായി അന്വേഷണം ഊർജ്ജിതമാക്കിയെന്ന് പോലീസ് പറഞ്ഞു.\nഉത്സവത്തിനിടെ‍യുണ്ടായ തർക്കത്തെ തുടർന്നു കഴിഞ്ഞ ദിവസം അനന്തു ഗിരീഷ് എന്ന യുവാവിനെ ഒരുസംഘം തട്ടിക്കൊണ്ടുപോയി മർദിച്ചു കൊലപെടുത്തിയിരുന്നു. ഇതിന് പിന്നാലെയാണ് തലസ്ഥാനത്തെ നടുക്കി വീണ്ടും ഒരു കൊലപാതകം കൂടി നടന്നത്. ഈ മാസം മൂന്നിന് ചിറയിൻകീഴിൽ വിഷ്ണു എന്ന യുവാവിനെ കൊലപ്പെടുത്തിയതും കരമനയിൽ അനന്തുവിനെ കൊന്ന മാതൃകയിലായിരുന്നു.\nപ്രതികളെല്ലാം പലതരം മയക്കുമരുന്നിന് അടിമകളാണ്. പ്രതികളെല്ലാം 19നും 25നും ഇടയിൽ പ്രായമുള്ളവരാണെന്നത് ഞെട്ടലുളവാക്കുന്നതാണ്.\nഗയാനയില് മലയാളി യുവാവ് കുത്തേറ്റ് മരിച്ചു\nഹരിപ്പാട് കരുവാറ്റയില് യുവാവ് കുത്തേറ്റ് മരിച്ചു\nമ്യൂണിച്ചില് ഇന്ത്യക്കാരന് കുത്തേറ്റ് മരിച്ചു\nകുന്ദമംഗലത്ത് വിദ്യാര്‍ത്ഥി കുത്തേറ്റ് മരിച്ചു\nവിദേശ വനിത കുത്തേറ്റ് മരിച്ചു\nമകന്റെ കുത്തേറ്റ് അമ്മ മരിച്ചു


ജിയോയുടെ ഫോണില് വാട്‌സാപ്പ് ഉണ്ടായേക്കും; നിര്‍മാതാക്കളുമായി വാട്‌സാപ്പ് അധികൃതര് ചര്‍ച്ച നടത്തി | Reporter Live\nBy Web Desk\tAugust 7, 2017 9:05 pm A+ A-\nജിയോ പുതുതായി വച്ച ചുവടാണ് 4ജി ഫീച്ചര് ഫോണ്. മറ്റെല്ലാ ഫോണ് നിര്‍മാതാക്കളെയും ഞെട്ടിച്ച് വെറും 1500 രൂപയ്ക്കാണ് 4ജി വോയിസ് ഓവര് എല്‍ടിഈ ഫീച്ചറുള്ള ഫോണ് ജിയോ നല്‍കുന്നത്. മൂന്നുവര്‍ഷത്തിനുശേഷം ഫോണ് തിരികെ നല്‍കുകയാണെങ്കില് പണം തിരികെ ലഭിക്കും. മുന്‍ക്യാമറ ഉപയോഗിച്ച് അണ്‍ലിമിറ്റഡ് വീഡിയോ കോളുകള്, എല്ലാം അതിശയിപ്പിക്കുന്ന ഫീച്ചറുകളും.\nഎന്നാല് ചില കാര്യങ്ങളില് ജിയോ നിരാശപ്പെടുത്തി. ഒന്ന് ഒരു സിം മാത്രമേ ജിയോയില് ഉപയോഗിക്കാനാവൂ എന്നതാണ്. അതും ജിയോയുടെ സിം മാത്രം. ഒരു ആന്‍ഡ്രോയ്ഡ് ഉപയോക്താവ് സ്ഥിരം ഉപയോഗിക്കുന്ന പല ആപ്ലിക്കേഷനുകളും ഫോണില് ലഭ്യമാവില്ല. പ്രത്യേകിച്ചും വാട്‌സാപ്പ് പോലുള്ളവ. എന്നാല് ഫോണ് അവതരിപ്പിച്ചതിനും വിപണിയില് എത്തുന്നതിനും ഇടയ്ക്കുള്ള ഈ സമയം കൊണ്ട് ആ ഒരു കുറവ് മറികടക്കാന് പറ്റുമോ എന്ന് കൂട്ടായി ചിന്തിക്കുകയാമ് ജിയോ അധികൃതരും വാട്‌സാപ്പ് അധികൃതരും.\nജിയോയുടെ ഫോണിലെ ഓപ്പറേറ്റിംഗ് സിസ്റ്റത്തിനുവേണ്ടി പ്രത്യേകം വാട്‌സ്പ്പ് ആപ്ലിക്കേഷന് വികസിപ്പിക്കേണ്ടിവരും. പിന്നീട് അപ്‌ഡേഷനുകള് വരുമ്പോഴും ഇക്കാര്യം ബുദ്ധിമുട്ടാകും. ഇതെല്ലാം മറികടക്കുന്ന ഒരു പരിഹാരമുണ്ടാക്കാനാണ് ഇരുകൂട്ടരും ഒരുമിക്കുന്നത്. അതുകൊണ്ടുതന്നെ ഫോണ് വിപണിയിലെത്തുമ്പോഴേക്ക് നിലവിലുള്ള കുറവുകള് ഒരു പരിധിവരെ കുറയ്ക്കും എന്നുതന്നെയാണ് പ്രതീക്ഷിക്കപ്പെടുന്നത്.\nAug 7, 2017 9:05 pm


ശബരിമല കത്തിച്ച് നിര്‍ത്താന് അമിത് ഷാ; കത്തി ചാരമായി ബിജെപി | Daily Indian Herald\nDecember 21, 2018 3:50 pm By : Indian Herald Staff\nതിരുവനന്തപുരം: സുപ്രീം കോടതി വിധി വന്ന ആദ്യ സമയത്ത് വിധിക്കനുകൂലമായി നിന്ന ബിജെപി പിന്നീട് കളം മാറ്റി ചവിട്ടുകയായിരുന്നു. ശബരിമല വിഷയം കേരളത്തില് താമര വിരിയിക്കാനുള്ള ആയുധമാണെന്ന് ദേശീയ നേതൃത്വം പറഞ്ഞതിനെ തുടര്‍ന്നും ഇത് പറ്റിയ അവസരമാണെന്ന് കേരളത്തിലെ നേതാക്കള്‍ക്കും ബോധ്യം വന്നതിനെ തുടര്‍ന്നുമായിരുന്നു ഈ കളംമാറ്റി ചവിട്ടല്. പക്ഷേ, ഇതിനെ എത്രമാത്രം നന്നായി ഉപയോഗിക്കാന് ബിജെപിക്ക് ആയി എന്നതാണ് ചോദ്യം. ബിജെപിയില് നിന്ന് കൊഴിഞ്ഞുപോക്കും തുടങ്ങിയിരിക്കുന്നു. ബി.ജെ.പി സംസ്ഥാന സമിതി അംഗമുള്‍പ്പെട്ട സംഘമാണ് ഇന്ന് ബിജെപി വിട്ട് സിപിഎമ്മില് ചേര്‍ന്നത്. ശബരിമല വിഷയം കത്തിച്ച് നിര്‍ത്താന് ബിജെപി ദേശീയാധ്യക്ഷന് അമിത് ഷാ നിര്‍ദ്ദേശം നല്‍കിയത്. എന്നാല് ആഴ്ച്ചകള് നീണ്ട സമരത്തിന് ഇപ്പുറം നോക്കുമ്പോള് തകര്‍ന്ന് ചാരമാകുന്ന ബിജെപിയെ ആണ് കാണാനാകുന്നത്.\nശബരിമല വിഷയത്തില് ബിജെപിക്ക് അടി തെറ്റിയത് എവിടൊക്കെയാണ്? ആദ്യം വിധിയെ സ്വാഗതം ചെയ്ത് നിലപാട് സ്വീകരിച്ച ബിജെപി പിന്നീട് രാഷ്ട്രീയത്തിന് നല്ലതെന്ന് തോന്നി സാഹചര്യം മുതലെടുക്കാന് തീരുമാനിച്ചത് തന്നെ ആദ്യ അടിയായിരുന്നു. നിലപാടിലെ ഉറപ്പില്ലായ്മ കേരളത്തിലെ ജനങ്ങള്‍ക്ക് മനസിലായി അതിലൂടെ. നാമജപ പ്രാര്‍ത്ഥനയിലൂടെ തുടങ്ങിയ പ്രതിഷേധത്തിന്റെ രൂപം മാറിയതും ബിജെപി സംസ്ഥാന നേതൃത്വം അറിഞ്ഞില്ല, അല്ലെങ്കില് അറിഞ്ഞതായി നടിച്ചില്ല. നിലയ്ക്കലില് സംഘര്‍ഷമുണ്ടായതും സ്ത്രീകള്‍ക്ക് നേരെ ആക്രമണമുണ്ടായതും ശബരിമല വിഷയത്തില് ബിജെപിക്കുള്ള മൈനസ് പോയിന്റുകളാണ്.\nബിജെപി സംസ്ഥാന പ്രസിഡന്റ് പിഎസ് ശ്രീധരന് പിള്ള യുവമോര്‍ച്ചാ യോഗത്തില് നടത്തിയ പ്രസംഗവും ബിജെപിക്ക് തിരിച്ചടിയായി. ഇത് സുവര്‍ണാവസരമാണെന്ന് അദ്ദേഹം പറയുന്നത് വിശ്വാസികള്‍ക്കിടയില് തങ്ങളെ ഇവര് ഉപയോഗിക്കുന്നു, മുതലെടുക്കുന്നു എന്ന തരത്തില് ചിന്തകള് വരാന് കാരണമായി. ശ്രീധരന് പിള്ളയും തന്ത്രിയും പറഞ്ഞ രണ്ട് അഭിപ്രായങ്ങളും സംസ്ഥാന പ്രസിഡന്റ് നാഴികയ്ക്ക് നാല്‍പ്പതുവട്ടം നിലപാടും അഭിപ്രായവും മാറ്റി പറയുന്നതും പാര്‍ട്ടി പ്രവര്‍ത്തകരെയും മടുപ്പിച്ചു.\nശബരിമല വിഷയം കത്തിച്ച് നിര്‍ത്താന് പറഞ്ഞുകൊണ്ടുള്ള അമിത് ഷായുടെ രഹസ്യ യോഗവും പുറത്തായത് ഇരുട്ടടിയായി. പിന്നാലെ കേന്ദ്ര മന്ത്രിമാരുടെയും ദേശീയ നേതാക്കളുടെയും നീണ്ട നിര ശബരിമലയില് എത്തുമെന്ന് പറഞ്ഞിരുന്നെങ്കിലും പൊന് രാധാകൃഷ്ണന് മാത്രമാണ് സന്ദര്‍ശനം നടത്തിയത്. അതിന് പിന്നാലെ നടന്ന വിവാദങ്ങള് മറ്റൊന്നും. അനാവശ്യ ഹര്‍ത്താലുകളും മനപ്പൂര്‍വ്വം പ്രകോപനം സൃഷ്ടിച്ചതും ബിജെപിയുടെ തന്ത്രങ്ങള് പുറത്ത് കാണിക്കാന് തുടങ്ങി.\nനിലയ്ക്കലില് അറസ്റ്റിലായ കെ സുരേന്ദ്രനായി ആദ്യമൊന്നും ആരും സംസാരിച്ചില്ലെന്ന് മാത്രമല്ല, അദ്ദേഹത്തെ പുറത്തുകൊണ്ടുവരാനോ അദ്ദേഹത്തിനായി സമരം ചെയ്യാനോ ബിജെപി ആര്‍ജ്ജവം കാണിക്കാത്തതും പൊതുജനം ചര്‍ച്ച ചെയ്തിരുന്നു. പാര്‍ട്ടിക്കുള്ളിലെ പോര് മറനീക്കി പുറത്തുവരാന് തുടങ്ങിയത് അവിടം മുതലായിരുന്നു.\nശബരിമലയിലെ സമരം അവസാനിപ്പിച്ച് സെക്രട്ടറിയേറ്റിന് മുന്നിലേക്ക് കൊണ്ടുവന്നെങ്കിലും ശരിയായ രീതിയില് സമരവുമായി മുന്നോട്ട് പോകാന് ബിജെപി നേതാക്കള്‍ക്കാകുന്നില്ല. എഎന് രാധാകൃഷ്ണനില് തുടങ്ങിയ നിരാഹാര സമരം സി കെ പത്മനാഭന് ഏറ്റെടുത്ത് പിന്നീട് ഇപ്പോള് ശോഭാ സുരേന്ദ്രനില് എത്തി നില്‍ക്കുന്നു. ഇനി ശ്രീധരന് പിള്ളയെന്നും വാര്‍ത്തകള് വരുന്നു.\nനേതാക്കളുടെ പിടിപ്പുകേട് മാത്രമല്ല, നാക്കും ബിജെപിക്ക് പണി പറ്റിച്ചിട്ടുണ്ട്. എഎന് രാധാകൃഷ്ണനും ശോഭാ സുരേന്ദ്രനും മണ്ടത്തരങ്ങളും ഭീഷണിയും ചാനലുകള്‍ക്ക് മു്ന്നില് വരെ വിളമ്പിയത് ജനങ്ങളെ ഇരുത്തി ചിന്തിപ്പിച്ചിട്ടുണ്ട്.\nഒരു സമരം പോലും നേരെ കൊണ്ടുപോകാന് അറിയാത്തവരെങ്ങനെ നാട് ഭരിക്കുമെന്ന് ജനം ചോദിച്ചാല് തെറ്റ് പറയാനാകില്ല ബിജെപിക്കാരെ….ഇനി മോദിയെ എത്തിച്ചാലും ഇതില് മാറ്റമുണ്ടാകുമെന്ന് ഒട്ട് പ്രതീക്ഷിക്കാനും വയ്യ.,,.\nTags: Amit Shah, amit shah bjp, an radhakrishnan, bjp, bjp kerala, bjp modi, bjp on sabarimala, bjp protest, k surendran arrest, K Surendran bjp president, k surendran jail, k-surendran, kerala bjp, modi, Narendra Modi, narendra modi bjp, ps sreedharan pillai, sabarimala, sabarimala bjp, sobha surendran, sobha surendran bjp


ആവേശിക്കുന്ന കലി • Live Kerala News\nപട്യാല കോടതി പരിസരത്ത് വീണ്ടും കറുത്ത കോട്ടുധാരികളുടെ തേര്‍വാഴ്ച്ച\nMonday 22. Jan 2018\n30/3/2016 at 10:59 am\nfilm review kali\nവി എസ് ശ്യാംലാല്\nമികച്ചൊരു ചിത്രത്തെ മനസ്സില് കാണാതെ, ചുമ്മാ കണ്ടിരിക്കാം എന്ന മനോഭാവത്തോടെ നിങ്ങള്‍ക്ക് കലിക്ക് സീറ്റുറപ്പിക്കാം. അതിനപ്പുറത്തേക്ക് പ്രേക്ഷകനെ പിടിച്ചിരുത്താനോ ആശയപരമായ മേന്‍മയോ വൈവിധ്യമോയൊന്നും ചിത്രത്തിലെവിടെയുമില്ല. എങ്കിലും ദുല്‍ഖര് സല്‍മാന്റെയും സായ്പല്ലവിയുടെ ആവേശകരമായ പ്രകടനത്തെ അംഗീകരിക്കാവുന്നതാണ്. പ്രേക്ഷകര്‍ക്ക് കലിപ്പില്ലാതെ ഇരിക്കാം. സാധാരണജീവിതത്തില് നമ്മള് കണ്ടുമുട്ടാനിടയില്ലാത്ത കഥാപാത്രം എന്നത് സിദ്ധാര്‍ത്ഥിന്റെ മൈനസ് പോയിന്റാണ്. ഇതിനപ്പുറം മുന്‍കോപത്തിന്റെ ദൂഷ്യം ബോദ്ധ്യപ്പെടുത്തിത്തരുന്നു എന്നത് അവന്റെ പ്ലസ് പോയിന്റും. ഫാന്‍സുകാരുടെ ‘കുഞ്ഞിക്ക’യുടേതായി സംസ്ഥാന പുരസ്‌കാര നേട്ടത്തിനു ശേഷമിറങ്ങുന്ന ആദ്യ സിനിമ. ‘പ്രേമ’ത്തിലൂടെ തരംഗമായ ‘മലര്’ നായികയാവുന്ന രണ്ടാമത്തെ സിനിമ. വേറിട്ട വഴിയിലൂടെ നടക്കുന്ന സമീര് താഹിറിന്റെ സിനിമ. ‘കലി’യുടെ മേലുള്ള പ്രതീക്ഷയുടെ ഭാരം വളരെ വലുതായിരുന്നു. നല്ല സിനിമ എന്ന് ഫേസ്ബുക്ക് നിരീക്ഷകന്മാര് പുകഴ്ത്തുകയും ചെയ്തു. അമിതപ്രതീക്ഷ വേണ്ട എന്നായിരുന്നു മറ്റു ചില സുഹൃത്തുക്കളുടെ വിലയിരുത്തല്. സിനിമ കണ്ടിറങ്ങിയപ്പോള് ഇനി കയറാന് നില്‍ക്കുന്നവരോട് പറയാനുള്ളതും അതു തന്നെ അമിതപ്രതീക്ഷ വേണ്ട. മുന്‍വിധികളില്ലാതെ സിനിമ കാണുക. കഥയില് ചോദ്യം പാടില്ല. എങ്കില് നിങ്ങള്‍ക്ക് ഇഷ്ടപ്പെട്ടേക്കാം. നിര്‍മ്മാതാവിനും വിതരണക്കാരനും നഷ്ടം വരുത്തില്ല.\nമൂക്കിന് തുമ്പത്ത് ശുണ്ഠിയുമായി നടക്കുന്ന സിദ്ധാര്‍ത്ഥ് എന്ന ചെറുപ്പക്കാരന്റെ കഥയാണ് രാജേഷ് ഗോപിനാഥന് എഴുതിവെച്ചത്. അതിനു തിരക്കഥാരൂപം വന്നപ്പോള് ചില പാളിച്ചകളുണ്ടായെങ്കിലും അതൊക്കെ ക്ഷമിക്കാവുന്നതേയുള്ളൂ. സാധാരണ പ്രേക്ഷകര്‍ക്ക് അത് പ്രശ്‌നമാവില്ല. ഒരു സിനിമയെ കീറിമുറിച്ചു കാണുന്നത് ഒന്നുകില് നിരൂപകര്, അല്ലെങ്കില് എന്നെപ്പോലുള്ള പത്രക്കാര്. ഞങ്ങള് അതു കാണാതെ പോകില്ല എന്നു മാത്രം. കഥകളിയിലെ കത്തിവേഷധാരി നിര്‍ണ്ണായക മുഹൂര്‍ത്തങ്ങളില് ആവേശിക്കുമ്പോള് മുഴങ്ങുന്ന ചെണ്ടയുടെ ദ്രുതതാളമുണ്ട്. ‘കലി’യുടെ ആത്മാവ് ഈ താളമാണ്. സിനിമ കഴിഞ്ഞ് തിയേറ്ററില് നിന്നിറങ്ങുമ്പോഴും ആ താളം നമ്മെ പിന്തുടരുന്നുണ്ട്. ആ താളത്തിനു നമ്മുടെ ജീവിതത്തില് സ്ഥാനമുണ്ട് ഒരിക്കലും ഇഷ്ടപ്പെടാത്ത സ്ഥാനം. യഥാര്‍ത്ഥമല്ലാത്ത ഒരു പാത്രസൃഷ്ടിയിലൂടെ പരുക്കന് ജീവിതയാഥാര്‍ത്ഥ്യം വരച്ചുകാട്ടാനാണ് സമീര് താഹിര് ശ്രമിച്ചിരിക്കുന്നത്. ഏതു തലത്തിലും പാളിപ്പോകാവുന്ന ശ്രമം. സംവിധായകന്റെ ശ്രമം എത്രമാത്രം വിജയിച്ചു എന്നു വിലയിരുത്തേണ്ടത് പ്രേക്ഷകരാണ്. ഓരോ പ്രേക്ഷകനിലും നിന്നുണ്ടാവുന്നത് വ്യത്യസ്ത പ്രതികരണമായിരിക്കും. ഏകാഭിപ്രായം ഉണ്ടാവില്ലെന്നു സാരം.\nസിദ്ധാര്‍ത്ഥും അഞ്ജലിയും കോളേജില്‍വെച്ചു കണ്ട് പ്രണയിച്ച് വിവാഹിതരായവരാണ്. വാടകവീട്ടില് താമസം. കൊച്ചിയിലെ ഒരു പുതുതലമുറ ബാങ്ക് ഉദ്യോഗസ്ഥനാണ് സിദ്ധു. പഠിത്തത്തിനിടയില് ഉറങ്ങുന്ന സീന് ഉള്ളതിനാല് അഞ്ജലി ഇപ്പോഴും വിദ്യാര്‍ത്ഥിനിയാണെന്ന് മനസ്സിലാക്കാം. തൊട്ടതിനും പിടിച്ചതിനും ദേഷ്യപ്പെടുന്ന സിദ്ധുവും അവന്റെ പ്രതികരണങ്ങളും അതില്‍പ്പെട്ടുഴലുന്ന അഞ്ജലിയുമാണ് സിനിമയുടെ ആദ്യ പകുതി. കുട്ടിക്കാലം മുതലുള്ള സിദ്ധുവിന്റെ പാത്രസൃഷ്ടിക്ക് ഈ സമയം വിനിയോഗിച്ചിരിക്കുന്നു. ബാങ്കിലെ കാഴ്ചകളും കൊച്ചുതമാശകളുമെല്ലാമായി സിനിമ ഇന്റര്‍വെല്ലിലേക്ക്. ഇടവേളയ്ക്കു ശേഷം ലൊക്കേഷന് ഷിഫ്റ്റ്. കൊച്ചിയില് നിന്ന് ഗൂഢല്ലൂര്, മസനഗുഡി കാനനപാതയിലെ ഇരുട്ട്. ഒരു റോഡ് മൂവിയുടെ സ്വഭാവം അവിടെ കൈവരികയാണ്. ഇടയ്ക്ക് ഇഴച്ചില് അനുഭവപ്പെടുന്നുണ്ടെന്നത് പറയാതെ വയ്യ. വളരെ വലിയ സംഭവങ്ങളൊന്നുമില്ലെങ്കിലും അല്പം ടെന്‍ഷനും ഒരു പരിധി വരെ തൃപ്തികരമെന്ന് പറയാവുന്ന ക്ലൈമാക്‌സും പ്രേക്ഷകന് സംവിധായകന് സമ്മാനിക്കുന്നു. പക്ഷേ, അപ്പോഴും സംശയം അവശേഷിക്കുന്നു. ഒരു മനുഷ്യന് ഇത്രമാത്രം കോപമുണ്ടാവുമോ? ഉണ്ടായാല്‍ത്തന്നെ ഇത്തരത്തില് പ്രതികരിക്കുമോ?\nകഥാപാത്രത്തോട് നീതിപുലര്‍ത്താന് ദുല്‍ഖര് നന്നായി പരിശ്രമിച്ചിട്ടുണ്ട്, വിശേഷിച്ചും കോപം ഉണ്ടാവുന്ന സീനുകളില്. ചെണ്ടയുടെ ദ്രുതതാളം ദുല്‍ഖറിനെ അതില് സഹായിച്ചിട്ടുമുണ്ട്. പക്ഷേ, പ്രശസ്തനായ അച്ഛനോട് മകന്റെ അഭിനയം താരതമ്യം ചെയ്യപ്പെടുന്നത് പ്രശ്‌നമാണ്. അച്ഛന് അച്ഛന് തന്നെ. ഉപ്പോളം വരില്ല ഉപ്പിലിട്ടത്. ‘മലര്’ ഹാങ്ങോവര് സായ്പല്ലവിയെ വേട്ടയാടുന്നുണ്ട് വിശേഷിച്ചും കഥാപാത്രത്തിന് സ്വന്തം ശബ്ദം ഉപയോഗിച്ചിരിക്കുന്നു എന്നതുകൂടിയാവുമ്പോള്. കഥാപാത്രം പൂര്‍ണ്ണമലയാളി അല്ലാത്തതിനാല് തമിഴ് കലര്‍ന്ന സംസാരശൈലി യോജിച്ചുപോയി. ഗ്ലിസറിന് രംഗങ്ങളിലെ പ്രകടനം മോശമാക്കിയില്ല എന്നത് ഈ നടിക്ക് മരുന്നുണ്ട് എന്നതിന്റെ തെളിവാണ്. ആദ്യ പകുതിയില് ബാങ്ക് ജീവനക്കാരാനായ പ്രകാശിലൂടെ സൗബിനാണ് ചിരിക്കഷായം വിളമ്പാനുള്ള ചുമതല. സിദ്ധുവിന്റെ അടി വാങ്ങി ഇന്റര്‍വെല്ലോടെ പ്രകാശ് അഥവാ സൗബിന് അപ്രത്യക്ഷനാവുന്നു. പകരം പ്രത്യക്ഷനാവുന്നത് ചെമ്പന് വിനോദാണ്. പതിവു ചിരിവേഷമാണ് ചെമ്പന് കൈകാര്യ ചെയ്യുന്നതെന്ന് ആരെങ്കിലും കരുതിയാല് തെറ്റി. ചക്കര എന്ന വിടന് ലോറി ഡ്രൈവറുടെ വില്ലന്‍ഭാവം പ്രസരിപ്പിക്കുന്നതില് അദ്ദേഹം വിജയിച്ചു. കഷണ്ടിത്തലയില് ‘എണ്ണിത്തിട്ടപ്പെടുത്താവുന്ന’ മുടി ഇടത്തുനിന്ന് വലത്തോട്ടു ഒതുക്കിവെയ്ക്കുന്ന സ്‌റ്റൈല് ‘കലി’യുടെ മാര്‍ക്കായി മാറിയാലും അത്ഭുതപ്പെടാനില്ല. ചന്തി കുലുക്കി ഒരു പ്രത്യേക സ്‌റ്റൈലിലുള്ള നടത്തവും ചെമ്പന് പരീക്ഷിച്ചിട്ടുണ്ട്. പലിശ ജോണായി വന്ന വിനായകനും കൈയടി അര്‍ഹിക്കുന്നു. ഒറ്റ സീനില് മാത്രമാണുള്ളതെങ്കിലും അലന്‍സിയറിനെ മറക്കുന്നില്ല. മറ്റു പല സിനിമകളിലുമെന്നപോലെ സംവിധായകന് വി.കെ.പ്രകാശ് ഇതിലും മുഖം കാണിച്ചുപോയിട്ടുണ്ടെന്നതും പറയണം.\nഗോപീസുന്ദറാണ് സംഗീതവും പശ്ചാത്തലസംഗീതവും. ഓര്‍മ്മയില് തങ്ങിനില്‍ക്കുന്ന പാട്ടുകള് ഈ ചിത്രം സമ്മാനിക്കുന്നില്ല. അച്ഛനും മകനും ഒരേ പശ്ചാത്തലസംഗീതം ഗോപി സമ്മാനിച്ചോ എന്ന ചെറിയൊരു സംശയവും തോന്നിക്കുന്നുണ്ട്. മമ്മൂട്ടിയുടെ ‘പുതിയ നിയമം’ പശ്ചാത്തലസംഗീതരൂപത്തില് ഇടയ്ക്ക് ‘കലി’യിലെത്തുന്നുണ്ട്. കഥകളി സംഗീതമാണോ ഈ ചിന്തയുണര്‍ത്തിയതെന്നറിയില്ല. ഛായാഗ്രഹണം, ചിത്രസംയോജനം എന്നിവയിലൊന്നും എടുത്തുപറയത്തക്ക പുതുമകള് തോന്നിയുമില്ല.ഒരു ചെറിയ സിനിമയാണ് ‘കലി’. അതു മനസ്സിലാക്കി കണ്ടാല് ആസ്വദിക്കാം. സംസ്ഥാനത്തെ ‘മികച്ച നടന്റെ’ മികച്ച സിനിമ എന്നൊക്കെ പറഞ്ഞാല് പണി പാളും.\nകേന്ദ്രബജറ്റ് ജനപ്രിയമാകുമെന്ന് കരുതണ്ടെന്ന് മോദി; ‘ഇനിയും പരിഷ്‌കരണങ്ങള് തുടരും’\nഈ വര്‍ഷത്തെ കേന്ദ്രബജറ്റ് ജനപ്രിയമാകുമെന്ന പ്രതീക്ഷിക്കണ്ടെന്ന് പ്രധാനമന്ത്രി നരേന്ദ്രമോദി.ടൈംസ് നൗ…\nഭാവനയുടെ വിവാഹം ഇന്ന്; തിരുവമ്പാടി ക്ഷേത്രത്തിലെ ചടങ്ങില് കന്നഡ നടനും നിര്‍മ്മാതാവുമായ നവീന് മിന്നുകെട്ടും\nHome | Latest News | Kerala | National | International | Movies | Music | Sports | Health


7 .5 ലക്ഷം ഇന്ത്യക്കാര്‍ക്ക് അമേരിക്ക വിടേണ്ടി വരും - Janayugom Online\nBy: Web Desk | Tuesday2January 2018 2:06 PM IST\nഎച് – 1 ബി വിസ നിയമത്തില് സമഗ്ര ഭേദഗതി വരുത്തുന്നതിന് ട്രംപ് ഭരണകൂടം ഒരുങ്ങുന്നു. അമേരിക്കയില് ജോലി ചെയ്യുന്ന നിരവധി ഇന്ത്യക്കാര്‍ക്ക് അവിടം വിട്ട് പോരേണ്ടി വരുന്ന വിധത്തിലാണ് ഭേദഗതി.അമേരിക്കയില് ടെക് കമ്പനികളുടെ പ്രവര്‍ത്തനം ഏറെ ദുഷ്‌കരമാക്കുന്ന വിധത്തിലുള്ള മാറ്റമാണ് വരുത്തുന്നത്. വിസ നിയമം കര്‍ശനമാകുന്നതോടെ ഏകദേശം7.5 ലക്ഷം ഇന്ത്യക്കാര് അമേരിക്ക വിട്ടു പോരേണ്ടി വരുമെന്നാണ് കരുതുന്നത്.\nഎച് 1 ബി വിസക്കാര്‍ക്ക് വിസയുടെ കാലാവധി നീട്ടികൊടുക്കുന്നത് നിര്‍ത്തലാക്കാനാണ് വാഷിംഗ്ടണ് ആലോചിക്കുന്നത്. ഗ്രീന് കാര്‍ഡ്, യു എസ് പൗരത്വം എന്നിവ നേടുന്നതിനുള്ള അപേക്ഷകള് മേലില് പരിഗണിക്കേണ്ടതില്ലെന്നാണ് ഹോം ഡിപ്പാര്‍ട്‌മെന്റിന് രഹസ്യമായി നല്‍കിയിട്ടുള്ള ഇന്റെര്‍ണല് മെമ്മോയില് പറഞ്ഞിരിക്കുന്നത്.\nനിയമം കര്‍ശനമായി നടപ്പാക്കാന് തീരുമാനിച്ചാല് അഞ്ചു ലക്ഷം മുതല്7.5ലക്ഷം ഇന്ത്യക്കാര്‍ക്ക് അമേരിക്ക വിടേണ്ടെണ്ടതായി വരുമെന്ന് ഹോം ഡിപ്പാര്‍ട്‌മെന്റിനെ ഉദ്ധരിച്ചു പത്രങ്ങള് റിപ്പോര്‍ട്ട് ചെയ്യുന്നു. നിയമ നടപ്പാക്കാന് തീരുമാനിച്ചാല് നിരവധി ഇന്ത്യന് കുടുംബങ്ങള് വെള്ളത്തിലാകുമെന്ന് ഇമിഗ്രേഷന് വോയ്‌സ് എന്ന സംഘടനയുടെ വക്താവ് പറഞ്ഞു. സംഘടന ഇതിനെതിരെ നിയമപോരാട്ടത്തിന് ഒരുങ്ങുകയാണ്. ഇപ്പോള് മൂന്ന് വര്‍ഷത്തേക്കാണ് എച് 1 ബി വിസ അനുവദിക്കുന്നത്. ഇത് പിന്നീട് നീട്ടികൊടുക്കുകയും ഗ്രീന് കാര്‍ഡിന് അപേക്ഷിച്ചു അവിടെ തുടരുകയുമാണ് പതിവ്. ഇത്തരത്തില് വിസ കാലാവധി നീട്ടേണ്ടതില്ലെന്നാണ് പുതിയ തീരുമാനം.\nവിദഗ്ദ്ധരായ ജോലിക്കാരെ ആകര്‍ഷിക്കുന്നതിന് ഒബാമ ഭരണകൂടം കൊണ്ട് വന്ന എച്4ഇ എ ഡി വിസയും ഫെബ്രുവരി മുതല് നിര്‍ത്തലാക്കും. ഇവരുടെ ഭാര്യക്കോ, ഭര്‍ത്താവിനോ ജോലി ചെയ്യാന് പറ്റുന്ന വിധത്തില് എച് 1 ബി വിസ നല്‍കുന്നതും നിര്‍ത്തലാക്കും. ഇന്ത്യക്കാരെയാണ് ഇത് ഏറ്റവും കൂടുതലായി ബാധിക്കുക. വര്‍ഷം തോറും 85,000 പേര്‍ക്കാണ് അമേരിക്ക എച് – 1 ബി വിസ അനുവദിച്ചു വരുന്നത്. ഫേസ്ബുക്, മൈക്രോസോഫ്റ്റ് , ഗൂഗിള് തുടങ്ങിയ പ്രമുഖ കമ്പനികളാണ് ഇത്തരത്തിലുള്ള വിസ ഉപയോഗിച്ചു കൂടുതല് പേരെ ജോലിക്ക് നിയോഗിച്ചിരിക്കുന്നത്. ഇന്‍ഫോസിസ്, വിപ്രോ, ടി സി എസ് തുടങ്ങിയ ഇന്ത്യന് കമ്പനികളും നിരവധി പേരെ എച് 1 ബി വിസയില് ജോലിക്ക് വച്ചിട്ടുണ്ട്.


നെല്ല് കൊയ്‌ത് കരയ്‌ക്കെത്തിച്ചെങ്കിലും സംഭരിച്ചിട്ടില്ല; കർഷകർ കണ്ണീർപാടത്ത്\nവേളൂർ പയനിപ്പാടം വടക്ക് പാടത്ത് കൊയ്‌ത്ത് കഴിഞ്ഞിട്ട് രണ്ടാഴ്‌ചയായി. 30 ഏക്കറാണ് പയനിപ്പാടം വടക്ക്. തരിശ് കിടന്ന പാടത്ത് മൂന്നുവർഷമായി കൃഷിയിറക്കുന്നുണ്ട്. ഇത്തവണ മുക്കാൽഭാഗം നെല്ലുമാത്രമാണ് കൊയ്യാനായുള്ളൂ. അപ്രതീക്ഷിതമായി പെയ്‌ത മഴയിൽ ബാക്കി ഭാഗത്തെ നെല്ല് വെള്ളം കയറി നശിച്ചു. കൊയ്‌ത നെല്ലിൽ 10 ടണ്ണോളം കയറിപ്പോകാനുണ്ട്. അവ ഇപ്പോഴും കരയിൽ തന്നെ കിടക്കുകയാണ്.\nവാണിജ്യ തടിക്കപ്പലുകൾക്ക് ദുബൈ ക്രീക്കിൽ പ്രവേശിക്കാനുണ്ടായിരുന്ന വിലക്ക് നീക്കി\nപ്രളയക്കെടുതിയിൽ അസം; മരണം 14 ആയി\n‘കൗതുകം ലേശം കൂടുതലാ..’; ചങ്ങല കൊണ്ടുള്ള ടോപ് ധരിച്ച് ഫോട്ടോഷൂട്ട് നടത്തി…\nമണ്ണിടിച്ചില്; ഓള്‍ഡ് മൂന്നാര് ദേവികുളം റോഡില് ഗതാഗത നിയന്ത്രണം\nസാമൂഹികമാധ്യമ കമ്പനികൾ ഇന്ത്യയിലെ നിയമം പാലിക്കണമെന്ന് ആവർത്തിച്ച് കേന്ദ്രസർക്കാർ\nവിംബിൾഡണ് ടെന്നീസ് മത്സരം; പുരുഷ സിംഗിൾസ്…\nഐഐടി വിദ്യാര്‍ഥിനിയെ ലൈംഗികമായി പീഡിപ്പിച്ച ഐഎസ്…


മോഹൻലാൽ ചിത്രം ബിഗ് ബ്രദർ തിയേറ്ററുകളിലേയ്ക്ക്| Mohanlal Starring Big Brother Malayalam Movie 2020 Audience Review | - Malayalam Filmibeat\n| Updated: Friday, May 21, 2021, 12:48 [IST]\nമോളിവുഡ് സിനിമ പ്രേമികൾ ഏറെ ആകാംക്ഷയോടെ കാത്തിരുന്ന മോഹൻലാൽ ചിത്രമാണ് ബിഗ് ബ്രദർ. ഒരു ചെറിയ ഇടവേളയ്ക്ക് ശേഷം മോഹൻലാൽ - സിദ്ദിഖ് കൂട്ട്ക്കെട്ടിൽ ഒരുങ്ങുന്ന ചിത്രം തിയേറ്റുകളിൽ. മോഹൻലാലിന്റെ കരിയറിൽ മികച്ച ഒരു പിടി ഹിറ്റ് ചിത്രങ്ങൾ സമ്മാനിച്ച സംവിധായകനാണ് സിദ്ദിഖ്. ഒരു ചെറിയ ഇടവേളയ്ക്ക് ശേഷമാണ് ഈ ഹിറ്റ് ജോഡികൾ വീണ്ടും ഒന്നിക്കുന്നത്. അതിനാൽ തന്നെ ഏറെ പ്രതീക്ഷയോടെയാണ് പ്രേക്ഷകർ തീയേറ്ററുകളിൽ എത്തുന്നത്.\nസിദ്ദിഖിന്റെ ബിഗ് ബ്രദറോടു കൂടിയാണ് 2020 ലെ ലാലേട്ടന്റെ സിനിമ ആരംഭിക്കുന്നത്. പ്രഖ്യാപനം മുതൽ തന്നെ ബിഗ് ബ്രദർ പ്രേക്ഷകരിൽ ഏറെ ആകാംക്ഷ സൃഷ്ടിച്ചിട്ടുണ്ട്. കൂടാതെ ചിത്രത്തിന്റേതായി പുറത്തു വന്ന ഫസ്റ്റ്ലുക്ക് പോസ്റ്ററും ടീസറും ട്രെയിലറുമെല്ലാം മികച്ച പ്രേക്ഷക സ്വീകാര്യതയായിരുന്നു നേടിയിരുന്നത്. ഒരു മോഹൻലാൽ - സിദ്ദിഖ് ചിത്രം എന്നതിലുപരി പ്രേക്ഷകർക്കായി നിരവധി സർപ്രൈസുകൾ ചിത്രത്തിൽ ഒരുക്കിയിട്ടുണ്ട്.\n2020 പുറത്തു വരുന്ന ആദ്യ ലാലേട്ടൻ ചിത്രം എന്ന ലേബലുമായിട്ടാണ് ബിഗ് ബ്രദർ പുറത്തു വരുന്നത്. ഇത് പ്രേക്ഷകരിൽ ഏറെ പ്രതീക്ഷ സൃഷ്ടിച്ചിട്ടുണ്ട്. കൂടാതെ കാണികളിൽ ഏറെ ആകാംക്ഷ ജനിക്കുന്ന തരത്തിലുളള ഫസ്റ്റ്ലുക്ക് പോസ്റ്ററുകളും ടീസറുമായിരുന്നു അണിയറ പ്രവർത്തകർ പുറത്തു വിട്ടത്. ഇത് മോഹൻലാലിന്റെ കരിയറിലെ മികച്ച ചിത്രമായിരിക്കുമെന്ന് നിസംശയം പറയാം.\nചിത്രത്തിന്റെ ആദ്യ പകുതി കഴിയുമ്പോൾ തന്നെ മികച്ച പ്രേക്ഷകാഭിപ്രായമാണ് ലഭിക്കുന്നത്. സച്ചിദാനന്ദൻ എന്ന കഥപാത്രത്തെയാണ ചിത്രത്തിൽ മോഹൻലാൽ അവതരിപ്പിക്കുന്നത്. ഇരുട്ടുലും കണ്ണ് കാണാവുന്ന ഒരു പ്രത്യേക കഴിവുള്ള വ്യക്തിയാണ് സച്ചിദാനന്ദൻ. ഈ കഴിവുള്ളതു കൊണ്ട് തന്നെ പല ഓപ്പറേഷനുകളുലും പോലീസ് അദ്ദേഹത്തിന്റെ സഹായം തേടാറുണ്ട്. ഇരട്ട ജീവപര്യന്തം കഴിഞ്ഞ് പുറത്തു വരുന്ന സച്ചിയെ തേടി പുതിയ ദൗത്യവുമായി പോലീസ് എത്തുന്നു. എന്നാൽ സാമാധാനപരമായ ജീവിത ആഗ്രഹിക്കുന്നതിനാൽ ഇദ്ദേഹം നോ പറയുന്നു. എന്നാൽ തന്റെ ഇളയ സഹോദരൻ മനുവിനെ പ്രത്യേക സാഹചര്യത്തിൽ കാണാതാകുന്നതോടെ സച്ച പോലീസിന്റെ ദൗത്യം സ്വീകരിക്കുകയായിരുന്നു. സർജാനോ ഫ ഖാലീദാണ് മോഹൻലാലിന്റെ സഹോദരനായി എത്തുന്നത്.\nഒരു കുടുംബ ചിത്രമാണ് ബിഗ് ബ്രദർ. സംവിധായകന്റെ സിദ്ദിഖിന്റെ സ്ഥിരം ചേരുവകൾ ഈ ചിത്രത്തിലുമുണ്ട്. കുടുംബത്തിന്റെ രക്ഷകനായി തന്നെയാണ് ചിത്രത്തിൽ മോഹൻലാൽ പ്രത്യക്ഷപ്പെടുന്നത്. കൂടാതെ ക്രോണിക് ബാച്ചിലർ, ഹിറ്റ്ലർ എന്നീ ചിത്രങ്ങളിലെ സമാനമായ കഥാപാത്രങ്ങളും ഈ ചിത്രത്തിലുണ്ട്. സംവിധായകൻ സിദ്ദിഖ് തന്നെ ഇക്കാര്യം വെളിപ്പെടുൂത്തിയിട്ടുമുണ്ട്. എന്നാൽ ചിത്രത്തിലെ കഥകൾ തമ്മിൽ ഒരു ബന്ധവുമില്ല. രണ്ട് മണിക്കൂർ 44 മിനിറ്റാണ സിനിമയുടെ ദൈർഘ്യം.\nബോളിവുഡ് താരം സൽമാൻഖാന്റെ സഹോദരനും നടനുമായ അർബാസ് ഖാനാണ് ലാലേട്ടന്റെ വില്ലനായി എത്തുന്നത്. അർബാസ് ഖാന്റെ ആദ്യ മലയാള ചിത്രമാണിത്. ഏറെ പ്രതീക്ഷയോടെയാണ് താരത്തിന്റെ മോളിവുഡ് എൻട്രി. മോഹൻലാലിനോടെപ്പം അഭിനയിക്കാൻ സാധിച്ചതിലുള്ള സന്തോഷവും താര പ്രകടിപ്പിച്ചിരുന്നു. മോഹൻലാൽ അർബാസ് ഖാൻ എന്നിവരെ കൂടാതെ വൻ താരനിരയാണ് ചിത്രത്തിൽ അണിനിരക്കുന്നത്. അനൂപ് മേനോൻ, സിദ്ദിഖ്, ടിനി ടോം, ദേവൻ , ഹണി റോസ്, എന്നിങ്ങനെ മോളുവുഡിലെ മുൻനിര താരങ്ങൾ ചിത്രത്തിലെത്തുന്നുണ്ട്.\nMohanlal Starring Big Brother Malayalam Movie 2020 Audience Review


ആത്മവിശ്വാസത്തോടെ സൗദി; കൊവിഡ് ഭേദമായ പിഞ്ചുകുഞ്ഞിനെ വീട്ടിലെത്തിക്കുന്ന വീഡിയോ ദൃശ്യങ്ങള് വൈറല് | Youngest corona hit Saudi recovers sent back home video gone viral coronavirus covid 19\nRiyadh Saudi Arabia, First Published 7, Apr 2020, 10:00 AM\nപ്രസവിച്ചു നാലാം ദിനമാണ് കുഞ്ഞിന് കോവിഡ് സ്ഥിരീകരിച്ചത്. തുടര്‍ന്ന് ചികിത്സയിലായിരുന്ന കുഞ്ഞിന് രോഗം ഭേദമായതിനെ തുടര്‍ന്ന് ആരോഗ്യ പ്രവർത്തകരും ആശുപത്രി ജീവനക്കാരും ചേർന്നാണ് കുഞ്ഞിനെ വീട്ടിൽ എത്തിച്ചത്.\nറിയാദ്: സൗദിയിൽ കൊവിഡ് ബാധിച്ച് ചികിത്സയിലായിരുന്ന പിഞ്ചു കുഞ്ഞിന് രോഗ മുക്തി. ആഴ്ചകൾ മാത്രം പ്രായമുള്ള പിഞ്ചു കുഞ്ഞാണ് രോഗം ഭേദമായി വീട്ടിലേക്ക് മടങ്ങിയത്. കുഞ്ഞിനെ ആശുപത്രിയിൽ നിന്ന് ഡിസ്ചാർജ് ചെയ്തു വീട്ടിലെത്തിക്കുന്ന വീഡിയോ സമൂഹ മാധ്യമങ്ങളിൽ വൈറലായി.\nറിയാദിലെ ദവാദ്മിയയിലാണ് ആഴ്ചകൾ മാത്രം പ്രായമുള്ള കുഞ്ഞിന് കോവിഡ് 19ൽനിന്നു മോചനം ലഭിച്ചത്. രോഗം ഭേദമായ കുഞ്ഞിനെ ആശുപത്രിയിൽ നിന്ന് ഡിസ്ചാർജ് ചെയ്തു വീട്ടിലെത്തിക്കുന്ന വീഡിയോ ഇതിനകം സമൂഹ മാധ്യമങ്ങളിൽ വൈറലായി.\nപ്രസവിച്ചു നാലാം ദിനമാണ് കുഞ്ഞിന് കോവിഡ് സ്ഥിരീകരിച്ചത്. തുടര്‍ന്ന് ചികിത്സയിലായിരുന്ന കുഞ്ഞിന് രോഗം ഭേദമായതിനെ തുടര്‍ന്ന് ആരോഗ്യ പ്രവർത്തകരും ആശുപത്രി ജീവനക്കാരും ചേർന്നാണ് കുഞ്ഞിനെ വീട്ടിൽ എത്തിച്ചത്. രാജ്യത്തിൻറെ വിവിധ പ്രവിശ്യകളിൽനിന്ന് പുതുതായി രോഗം സ്ഥിരീകരിക്കുന്നവരുടെ എണ്ണം കൂടുന്ന സാഹചര്യത്തിൽ ആഴ്ചകൾ മാത്രം പ്രായമുള്ള കുഞ്ഞിന് രോഗ മുക്തി ലഭിച്ചത് ആരോഗ്യ പ്രവർത്തകർക്കും സൗദി ജനതയ്ക്കും ഏറെ ആത്മവിശ്വാസമാണ് നൽകുന്നത്.\nLast Updated 7, Apr 2020, 10:03 AM\nbaby recovered from covid\nകുട്ടി കൊവിഡ് മുക്തയായി


പുതിയ വീട് വച്ച് അവിടേയ്ക്ക് താമസം മാറുമ്പോൾ അമലുവിന് സന്തോഷമുണ്ട്. ഒപ്പം കളിക്കൂട്ടുകാരിയെ വേർപിരിയുന്നതിൽ സങ്കടവും. അത്തരം സന്തോഷ സങ്കടങ്ങളെക്കുറിച്ചാണിന്ന് കഥ\nUpdated: August 26, 2021 10:29:10 pm\nഅറിഞ്ഞില്ലേ? അമലു പുതിയ വീടു പണിതു.\nഅമലു പണിതു എന്നു വച്ചാല് അമലുവിന്റെ അച്ഛനും അമ്മയും പണിതു എന്നാണര്‍ത്ഥം. അമലു കുട്ടിയല്ലേ?\nഅമലുവിന്റെ കൈയിലിരിയ്ക്കുന്നോ കാശ്?കാശു സമ്പാദിയ്ക്കാന് അമലുവിനുണ്ടോ ജോലി? അമലു വെറും ഒമ്പതു വയസ്സുള്ള ഒരു പീക്കിരിക്കുട്ടിയല്ലേ? അമലു സ്ക്കൂളില് പോയി പഠിച്ച് തുടങ്ങുന്നല്ലേയുള്ളൂ. ഇനിയും എത്രയെത്ര നാളു കഴിഞ്ഞാലാണ് ഒരു ജോലിയൊക്കെ കിട്ടുക…\nപറഞ്ഞില്ലല്ലോ. നാളെയാണ് അമലു പുതിയ വീട്ടിലേയ്ക്ക് മാറിത്താമസിയ്ക്കുന്നത്.\nനാളെയാണ് നമ്മുടെ വീടിന്റെ പാലുകാച്ചല് എന്നാണ് അമ്മയും അച്ഛനും പറയുന്നത്. അതിനെന്താ ഇത്ര വിശേഷം എന്നു വിചാരിച്ചു അമലു.\nഅവളത് ചോദിയ്ക്കുകയും ചെയ്തു അച്ഛനോടും അമ്മയോടും. അതൊക്കെ ഹരിതച്ചേച്ചി പറഞ്ഞു തരും, അച്ഛനുമ്മയ്ക്കും ഇത്തിരി തിരക്കുണ്ട് എന്നു പറഞ്ഞു രണ്ടാളും. അപ്പുറത്തെ ഫ്‌ളാറ്റിലെ കുഞ്ഞുചേച്ചിയാണ് ഹരിതച്ചേച്ചി.\nഹരിതച്ചേച്ചിയാണ് അമലുവിന് ആകെയുള്ള ഒരു കളിക്കൂട്ട്. പുതിയ വീട്ടില് അടുപ്പു കത്തിച്ച് ആദ്യമായി പാലുകാച്ചുന്നത് ഒരു വലിയ സംഭവമാണെന്നു പറഞ്ഞു കൊടുത്തു ഹരിതച്ചേച്ചി അമലുവിന്. ഹരിതച്ചേച്ചിയൊക്കെ വീടുവച്ച് അവിടെ ആദ്യമായി താമസം തുടങ്ങിയപ്പോഴും പാലു കാച്ചിയത്രെ.\nഅടുപ്പില് ഒരു വലിയ കലം വയ്ക്കും. എന്നിട്ടതില് നിറയെ പാലൊഴിയ്ക്കും. എന്നിട്ട് തീ കത്തിയ്ക്കും. പാല് തിളച്ച് അടുപ്പില് തൂവണം. അപ്പോ അടുപ്പു കെടുത്തി പാലില് പഞ്ചസാരയിട്ട് എല്ലാവര്‍ക്കും ഓരോ സ്പൂണില് കൊടുക്കും. അതാണ് പാലു കാച്ചല്, ഹരിതച്ചേച്ചി അവള്‍ക്ക് പറഞ്ഞു കൊടുത്തു.\nപാലു കാച്ചല് തന്നെ വേണോ ആദ്യമായി സ്വന്തം വീട്ടില് താമസിയ്ക്കുമ്പോള്, കുറച്ച് ഐസ്‌ക്രീമുണ്ടാക്കി എല്ലാവര്‍ക്കും ഓരോ സ്പൂണ് കൊടുത്താല് അതായിരിയ്ക്കില്ലേ എല്ലാവര്‍ക്കും കൂടുതല് ഇഷ്ടം എന്നമലുവിന് ചോദിയ്ക്കണമെന്നുണ്ടായിരുന്നു അച്ഛനോടു അമ്മയോടും. അതിന് അച്ഛനെയും അമ്മയെയും ഒന്ന് കാണാന് കിട്ടിയിട്ടുവേണ്ടേ ?\nഅച്ഛനും അമ്മയും വലിയ തിരക്കിലാണ് കുറേദിവസമായി. വീടുമാറ്റത്തിന്റെ അടുക്കിപ്പെറുക്കലിലാണ് അവര് രണ്ടുപേരും.\nപുതിയ വീട്ടിലേയ്ക്കുള്ള ഓരോന്ന് വാങ്ങുകയും നേരത്തേയുള്ളതൊക്കെ വലിയ കാര്‍ട്ടണുകളില് ആക്കി കെട്ടിപ്പൂട്ടിവയ്ക്കുകയും ഒക്കെ വേണ്ടേ?\nകൊറോണക്കാലമായതിനാല് ആരെയും വിളിയ്ക്കണ്ട സഹായത്തിനും ഗസ്റ്റായിട്ടും എന്നാണ് അച്ഛന്റെയും അമ്മയുടെയും തീരുമാനം.\nഗസ്റ്റ് വന്നാലേ രസമുള്ളു, അവര് വന്നാലേ പുതിയ വീടിന് നിറയെ സമ്മാനങ്ങള് കിട്ടൂ എന്നാണ് ഹരിതച്ചേച്ചി പറഞ്ഞത്. ഓരോ ഗിഫ്റ്റ് പാക്കറ്റിന്റെയും വര്‍ണ്ണ റാപ്പറുകള് മാറ്റി അതിനകത്തെന്താണെന്നു നോക്കുന്നതിലാണ് മഹാരസം എന്ന് ഹരിതച്ചേച്ചി പറഞ്ഞു.\nഗിഫ്റ്റ് പാക്കറ്റുകളില് പാവക്കുട്ടികള്, കളിപ്പാട്ടങ്ങള് ഒക്കെയുണ്ടാവുമോ എന്നു ചോദിച്ചു അമലു.\nവീടിനെന്തിനാ കളിപ്പാട്ടം, അതൊക്കെ വേണ്ടത് നമ്മള് കുട്ടികള്‍ക്കല്ലേ, വീടിനു വേണ്ടത് അടുക്കളപ്പാത്രങ്ങള്, പൂപ്പാത്രങ്ങള്, കസേരകള്, ഫാന്, റ്റേബിള് മാറ്റ്, കര്‍ട്ടന് ഇതൊക്കെയല്ലേ എന്നു ചോദിച്ചു ഹരിതച്ചേച്ചി.\nഅതു കേട്ടതും ഗിഫ്റ്റ് കിട്ടുന്നതോര്‍ത്തുള്ള, പൊതി അഴിച്ചതിനകത്ത് എന്താണെന്നു നോക്കുന്നതിലെ രസമോര്‍ത്തുള്ള രസമെല്ലാം പോയി അമലു ഇരുന്നു.\nകുട്ടികള്‍ക്കെന്തിനാണ് മിക്‌സിയും പ്രഷര്‍കുക്കറും ഫാനും ഒക്കെ എന്നോര്‍ത്തു അമലു. അല്ലെങ്കിലും അതൊക്കെ ആവശ്യത്തിന് അമലു താമസിയ്ക്കുന്ന ഈ ഫ്‌ളാറ്റില് തന്നെ വേണ്ടത്ര ഉണ്ടല്ലോ.\nഅതൊക്കെ പാക്ക് ചെയ്ത് പുതിയ വീട്ടിലേയ്ക്ക് കൊണ്ടുപോകാനായി തയ്യാറാക്കിക്കഴിഞ്ഞു അച്ഛനുമമ്മയും ഹരിതച്ചേച്ചിയുടെ അച്ഛനുമമ്മയും ചേര്‍ന്ന്.\nഞങ്ങളുടെ വീടിന്റെ പാലുകാച്ചലിന് വന്ന ഗസ്റ്റുകള് ,അവരുടെ കുട്ടികളെ കൂടി ഒപ്പം കൊണ്ടു വന്നിരുന്നു.\nനേരത്തേ അറിയുന്ന കുട്ടികളും ഇതുവരെ കാണാത്ത കുട്ടികളും എല്ലാം ചേര്‍ന്ന് വലിയൊരു കുട്ടിക്കൂട്ടം, ഞങ്ങളെല്ലാം കൂടി കളിയോ കളി തന്നെയായിരുന്നു എന്ന് ഹരിതച്ചേച്ചി പറഞ്ഞപ്പോള് അമലുവിന് പാലുകാച്ചലിന് അതിഥികളെ വിളിയ്ക്കാന് പറ്റാതാക്കിയ കൊറോണയോട് ഭയങ്കര ദേഷ്യം വന്നു.\nഅല്ലെങ്കിലും കുട്ടികളുടെ രസം കളയാനാണ് ഈ കൊറോണ വന്നിരിക്കുന്നത് എന്നോര്‍ത്തു അമലു. സ്‌ക്കൂളുണ്ടായിരുന്നെങ്കില് അവളുടെ റ്റീച്ചേഴ്‌സിനെയും കൂട്ടുകാരെയും ഒക്കെ വിളിക്കാമായിരുന്നു, അവര്‍ക്ക് സദ്യ കൊടുക്കാമായിരുന്നു, പുതിയ വീട് കാണിച്ചു കൊടുക്കമായിരുന്നു.\nപുതിയ വീട്ടില് അമലുവിന് മാത്രമായി ഒരു മുറിയുണ്ട്. ഇതുവരെ അച്ഛനുമമ്മയ്ക്കും ഒപ്പമായിരുന്നല്ലോ അവളുടെ കിടപ്പ്.\nതന്നെയുമല്ല എല്ലാ ബാത്‌റൂമിനും ഒരു ബാത് റ്റബ്ബുണ്ട് . സിനിമയിലൊക്കെ കാണുനന്നതു പോലെ, കുളിയ്ക്കാന് തയ്യാറായി ബാത് റ്റബ്ബില് കിടന്നു കൊണ്ട് അമലു നീളമുള്ള മെലിഞ്ഞ ഗ്‌ളാസില് ഓറഞ്ച് ജ്യൂസ് കഴിയ്ക്കും.\nപിന്നെ വീടിനകത്ത് ഊഞ്ഞാല്‍ക്കട്ടിലുണ്ട്. പോരാഞ്ഞ് ഒരു പുതിയ റോക്കിങ് ചെയറും വാങ്ങിയിട്ടുണ്ട് അച്ഛനും അമ്മയും അവള്‍ക്കായി. ഇനി അവളതിലിരുന്ന് ആടിയാണ് കഥാപ്പുസ്തകമൊക്കെ വായിയ്ക്കുക.\nമുറ്റത്ത് പുല്‍ത്തകിടിയില് മലര്‍ന്നു കിടന്ന് അമലുവിനിനി ആകാശത്ത് മഴവില്ലു വിരിയുന്നുണ്ടോ എന്നും നോക്കാം.\nഒരു കൊച്ച് നീന്തല്‍ക്കുളവും ഉണ്ട് മുറ്റത്ത്. അവളും കുഞ്ഞു മീനുകളും കൂടി അതിലൂടെ മത്സരിച്ച് നീന്തും.\nഫ്‌ളാറ്റില് മണ്ണില്ലല്ലോ, പുതിയ വീട്ടില് ധാരാളം മുറ്റമുണ്ട്, ചെടിഭ്രാന്തിയായ അമ്മയ്ക്ക് ഇഷ്ടം പോലെ ചെടി നടാനാവും മണ്ണിലും ചെടിച്ചെട്ടിയിലുമായി.\nപക്ഷേ ഒരു സങ്കടമുണ്ട് അമലുവിന് വീടുമാറുന്നതില്. ഹരിതച്ചേച്ചിയെ എന്നും കാണാന് പറ്റില്ല ഇനി. സ്‌ക്കൂള് തുറക്കുമ്പോള് ഒന്നിച്ച് ഒരേ വാനില് സ്ക്കൂളില് പോകാനും പറ്റില്ല.\nഇടയ്‌ക്കൊക്കെ നമുക്കങ്ങോട്ട് ചെല്ലാം, ഇടയ്‌ക്കൊക്കെ അവരിങ്ങോട്ട് വരികയും ചെയ്യും എന്നാണ് അമ്മയും അച്ഛനും പറഞ്ഞിരിയ്ക്കുന്നത്.\nഅവരൊന്നിച്ച് ബാല്‍ക്കണിയില് കളിച്ചുകൊണ്ട് നില്‍ക്കുന്നത് നോക്കി രസിച്ചും ഇടയ്ക്കസൂയപ്പെട്ടും, അങ്ങു ദൂരെ കടലിന്റെ തുറമുഖത്ത് കിടക്കുന്ന കപ്പലുകളെയും ഇനി കാണാന് പറ്റില്ല.\nഅവളാ സങ്കടം പറഞ്ഞപ്പോള്, “കൈയിലിരിയ്ക്കുന്നത് പോകാനും വയ്യ, ഉത്തരത്തിലിരിയ്ക്കുന്നത് എടുക്കുകയും വേണം എന്നു വച്ചാല് അത് പറ്റുമോ അമലുക്കുട്ടീ,” എന്നു ചോദിച്ചു ചിരിച്ചു ഹരിതച്ചേച്ചിയുടെ അച്ഛന്.\nഅമലുവിന് അതെന്താ അപ്പറഞ്ഞത് എന്നു മനസ്സിലായില്ല. അപ്പോ ഹരിതച്ചേച്ചിയുടെ അച്ഛന് വിശദീകരിച്ചു, പുതിയ വീട്ടിലെ സൗകര്യങ്ങളും വേണം, കപ്പല് കാണാന് പാകത്തിലുള്ള പഴയ ഫ്‌ളാറ്റിലെ ബാല്‍ക്കണിയും വേണം എന്നു പറഞ്ഞാല് നടക്കുമോ അമലുക്കുട്ടീ.\nഅമലുവിനത് കേട്ട് ചിരി വന്നു. ചിരിയ്ക്കുന്ന അമലുവിനെ ഒന്നു കൂടി ചിരിപ്പിച്ചു ഹരിതച്ചേച്ചി ഇക്കിളിയിട്ട്. പിന്നെ അവര് രണ്ടും കൂടി അമലുവിന്റെ പാവക്കുട്ടികളും സ്റ്റോറി ബുക്കുകളും ക്രയോണുകളും റ്റെഡിബെയറുകളും ക്രിക്കറ്റ് ബാറ്റുമൊക്കെ അച്ഛന് കൊണ്ടുവന്ന് അമലുവിന്റെ പ്രിയപ്പെട്ട സാധനങ്ങള് എന്നെഴുതി ഒട്ടിച്ച വലിയ ബോക്‌സിലേയ്ക്ക് പാക്ക് ചെയ്യാന് തുടങ്ങി.\nഇടയ്ക്ക് അമലു എല്ലാവരോടുമായി വിളിച്ചു ചോദിച്ചു, ഈ ഹരിതച്ചേച്ചിയാണ് എനിയ്ക്ക് ഏറ്റവും പ്രിയപ്പെട്ട കളിവസ്തു. ചേച്ചിയെയും കൂടി ഞാനിതിനകത്തേയ്ക്ക് കയറ്റട്ടെ?\nഞാനവിടെ വന്ന് അമലുവിന്റെ കൂടെ കുറച്ചുദിവസം താമസിയ്ക്കാം, അതുപോലെ അമലു ഇവിടെ എന്റെ കൂടെ താമസിയ്ക്കാനും വരണം എന്നു പറഞ്ഞ് എഴുന്നേറ്റു ചെന്ന് അവളെ ഉമ്മ വച്ചു ഹരിതച്ചേച്ചി.\nഅമലു അപ്പോ ഹരിതച്ചേച്ചിയെ കെട്ടിപ്പിടിച്ചു. എല്ലാതിരക്കും മറന്ന് അമലുവിന്റെ അച്ഛന് മൊബൈലെടുത്ത് തുരുതുരെ ഫോട്ടോയെടുത്തു. എന്നിട്ട് പറഞ്ഞു, ‘ഒരു വീടുമാറ്റത്തിന്റെ ഓര്‍മ്മയ്ക്ക്.’ .\nആ ഫോട്ടോകള് കാണാന് അമലുവിന്റെ അമ്മയും ഹരിതച്ചേച്ചിയുടെ അമ്മയും ഒക്കെ വട്ടം കൂടി നിന്നു.\nഇവിടെ എന്താ സംഭവം എന്നറിയാന് ബാല്‍ക്കണിക്കപ്പുറം നിന്ന് ഒരു കപ്പല് കുസൃതിയോടെ എത്തിനോക്കുന്നുണ്ടെന്ന് തോന്നുന്നു എന്ന് അമലു പറഞ്ഞതു കേട്ട് എല്ലാവരും കുലുങ്ങിച്ചിരിച്ചു.\nകുട്ടികള് പിന്നെയും അവരുടെ പാക്കിങ് തുടര്‍ന്നു, വലിയവര് അവരുടെ പാക്കിങ്ങും.\nഒരു കഥയും കൂടി വായിക്കാന് തോന്നുണ്ടോ, എന്നാല് ഇവിടെ ക്ലിക്ക് ചെയ്യ\nWeb Title: Priya as stories for kids onakathakal oru veedumattathinte ormmakk


ജിഷ വധക്കേസില് അമീറുല് ഇസ്ലാമിന് വധശിക്ഷ – Chandrika Daily\nBy chandrika Thursday December 14, 2017 11:11 am\nജിഷ വധക്കേസില് അമീറുല് ഇസ്ലാമിന് വധശിക്ഷ\nകൊച്ചി: ജിഷാ വധക്കേസിലെ ഏക പ്രതി അമീറുള് ഇസ്ലാമിന് തൂക്കുകയര്. എറണാകുളം സെഷന്‍സ് കോടതിയുടേതാണ് നിര്‍ണ്ണായക വിധി. ജിഷാ കേസ് ഡല്‍ഹിയിലെ നിര്‍ഭയ കേസിനോട് സമാനമാണെന്ന് പ്രതിഭാഗം…\nകൊച്ചി: ജിഷാ വധക്കേസിലെ ഏക പ്രതി അമീറുള് ഇസ്ലാമിന് തൂക്കുകയര്. എറണാകുളം സെഷന്‍സ് കോടതിയുടേതാണ് നിര്‍ണ്ണായക വിധി. ജിഷാ കേസ് ഡല്‍ഹിയിലെ നിര്‍ഭയ കേസിനോട് സമാനമാണെന്ന് പ്രതിഭാഗം വാദിച്ചു. അമീര് കുറ്റക്കാരനാണെന്ന് ഇന്നലെ കോടതി വിധിച്ചിരുന്നു. ബലാല്‍സംഗ ശ്രമത്തിനിടയിലെ കൊലപാതകെമെന്നാണ് പ്രോസിക്യൂഷന് കേസ്. നൂറോളം സാക്ഷികളെ വിസ്തരിച്ചിരുന്നു. കൊലപാതകം, ബലാല്‍സംഗം, ഭവനഭേവനം, തടഞ്ഞുവെക്കല് തുടങ്ങിയ കേസുകളാണ് അമീറിനെതിരെ ചുമത്തിയിരിക്കുന്നത്.\n2016 ഏപ്രില് 28നായിരുന്നു ജിഷയുടെ കൊലപാതകം.ബലാല്‍സംഗ ശ്രമത്തിനിടയിലെ കൊലപാതകെമെന്നാണ് പ്രോസിക്യൂഷന് കേസ്. നൂറോളം സാക്ഷികളെ വിസ്തരിച്ചിരുന്നു. കൊലപാതകം, ബലാല്‍സംഗം, ഭവനഭേവനം തുടങ്ങിയ കേസുകളാണ് അമീറിനെതിരെ ചുമത്തിയിരിക്കുന്നത്. ഡി എന് എ തെളിവുകളുടെ അടിസ്ഥാനത്തിലാണ് അമീറുള് ഇസ്ലാമാണ് പ്രതിയെന്ന് പ്രോസിക്യൂഷന് കോടതിയില് സ്ഥാപിച്ചത്. 19മാസങ്ങള്‍ക്ക് ശേഷമാണ് കേസില് നിര്‍ണ്ണായക വിധി എത്തിയിരിക്കുന്നത്.


car stolen from gautam gambhir home in delhi | മുൻ ക്രിക്കറ്റ് താരം ഗൗതം ഗംഭീറിന്റെ വീട്ടിലെ കാർ മോഷണം പോയി; മോഷണം അരങ്ങേറിയത് ബുധനാഴ്ച രാത്രിയോടെ; സി.സി ടിവി ദൃശ്യങ്ങൾ ലഭിച്ചെങ്കിലും പ്രതികൾക്കായി ഇരുട്ടിൽ തപ്പി പൊലീസ് - MarunadanMalayalee.com\nMay 29, 2020 | 04:51 PM IST | Permalink\nഡൽഹി: മുൻ ഇന്ത്യൻ ക്രിക്കറ്റ് താരവും ഈസ്റ്റ് ഡൽഹി ബിജെപി എംപിയുമായ ഗൗതം ഗംഭീറിന്റെ അച്ഛന്റെ കാർ മോഷണം പോയി. വെള്ള ടൊയോട്ട ഫോർച്യൂണർ എസ്യുവിയാണ് മോഷണം പോയത്. സെൻട്രൽ ഡൽഹിയിലെ രാജേന്ദ്ര നഗറിലെ വീടിന് പുറത്ത് പാർക്ക് ചെയ്തിരുന്ന കാർ വ്യാഴാഴ്ചയാണ് കാണാതായത്. ബുധനാഴ്ച വൈകീട്ട് 3.30ന് ശേഷമാണ് സംഭവം.\nസിസിടിവി ദൃശ്യങ്ങൾ ലഭിച്ചെങ്കിലും പ്രതികളെ ഇതുവരെ കണ്ടെത്തിയിട്ടില്ല. കാറിലെത്തിയ മോഷ്ടാക്കൾ ഗംഭീറിന്റെ വീട്ടിൽനിന്ന് കാർ കടത്തിക്കൊണ്ടുപോവുന്നത് സിസിടിവി ദൃശ്യങ്ങളിൽ കാണാം. എന്നാൽ, ഇവരുടെ മുഖം വ്യക്തമാവാത്തതാണ് പൊലീസിനെ കുഴയ്ക്കുന്നത്.\nദീപകിന്റെ പരാതിയിൽ രാജേന്ദ്ര നഗർ പൊലീസ് സ്റ്റേഷനിൽ കേസ് രജിസ്റ്റർ ചെയ്തു. ഫോറൻസിക് സംഘം സ്ഥലത്തുനിന്ന് വിരലടയാളങ്ങളും കാൽപ്പാടുകളും ശേഖരിച്ചു. പ്രതികളെ പിടികൂടുന്നതിനായി പ്രത്യേക അന്വേഷണ സംഘത്തെ ഏർപ്പാടാക്കി.\nജൂലൈ 20 മുതൽ എല്ലാ ഓഫീസുകളും പൂർണതോതിൽ പ്രവർത്തനമാരംഭിക്കുമെന്ന് എയർ ഇന്ത്യ; സാമൂഹ്യ അകലം ഉൾപ്പെടെയുള്ള സുരക്ഷാ മാനദണ്ഡങ്ങൾ പാലിച്ചായിരിക്കും പ്രവർത്തനമെന്നും വിശദീകരണം\nപ്രതിരോധ മന്ത്രിയും കരസേന മേധാവിയും ലഡാക്കിലേക്ക്; സന്ദർശനം ജൂലൈ 17ന്\nകശ്മീരിൽ ബിജെപി നേതാവിനെ അജ്ഞാത സംഘം തട്ടിക്കൊണ്ടുപോയി; തെരച്ചിൽ ശക്തമാക്കി പൊലീസും സുരക്ഷാ സേനയും


cinema news | നടന് പ്രഭാകരനും നടി ഹരികൃഷ്ണയ്ക്കും പിന്നാലെ സീരിയല് താരം നവ്യ സ്വാമിക്ക് കൊറോണ! - Malayalivartha.com Widgets Magazine\n02 JULY 2020 02:44 PM IST\nതെളിവ് ചോദിക്കുന്നവര്‍ക്ക് തന്റെ ഫോട്ടോ അയച്ചുകൊടുത്ത് കെണിയിലാക്കും... സിനിമയിലും സീരിയലുകളിലും അവസരങ്ങള് വാഗ്ദാനം ചെയ്ത് തന്റെ പേരില് പെണ്‍കുട്ടികള്‍ക്ക് വ്യാജ സന്ദേശങ്ങള് അയക്കുകയും പെണ്‍കുട്ടികളോട് ഫോട്ടോ ആവശ്യപ്പെടുകയും ചെയ്യുന്നതായി അംബിക\nകോളേജില് പഠിച്ചിരുന്ന സമയത്ത് സുന്ദരിയായ ടീച്ചറെ അന്ന് ചെയ്തത്... എല്ലാവരും അറിഞ്ഞതോടെ ആത്മഹത്യയോ നാടുവിടലോ എന്തെങ്കിലും ചെയ്യാനുള്ള പ്ലാനിലായിരുന്നു.. പിന്നെ സംഭവിച്ചത് മറ്റൊന്ന്! ജീവിതത്തിഒൽ മറക്കാനാകാത്ത അനുഭവത്തെ കുറിച്ച് തുറന്ന് പറഞ്ഞ് മുകേഷ്\nനടന് പ്രഭാകരനും നടി ഹരികൃഷ്ണയ്ക്കും പിന്നാലെ സീരിയല് താരം നവ്യ സ്വാമിക്ക് കൊറോണ സ്ഥിരീകരിച്ചത്തിന്റെ ആശങ്കയിലാണ് തെലുങ്ക് സീരിയല് ലോകം. ജനപ്രിയ പരമ്ബരയായ നാ പെറു മീനാക്ഷിയുടെ ഷൂട്ടിംഗിനിടെയാണ് നടിയ്ക്ക് രോഗം സ്ഥിരീകരിച്ചത്. വാണി റാണി, അരണ്‍മനായി കിളി, റണ് ആന്‍ഡ് ആമി കഥ തുടങ്ങി നിരവധി ടെലിവിഷന് സീരിയലുകളുടെ ഭാഗമാണ് നവ്യ. ഉടന് താന് സുഖം പ്രാപിക്കുമെന്ന ആത്മവിശ്വാസത്തിലാണ് നടി. ഷൂട്ടിംഗിനിടെ നവ്യ സ്വാമിയുമായി സമ്ബര്‍ക്കം പുലര്‍ത്തിയതാരങ്ങള് ഇപ്പോള് ക്വാറന്റീനില് ആണ്.\nമരം കടപുഴകി വീണു: കെഎസ്ഇബി ജീവനക്കാരന് ദാരുണാന്ത്യം (6 minutes ago)\nപി.എസ്. ശ്രീധരൻ പിള്ളയ്ക്കു കോവിഡ് എന്ന് പ്രചാരണം; പ്രചാരണങ്ങൾ അടിസ്ഥാനരഹിതമാണെന്ന് മിസോറം രാജ്ഭവന് (13 minutes ago)\nഎളങ്കുന്നപ്പുഴയില് വള്ളം മറിഞ്ഞ് കാണാതായ രണ്ട് പേരുടെ മൃതദേഹം കണ്ടെടുത്തു; ഒരാൾക്കായി തിരച്ചിൽ തുടരുന്നു (22 minutes ago)\nകോവിഡ് : ജില്ല തിരിച്ചുള്ള കണക്കുകൾ (31 minutes ago)\nസംസ്ഥാനത്ത് അതിതീവ്ര മഴക്ക് സാധ്യത; മലപ്പുറം, ഇടുക്കി, വയനാട്, ജില്ലകളില് റെഡ് അലര്‍ട്ട് (41 minutes ago)\nയാത്രികരെ പരിശോധിക്കാനായി പല തരത്തിലുള്ള കോവിഡ് ടെസ്റ്റ്; വമ്പൻ നവീകരണത്തിലേക്ക് ദുബായ് എയർപോർട്ട്, സഞ്ചാരികൾക്കായി ഒരുങ്ങിക്കഴിഞ്ഞു (45 minutes ago)\n1298 പേര്‍ക്ക് കോവിഡ്-19 ; തിരുവനന്തപുരം ജില്ലയില് 219 പേര്‍ക്ക് രോഗം; 800 പേര് രോഗമുക്തി നേടി; ചികിത്സയിലുള്ളത് 11,983 പേര്; ഇതുവരെ രോഗമുക്തി നേടിയവര് 18,337; 12 പുതിയ ഹോട്ട് സ്‌പോട്ടുകള് (55 minutes ago)\n26 ദിവസത്തെ ആശുപത്രി വാസം കഴിഞ്ഞു; ബച്ചൻ കുടുംബത്തിലെ നാല് പേരിൽ അഭിഷേക് ബച്ചൻ മാത്രം ആശുപത്രിയിൽ, ആശുപത്രി റൂമിലെ ചിത്രം പങ്കുവച്ച് താരം കുറിച്ച വാക്കുകൾ ചർച്ചയാകുന്നു (56 minutes ago)


cm pinarayi vijayan appreciating muhammed azharudheen\nമുഹമ്മദ് അസ്ഹറുദ്ദീന് അഭിനന്ദനങ്ങളുമായി മുഖ്യമന്ത്രി\nPublished on : 14 Jan, 2021 , 7:31 am\nതിരുവനന്തപുരം: സയ്യിദ് മുഷ്താഖ് അലി ട്വന്‍റി 20 ടൂർണമെന്‍റിൽ മുംബൈക്കെതിരെ സെഞ്ച്വറി നേടിയ കേരളത്തിന്റെ മുഹമ്മദ് അസ്ഹറുദ്ദീന് അഭിനന്ദനങ്ങളുമായി മുഖ്യമന്ത്രി പിണറായി വിജയൻ. സ്ഥിരതയോടെ മികവുറ്റ രീതിയിൽ മുന്നോട്ടു പോകാൻ അദ്ദേഹത്തിനു സാധിക്കട്ടെയെന്ന് മുഖ്യമന്ത്രി ആശംസിച്ചു.\n''കുറച്ചു പന്തുകൾ നേരിട്ടു കൊണ്ട് അദ്ദേഹം നേടിയ സെഞ്ച്വറി കേരളത്തിനു തിളക്കമാർന്ന വിജയമാണ് സമ്മാനിച്ചത്. സ്ഥിരതയോടെ മികവുറ്റ രീതിയിൽ മുന്നോട്ടു പോകാൻ അദ്ദേഹത്തിനു സാധിക്കട്ടെ. അഭിമാനാർഹമായ വിജയം കരസ്ഥമാക്കിയ കേരള ക്രിക്കറ്റ് ടീമിനും അഭിനന്ദനങ്ങൾ. കൂടുതൽ ഉയരങ്ങൾ കീഴടക്കാൻ ഈ ജയം പ്രചോദനമാകട്ടെ എന്നാശംസിക്കുന്നു'' -പിണറായി വിജയൻ ഫേസ്ബുക്കിൽ കുറിച്ചു.\nമുൻ ഇന്ത്യൻ താരം വീരേന്ദർ സെവാഗ്, കമെന്റേറ്റർ ഹർഷ ഭോഗ്ലെ തുടങ്ങിയവർ അസ്ഹറിന്‍റെ ഇന്നിങ്സിനെ പുകഴ്ത്തി രംഗത്തെത്തിയിരുന്നു.\nവാംഖഡെ സ്റ്റേഡിയത്തിൽ നടന്ന മത്സരത്തിൽ 54 പന്തിൽ 137 റൺസുമായി നിറഞ്ഞാടിയ അസ്ഹറുദ്ദീന്‍റെ മാസ്മരിക ഇന്നിങ്സിന്‍റെ കരുത്തിൽ കേരളം മുംബൈയെ എട്ടുവിക്കറ്റിനാണ് തോൽപ്പിച്ചത്. മലയാളിയായ അസ്ഹറുദ്ദീൻ കാസർഗോഡ് സ്വദേശിയാണ്.


ഭീകരൻ കോവിഡ്..! സൈന്യം ഏറ്റുമുട്ടലിൽ വധിച്ച രണ്ട് ഭീകരർക്ക് രോഗം |\nSunday, July 5, 2020 11:33 PM IST\nശ്രീനഗർ: ജമ്മുകാഷ്മീരിൽ സൈന്യം ഏറ്റുമുട്ടലിൽ വധിച്ച രണ്ട് ഭീകരർക്ക് കോവിഡ്. കുൽഗാമിൽ ഉണ്ടായ ഏറ്റുമുട്ടലിൽ കൊല്ലപ്പെട്ട് ഹിസ്ബുൾ മുജാഹുദീൻ ഭീകർക്കാണ് കോവിഡ് സ്ഥിരീകരിച്ചത്. കോവിഡ് മാർഗനിർദേശ പ്രകാരം ഇവരുടെ മൃതദേഹത്തിൽനിന്ന് സ്രവം എടുത്ത് പരിശോധന നടത്തിയിരുന്നു. ഇതിന്‍റെ ഫലം എത്തിയപ്പോഴാണ് കോവിഡ് പോസ്റ്റീവ് കണ്ടെത്തിയത്.\nകുൽഗാമിലെ അരായിലാണ് ഏറ്റുമുട്ടൽ നടന്നത്. ഭീകരരുടെ പ്രത്യാക്രമണത്തിൽ ഒരു സൈനികന് പരിക്കേൽക്കുകയും ചെയ്തിരുന്നു. കോവിഡ് ചട്ടങ്ങൾ പാലിച്ചായിരിക്കും ഭീകരരുടെ മൃതദേഹം സംസ്കരിക്കുക.\nജമ്മു കശ്മീരിൽ ഇന്നലെ സുരക്ഷാ സേന വധിച്ച രണ്ട് ഭീകരർക്ക് കോവിഡ് സ്ഥിരീകരിച്ചു. കുൽഗാമിൽ നടന്ന ഏറ്റുമുട്ടലിലാണ് ഭീകരർ കൊല്ലപ്പെട്ടത്. കോവിഡ് മാർഗനിർദേശങ്ങൾ അനുസരിച്ചാണ് ഭീകരരുടെ സാമ്പിളുകൾ പരിശോധനക്കയച്ചതെന്ന് ജമ്മു കാശ്മീർ പൊലീസ് അറിയിച്ചു. കൊല്ലപ്പെട്ടവർ ഹിസ്ബുൾ മുജാഹിദിൻ ഭീകരരാണെന്നും പൊലീസ് അറിയിച്ചു.


'മഹ' കാറ്റിൽ വിറച്ച് ലക്ഷദ്വീപ് -VIDEO | Madhyamam\nHomechevron_rightNewschevron_right'മഹ' കാറ്റിൽ വിറച്ച്...\ndate_range 31 Oct 2019 3:43 PM GMT\n'മഹ' കാറ്റിൽ വിറച്ച് ലക്ഷദ്വീപ് -VIDEO\nകൊച്ചി: അറബിക്കടലിൽ രൂപം കൊണ്ട 'മഹ' ചുഴലിക്കാറ്റ് ലക്ഷദ്വീപിനെയും ഉലച്ചു. പ്രധാന ദ്വീപുകളിലെല്ലാം അതിശക് തമായ കാറ്റും മഴയുമാണ് അനുഭവപ്പെട്ടത്. ആളപായമില്ല. കടൽക്ഷോഭത്തെത്തുടർന്ന് എല്ലാ ദ്വീപുകളുടെയും തീരമേഖല കളിൽനിന്ന് ആളുകളെ ദുരിതാശ്വാസ ക്യാമ്പുകളിലേക്ക് മാറ്റി.\nലക്ഷദ്വീപിൽ ആഞ്ഞടിച്ച കൊടുങ്കാറ്റ്\nബുധനാഴ്ച രാത്രി മുതലാണ് ചുഴലിക്കാറ്റ് ലക്ഷദ്വീപിനെ ബാധിച്ചത്. കൽപ്പേനി ദ്വീപിലായിരുന്നു തുടക്കം. രാവിലെ അേന്ത്രാത്ത് ദ്വീപ് കടന്ന് 11മണിയോടെ കവരത്തിയിലെത്തി. ഈ സമയം മണിക്കൂറിൽ 90 കി.മീ വരെ വേഗമുണ്ടായിരുന്നതായി ദ്വീപ്നിവാസികൾ പറയുന്നു. തുടർന്ന്, അമിനി, കടമത്ത് ദ്വീപുകൾ കടന്ന് വടക്കൻ ദ്വീപുകളായ കിൽത്താൻ, ചെത്ലാത്, ബിത്ര ദ്വീപുകളിലെത്തി. മഴ ഉച്ചയോടെ ശമിച്ചെങ്കിലും കാറ്റ് ശക്തമായി തുടർന്നു. വൈകീട്ടോടെയാണ് സാധാരണനിലയിലെത്തിയത്.\nകിൽത്താനിൽ 250 പേരെ ക്യാമ്പുകളിലേക്ക് മാറ്റിയിട്ടുണ്ട്. കവരത്തി 47, ബിത്ര 61, ചെത്ലാത് 133, കൽപ്പേനി 80, കടമത്ത് 161, അമിനി 27 എന്നിങ്ങനെയാണ് മറ്റ് ദ്വീപുകളിൽ ക്യാമ്പുകളിലുള്ളവരുടെ എണ്ണം. 110 തെങ്ങുകൾ കടപുഴകി. മരം വീണ് പത്ത് വീടുകൾ ഭാഗികമായി തകർന്നു. ക്യാമ്പുകളിൽ ഭക്ഷണമടക്കം എല്ലാ സൗകര്യവും ഒരുക്കിയിട്ടുണ്ടെന്ന് ദുരന്തനിവാരണ വിഭാഗം അസി. ഡയറക്ടർ ടി.കെ. റഫീഖ് 'മാധ്യമ'ത്തോട് പറഞ്ഞു. വെള്ളിയാഴ്ച ലക്ഷദ്വീപ് പിറവിദിനമാണ്. ചടങ്ങുകൾ ലളിതമായി നടത്താനാണ് തീരുമാനം.\nദിവസങ്ങൾക്ക് മുേമ്പ മുന്നറിയിപ്പ് ഉണ്ടായിരുന്നതിനാൽ പരമാവധി ബോട്ടുകൾ കരക്കെത്തിക്കുകയും മത്സ്യത്തൊഴിലാളികൾ കടലിൽ പോകുന്നത് പൂർണമായും വിലക്കുകയും ചെയ്തിരുന്നു. വിദ്യാലയങ്ങൾക്ക് ബുധനാഴ്ച മുതൽ അവധിയാണ്. ബുധൻ, വ്യാഴം ദിവസങ്ങളിൽ റെഡ് അലർട്ട് പ്രഖ്യാപിച്ചിരുന്ന ദ്വീപിൽ വെള്ളിയാഴ്ച ഓറഞ്ച് അലർട്ടാണ്. ലക്ഷദ്വീപിൽനിന്ന് കൊച്ചി, ബേപ്പൂർ, മംഗലാപുരം എന്നിവിടങ്ങളിലേക്കുള്ള കപ്പൽ സർവിസ് താൽക്കാലികമായി നിർത്തിവെച്ചു. ദ്വീപിൽനിന്ന് എത്തിയ കപ്പലുകൾ കൊച്ചിയിൽ തുടരുകയാണ്. കേരളം, തമിഴ്നാട് എന്നിവിടങ്ങളിൽനിന്നുള്ള ഒമ്പത് ബോട്ടുകളും 98 മത്സ്യത്തൊഴിലാളികളും ലക്ഷദ്വീപിലെ അഭയകേന്ദ്രങ്ങളിലുണ്ട്.\nലക്ഷദ്വീപിൽ ആഞ്ഞടിച്ച കൊടുങ്കാറ്റിൻെറ വിഡിയോ ദൃശ്യങ്ങൾ\nTAGS:Mha Cyclone lakshadweep climate change


ഉപഭോക്താക്കള്‍ക്ക് തലവേദനയായി ആന്‍ഡ്രോയിഡിന്റെ നിയന്ത്രണാധികാരം • Suprabhaatham\nഉപഭോക്താക്കള്‍ക്ക് തലവേദനയായി ആന്‍ഡ്രോയിഡിന്റെ നിയന്ത്രണാധികാരം\nJanuary 23, 2019 | 4:44 pm IST\nആന്‍ഡ്രോയിഡിന്റെ പുതിയ പതിപ്പായ ആന്‍ഡ്രോയിഡ് ക്യൂവില് മൊബൈല് നെറ്റ് വര്‍ക്ക് സേവനദാതാക്കള്‍ക്ക് കൂടുതല് നിയന്ത്രണാധികാരം ലഭിക്കുമെന്ന് റിപ്പോര്‍ട്ട്. വ്യക്തമായി പറഞ്ഞാല്, ഒരാളുടെ ഫോണിലെ സിംകാര്‍ഡ് സ്ലോട്ട് ഒരു നെറ്റ്‌വര്‍ക്കിന്റെ സേവനത്തിന് വേണ്ടി മാത്രമായി ലോക്ക് ചെയ്തുവെക്കാന് മൊബൈല് നെറ്റ്‌വര്‍ക്ക് സേവന ദാതാക്കള്‍ക്ക് സാധിക്കും.\nപുതിയ വ്യവസ്ഥ വരുന്നതോടുകൂടി ആന്‍ഡ്രോയിഡ് ഉപഭോക്തക്കള് കെണിയില് അകപ്പെട്ട അവസ്ഥയായിരിക്കുമെന്ന് സാരം.\nആന്‍ഡ്രോയിഡിന്റെ പേജായ ഗെറിറ്റ് സോഴ്‌സ് മാനേജ്‌മെന്റില് ഇതേകുറിച്ചുള്ള വിവരങ്ങള് പോസ്റ്റ് ചെയ്യപ്പെട്ടതായി 9to5google റിപ്പോര്‍ട്ട് ചെയ്തു.\nഫോണുകളില് ഒരു തവണ സിംകാര്‍ഡ് ഇന്‍സര്‍ട്ട് ചെയ്താല് ആ സ്ലോട്ട് ലോക്ക് ചെയ്യപ്പെടും തുടര്‍ന്ന് ആ നെറ്റ് വര്‍ക്ക് മാത്രമായിരിയ്ക്കും നിങ്ങള്‍ക്ക് ഇന്‍സര്‍ട്ട് ചെയ്ത സ്ലോട്ടില് നിന്നും ലഭിക്കുകയുള്ളൂ. ഫോണ് ഫാക്ടറി റിസെറ്റ് ചെയ്താലും റീസ്റ്റാര്‍ട്ട് ചെയ്താലും ഈ സംവിധാനത്തില് വ്യതിയാനം സംഭവിക്കില്ല.\nഇതല്ലെങ്കില് ഫോണുകളില് ഉപയോഗിക്കാന് സാധിക്കുന്ന സിംകാര്‍ഡുകള് ഏതെല്ലാം നെറ്റ് വര്‍ക്കുകളുടേതാണെന്ന് നേരത്തെ തന്നെ നിശ്ചയിക്കപ്പെട്ടേക്കാം. ഇതനുസരിച്ച് നമ്മുടെ കൈവശമുള്ള സിംകാര്‍ഡുകള്‍ക്ക് അനുയോജ്യമായി വരുന്ന ആന്‍ഡ്രോയിഡ് ഫോണ് തെരഞ്ഞെടുത്ത് വാങ്ങേണ്ടുന്ന അവസ്ഥയുണ്ടാകും.


Thrissur | ഈവനിംഗ് കേരള | Page 9\nYou Are Here: Home » Thrissur (Page 9)\nവീട്ടുവളപ്പില് കഞ്ചാവ് കൃഷി: യുവാവ് അറസ്റ്റില്\nതൃശ്ശൂര്: പുല്ലൂര് ആനുരളി അമ്പലനട ലക്ഷംവീട് കോളനിയില് വീട്ടുവളപ്പില് കഞ്ചാവ് കൃഷി നടത്തുന്നതായി എക്‌സൈസ് സംഘം കണ്ടെത്തി. കല്ലിങ്ങപ്പുറം അമിത്തിന്റെ (23) വീട്ടുവളപ്പില്‍നിന്നാണു കഞ്ചാവ് ചെടികള് പിടികൂടിയത്.\nഇരിങ്ങാലക്കുട എക്‌സൈസ് ഇന്‍സ്‌പെക്ടര് എം.ഒ. വിനോദിനു ലഭിച്ച രഹസ്യ വിവരത്തിന്റെ അടിസ്ഥാനത്തില് ഇയാളുടെ വീട്ടില് നടത്തിയ പരിശോധനയിലാണു 25 സെന്റീമീറ്ററോളം ഉയരത്തിലുള്ള മൂന്നു കഞ്ചാവ് ചെടികള് എക്‌സൈസ് കണ്ടെത്തിയത്. എക്‌സൈസ് സംഘത്തെ കണ്ട് പ്രതിയായ അമിത്ത് വീടിനു പുറകിലൂടെ ഓടി രക്ഷപ്പെടാന് ശ്രമിച്ചെങ്കിലും ഇയാളെ പിടികൂടി.\nഅമിത്തിന്റെ പേരില് മുമ്പും കഞ്ചാവ് കേസ് എക്‌സൈസില് നിലവിലുണ്ട്. എക്‌സൈസ് ഓഫീസര്‍മാരായ ടി.എ. ഷഫീക്ക്, ഇ.പി. ദിബോസ്, ജീവേഷ്, കെ.എ. ബാബു, പിങ്കി മോഹന്‍ദാസ്, ഷൈജു എന്നിവരാണു ഉണ്ടായിരുന്നത്.\nകാളികാവ്: പെവുന്തറ കെട്ടങ്ങല് ചിറയില് കാണാതായ വിദ്യാര്‍ഥിയുടെ മൃതദേഹം ഒരു മണിക്കൂര് നീണ്ട തിരച്ചിലിനൊടുവില് കണ്ടെത്തി. തൃശൂര് ചാവക്കാട് സ്വദേശി അജ്മല് ആണ് മുങ്ങി മരിച്ചത്. തിരുവനന്തപുരത്ത് പഠിക്കുന്ന വിദ്യാര്‍ഥിയായ അജ്മല് ബി1 സിറ്റിയിലെ വെക്കേഷന് ക്യാമ്പിനായാണ് കാളികാവിലെത്തിയത്.\nക്യാമ്പില് പെങ്കടുത്ത മറ്റ് വിദ്യാര്‍ഥികള്‍ക്കൊപ്പം കുളിക്കാനെത്തിയപ്പോഴായിരുന്നു അപകടം. മൃതദേഹം നിലമ്പൂര് താലൂക്ക് ആശുപത്രി മോര്‍ച്ചറിയിലേക്ക് മാറ്റി\nതൃശൂര്: ബവ്‌റിജസ് കോര്‍പറേഷന് ബീയര് വിതരണം ചെയ്തതില് ക്രമക്കേട് നടത്തിയ സ്വകാര്യ കമ്പനിയ്ക്ക് 75 ലക്ഷം രൂപ പിഴ. സപ്ലൈ ഓര്‍ഡറില് തിരുത്തല് വരുത്തിയാണ് തൃശൂര് ആസ്ഥാനമായ സാബ് മില്ലര് ഇന്ത്യ തട്ടിപ്പ് നടത്തിയത്. സ്വന്തം ബ്രാന്‍ഡുകള് പരമാവധി വിറ്റഴിക്കുകയായിരുന്നു തിരിമറിക്ക് പിന്നിലെ ലക്ഷ്യം.\nനാലു പ്രധാന ബ്രാന്‍ഡുകളുടെ വിതരണമാണ് സാബ്മില്ലര് ഇന്ത്യ കരാറെടുത്തിരിക്കുന്നത്. സ്റ്റോക്ക് എത്തിക്കേണ്ട ഗോഡൗണിന്റ പേരും ബ്രാന്‍ഡും അളവും അതാത് സമയം ബവ്‌കോ വിതരണകമ്പനികള്‍ക്ക് തയാറാക്കി നല്‍കും. ഇങ്ങനെ നല്‍കിയ പട്ടികയില് ഗോഡൗണിന്റ പേര് തിരുത്തിയാണ് ക്രമക്കേട് നടത്തിയത്. അതായത് നെടുമങ്ങാട് ഗോഡൗണില് സപ്ലൈ ചെയ്യണ്ടതിന് പകരം രേഖകള് തിരുത്തി സ്റ്റോക്ക് തൃശൂര് ഗോഡൗണില് വിതരണം ചെയ്തു. ബീയര് ഏറ്റവും കൂടുതല് വിറ്റഴിക്കപ്പെടുന്ന പ്രദേശങ്ങളില്, കമ്പനി വിതരണം ചെയ്യുന്ന ബ്രാന്‍ഡുകള്, പരാമവധി എത്തിച്ച് ലാഭം കൊയ്യുകയായിരുന്നു ലക്ഷ്യം.\nമൂന്നുമാസത്തിനിടയില് 527 തവണ കമ്പനി ബീയര് സപ്ലൈ ചെയ്തു. ഇതില് ഇരുനൂറിലധികം തവണയും സ്റ്റോക്ക് മറ്റിടങ്ങളിലേക്ക് മറിച്ചുകൊടുത്തതായി അന്വേഷണത്തില് കണ്ടെത്തി. ബവ്‌കോ ആസ്ഥാനത്തുള്ള കമ്പനിപ്രതിനിധിയാണ് സപ്ലൈ ഓര്‍ഡര് തിരുത്തി തൃശൂരിലെ കമ്പനിയിലേക്ക് അയച്ചത്. അവിടെയുള്ള എക്‌സൈസ് ഉദ്യോഗസ്ഥന് ഈ പട്ടിക പരിശോധിച്ച് ഉറപ്പുവരുത്തിയാണ് സാധനങ്ങള് കയറ്റിവിട്ടത്.\nരേഖകളിലെ തുടര്‍ച്ചയായ തിരുത്തല് ഈ ഉദ്യോഗസ്ഥന് കണ്ടില്ലെന്നാണ് ബവ്‌കോയുടെ വിശദീകരണം. കമ്പനിക്കെതിരെ പൊലീസില് പരാതി നല്‍കിയതിന് പുറമെയാണ് 75 ലക്ഷം രൂപ പിഴ ഈടാക്കിയത്.


തൈരും കറ്റാര്‍വാഴയും, 1 ആഴ്ചയില് വെളുക്കും | Curd Face Packs For Fair And Glowing Skin - Malayalam BoldSky\n» തൈരും കറ്റാര്‍വാഴയും, 1 ആഴ്ചയില് വെളുക്കും\nതൈരും കറ്റാര്‍വാഴയും, 1 ആഴ്ചയില് വെളുക്കും\nUpdated: Tuesday, November 28, 2017, 10:43 [IST]\nവെളുപ്പു നിറത്തിന് ആരാധകര് ഏറെയാണ്. വെളുപ്പുനിറം ചര്‍മത്തിനു ലഭിയ്ക്കാന് വേണ്ടി പല പരീക്ഷണങ്ങളും നടത്തുന്നവരും ധാരണം.\nവെളുപ്പു ലഭിയ്ക്കുന്നതിനുള്ള വീട്ടുവൈദ്യങ്ങളില് പ്രധാനപ്പെട്ട ഒന്നാണ് തൈര്. തൈര് സ്വാഭാവികമായി ബ്ലീച്ചിംഗ് ഗുണമുള്ള ഒന്നാണ്. ഇത് മുഖത്തിന് നിറം മാത്രമല്ല, തിളക്കവും ചെറുപ്പവുമെല്ലാം നല്‍കുകയും ചെയ്യും. ഇതിലെ നാലു പ്രധാന ന്യൂട്രിയന്റുകളാണ് ഈ ഗുണം നല്‍കുന്നത്.\nതൈരില് അടങ്ങിയിരിയ്ക്കുന്ന സിങ്ക് കോശങ്ങളുടെ വളര്‍ച്ചയ്ക്ക് ഏറെ നല്ലതാണ്. ഇത് സെബം ഉല്‍പാദനത്തെ നിയന്ത്രിയ്ക്കുന്നു. ഇതുവഴി മുഖക്കുരു പോലുള്ള പ്രശ്‌നങ്ങള് തടയാന് സഹായിക്കും.\nകാല്‍സ്യം ധാരാളം അടങ്ങിയിട്ടുള്ള തൈര് ചര്‍മം വരണ്ടുപോകാതെ സംരക്ഷിയ്ക്കുന്നു. ചര്‍മത്തിന്റെ ഫ്രഷ്‌നസ് നില നിര്‍ത്തുകയും ചെയ്യുന്നു.\nവൈറ്റമിന് ബി5, ബി2, ബി12 എന്നിവ ചര്‍മാരോഗ്യത്തിന് ഏറെ ഗുണകരമായ ഒന്നാണ്. ഫ്രീ റാഡിക്കലുകളില് നിന്നും ചര്‍മത്തെ സംരക്ഷിയ്ക്കാന് സഹായിക്കുന്ന ഒന്നാണിത്.\nഇതിലെ ലാക്ടിക് ആസിഡാണ് സൗന്ദര്യസംരക്ഷണത്തിന് ഏറ്റവും പ്രയോജനകരമായി പ്രവര്‍ത്തിയ്ക്കുന്നത്. ഇതിന് ബ്ലീച്ചിംഗ് ഇഫക്ടുണ്ട്. നിറം നല്‍കാന് മാത്രമല്ല, ചര്‍മത്തില് ചുളിവുകള് വീഴാതിരിയ്ക്കാനും ഇത് സഹായിക്കും.\nതൈരു കൊണ്ടു ചര്‍മം വെളുക്കാന് സഹായിക്കുന്ന പല ഫേസ്പായ്ക്കുകളും ഉണ്ടാക്കാം ഇവയെക്കുറിച്ചു കൂടുതലറിയൂ,\nതൈരും കറ്റാര്‍വാഴ ജെല്ലും\nതൈരും കറ്റാര്‍വാഴ ജെല്ലും ചേര്‍ത്തു പുരട്ടുന്നത് ചര്‍മത്തിനു നിറം മാത്രമല്ല, മൃദുത്വവും നല്‍കും. കറ്റാര്‍വാഴയിലെ വൈറ്റമിന് ഇ ചര്‍മത്തില് ചുളിവുകള് വീഴാതിരിയ്ക്കാന് ഏറെ നല്ലതാണ്. തൈരിലേയും കറ്റാര് വാഴയിലേയും വൈറ്റമിനുകള് ചര്‍മത്തിന് പുതുജീവന് നല്‍കുന്നു. ചര്‍മം നല്ലതായിരിയ്ക്കാന് സഹായിക്കുന്നു. വരണ്ട ചര്‍മത്തിന് ചേര്‍ന്ന ഒരു പരിഹാരം കൂടിയാണിത്.\nതൈരില് മഞ്ഞള് കലര്‍ത്തി മുഖത്തു തേയ്ക്കുന്നത് മുഖത്തിന് നിറം മാത്രമല്ല, മുഖത്തെ കുരുക്കുളും മറ്റും പോകാനും നല്ലതാണ്. മഞ്ഞളിന് സ്വാഭാവിക അണുനാശക ശക്തിയുണ്ട്. തൈരും മഞ്ഞളും കൂടുന്നത് നല്ല ബ്ലീച്ചിംഗ് ഇഫക്ടാണ് നല്‍കുന്നത്.\nക്യാരറ്റ് അരച്ചതോ ക്യാരറ്റ് നീരോ തൈരില് കലക്കി മുഖത്തു പുരട്ടന്നതും മുഖത്തിന് നിറം നല്‍കും. മൃദുത്വവും നല്‍കും. ചര്‍മകോശങ്ങള് ഉണര്‍വോടെയിരിയ്ക്കാന് ഇത് ഏറെ നല്ലതാണ്.\nഎണ്ണമയമുള്ള ചര്‍മമെങ്കില് അരിപ്പൊടിയും തൈരും കലര്‍ത്തി സ്‌ക്രബറായി ഉപയോഗിയ്ക്കാം. ഇത് മൃതകോശങ്ങളെ നീക്കി ചര്‍മം മൃദുവാകാനും നിറം നല്‍കാനും സഹായിക്കും.\nCurd Face Packs For Fair And Glowing Skin\nCurd Face Packs For Fair And Glowing Skin, read more to know about